text:
གསལ་སྒྲགས།
[facetwp facet="keyword_filter"]
[facetwp facet="content_types"]
[facetwp facet="categories"]
[facetwp facet="tags"]
[facetwp sort="true"]
-
གསལ་སྒྲགས།༢༠༡༧ ཟླ་ ༧ ཚེས་ ༢༦ རེས་གཟའ་ལྷག་པ། ༄༅། །བོད་མིའི་དང་བླངས་འཕྲོད་བསྟེན་ཚོགས་པའི་ཁྱབ་ཁོངས་སྦན་ད་ར་ནོར་རྒྱས་གླིང་སྨན་ཁང་དུ་རྩིས་པའི་ས་སྟོང་ཡོད་ན། རང་རེའི་སྤྱི་ཚོགས་ཁྲོད་དེ་ཐོག་ཞུགས་འདོད་ཡོད་རིགས་ནས་འཚང་སྙན་ཕུལ་སྐབས་ཚང་དགོས་པའི་ཆ་རྐྱེན་གཤམ་གསལ། དགོས་ངེས་ཆ་རྐྱེན་གཞན། ༡། ཉུང་མཐར་ B.COM ཐོན་པའི་ལག་འཁྱེར། ༢། དང་བླངས་དཔྱ་དངུལ་ ༢༠༡༧ བར་གཙང་ཕུལ་ཞུས་པའི་ལག་དེབ་ཀྱི་ངོ་བཤུས། ༣། … རྒྱས་པ་འདིར་གཟིགས་རོགས་གནང་།
-
གསལ་སྒྲགས།ཕྱི་ལོ་ ༢༠༡༧ ཟླ་ ༧ ཚེས་ ༢༥ རེས་གཟའ་མིག་དམར། ༄༅། །བོད་མིའི་སྒྲིག་འཛུགས་ཆོས་རིག་ལས་ཁུངས་ནས་ཕྱི་ཟླ་ ༧ ཚེས་ ༡༩ ཉིན་བོད་ཀྱི་རིག་གཞུང་དང་སྒྱུ་རྩལ་མ་དངུལ་གྱི་མཐའ་མའི་འདེམས་སྒྲུག་ཆེད་སྙན་འབུལ་བ་ཚོགས་སྒེར་ཁག་ ༢༨ ལ་ངོ་གཏུག་འདྲི་གླེང་དང་། ལས་གཞིའི་འཆར་རྩིས་འགྲོ་གྲོན་སྒོར་འབུམ་གཅིག་ལས་ཉུང་བའི་སྙན་འབུལ་བ་གཉིས་ལ་ཁ་པར་ཐོག་འདྲི་གླིང་གནང་ཡོད་པས། འདེམས་ཐོན་བྱུང་བའི་ཚོགས་སྒེར་ཁག་གི་ཐོ་གཞུང་གཤམ་གསལ། ༡། བོད་ཀྱི་སྒྲ་བསྒྱུར་ཁང་།… རྒྱས་པ་འདིར་གཟིགས་རོགས་གནང་།
-
གསལ་སྒྲགས།ཕྱི་ལོ་ ༢༠༡༧ ཟླ་ ༧ ཚེས་ ༡༤ རེས་གཟའ་པ་སངས། བོད་མིའི་སྒྲིག་འཛུགས་ཤེས་རིག་ལས་ཁུངས་ནས་ཨ་རི་བོད་ཀྱི་ཐེབས་རྩ་དང་ཟུང་འབྲེལ་ཐོག་གསར་གཏོད་གནང་བའི་ ༼ སྲིད་སྐྱོང་ཆེད་ལས་སློབ་ཡོན་༽ ཆེད་ཉེ་བའི་གཙུག་ལག་རབ་འབྱམས་པའི་ས་མིག་ ༨ དང་གཙུག་ལག་རབ་འབྱམས་པའི་ས་མིག་ ༡༢ བཅས་གསལ་བསྒྲགས་ཞུ་རྒྱུ། སློབ་ཡོན་ལས་འཆར་འདིའི་དམིགས་ཡུལ་གཙོ་བོ་རྒྱ་བལ་འབྲུག་གསུམ་ནང་གི་བོད་རིགས་སློབ་མ་རྩེ་ཕུད་རྣམས་རང་ཉིད་ཀྱི་འདོད་མོས་ཆེ་བའི་ཆེད་ལས་མཐོ་སློབ་ལེགས་གྲས་ཁག་ནང་སློབ་སྦྱོང་བྱ་རྒྱུར་རོགས་སྐྱོར་ཆེད་ཡིན། སློབ་ཡོན་འདི་ཤེས་རིག་ལས་ཁུངས་བརྒྱུད་ཨ་རི་བོད་ཀྱི་ཐེབས་རྩ་ནས་གནང་རྒྱུ། སློབ་ཚན་ཆ་བགོས། སྡེ་ཚན་དང་པོ། … རྒྱས་པ་འདིར་གཟིགས་རོགས་གནང་།
-
གསལ་སྒྲགས།༢༠༡༧ ཟླ་ ༧ ཚེས་ ༥ རེས་གཟའ་ལྷག་པ། ༄༅། །འདི་གར་བོད་མིའི་སྒྲིག་འཛུགས་བཀའ་ཤག་ནས་བཀོད་ཁྱབ་བཏང་གནས་ནང་འཁོད་དོན། ཉེ་ཆར་འདི་གར་ཤེས་རྟོགས་བྱུང་དོན་ལ། བོད་མི་བཙན་བྱོལ་བའི་ཁོངས་ནས་རྒྱ་གར་གྱི་མི་སེར་ལག་འཁྱེར་ཞུ་མཁན་རིགས་ལ་ས་གནས་རྒྱ་གར་ཕྱི་སྲིད་ལས་ཁུངས་ཀྱི་ཕྱི་བསྐྱོད་དང་ཐོངས་མཆན་སྡེ་ཚན་ནས་གཤམ་གསལ་ཆ་རྐྱེན་ངོས་ལེན་དགོས་པ་ལམ་སྟོན་བྱེད་ཀྱི་ཡོད་འདུག་པ། ༡། རྒྱ་གར་མི་སེར་ཞུ་མཁན་རིགས་ལ་སྐྱབས་བཅོལ་ལག་ཁྱེར་ R.C དང་ཕྱིར་བསྐྱོད་ལག་འཁྱེར་སེར་པོ་ Identity Certificate in Lieu of… རྒྱས་པ་འདིར་གཟིགས་རོགས་གནང་།
-
གསལ་སྒྲགས།ཕྱི་ལོ་ ༢༠༡༧ ཟླ་ ༦ ཚེས་ ༢༨ རེས་གཟའ་ལྷག་པ། ༄༅། །བོད་མིའི་སྒྲིག་འཛུགས་ནང་སྲིད་ལས་ཁུངས་ཀྱི་ན་གཞོན་རོགས་སྐྱོར་ལས་གཞིའི་འོག་སྦེང་ལོར་ནི་ལ་མང་གྷ་ལར་ཕྱི་ལོ་ ༢༠༡༧་་་༡༨ ལོའི་སྐབསགཉིས་པའི་མཛེས་བཟོ་དང་སྐྲ་བཟོའི་ལག་ཤེས་སྦྱོང་བརྡར་ཕྱི་ལོ་ ༢༠༡༧ ཟླ་ ༨ ཚེས་ ༡ ནས་འགོ་འཛུགས་ཞུ་རྒྱུ་ཡིན་ན། འཚང་སྙན་ཁག་འབྲེལ་ཡོད་ས་གནས་འགོ་འཛིན་ལས་ཁང་བརྒྱུད་ཕྱི་ལོ་ ༢༠༡༧… རྒྱས་པ་འདིར་གཟིགས་རོགས་གནང་།
-
གསལ་སྒྲགས།ཕྱི་ལོ་ ༢༠༡༧ ཟླ་ ༦ ཚེས་ ༢༧ རེས་གཟའ་མིག་དམར། ༄༅། །འདི་ཕྱི་གཉིས་ཀྱི་༸སྐྱབས་གནས་སྤྱི་ནོར་༸གོང་ས་༸སྐྱབས་མགོན་ཆེན་པོའི་ཐུགས་རྗེ་བཀའ་དྲིན་ཉག་གཅིག་ལ་བརྟེན་ནས་འཛམ་གླིང་ཁྱོན་ཡོངས་ནང་བོད་ཀྱི་ཆོས་དང་རིག་གཞུང་དར་ཁྱབ་ཧ་ཅང་ཤུགས་ཆེ་འགྲོ་མུས་བཞིན། བོད་ཀྱི་ཟློས་གར་ཚོགས་པའི་གནས་བབ་དང་བསྟུན་ནས་བོད་ཀྱི་རྩ་ཆེའི་རིག་གཞུང་རྒྱུན་འཁྱོངས་དར་སྤེལ་སྔར་ལྷག་འབྱུང་ཐབས་སུ་སྒྱུ་རྩལ་བ་སློབ་ཕྲུག་བུ་གྲངས་ ༡༥ དང་བུ་མོ་ ༡༥ བཅས་སློབ་ཡོན་ཆག་ཡང་ཐོག་གསར་འཇུག་ཞུ་རྒྱུའི་ཆ་རྐྱེན་གཤམ་གསལ། ཀ༽ འཚང་རྒྱུགས་ཆ་རྐྱེན། ༡། བོད་ཀྱི་སྒྱུ་རྩལ་རིག་གཞུང་ལ་དོ་དབྱིངས་ཡོད་པ། ༢། … རྒྱས་པ་འདིར་གཟིགས་རོགས་གནང་།
-
གསལ་སྒྲགས།༢༠༡༧ ཟླ་ ༦ ཚེས་ ༡༥ རེས་གཟའ་ཕུར་བུ། ༄༅། །ཨིན་ཡུལ་པེས་ཊ་ལོ་ཛི་ Pestalozzi International Village Trust, East Sussex, (UK) རྒྱལ་སྤྱིའི་ཐེབས་རྩའི་སློབ་ཡོན་གསལ་བསྒྲགས་ཞུ་རྒྱུར། ཕྱི་ལོ་ ༢༠༡༧ ལོར་བོད་པའི་སློབ་གྲྭ་གང་རུང་ཞིག་ནས་འཛིན་རིམ་བཅུ་པ་ཐོན་པའི་བོད་… རྒྱས་པ་འདིར་གཟིགས་རོགས་གནང་།
-
གསལ་སྒྲགས།ཕྱི་ལོ་ ༢༠༡༧ ཟླ་ ༦ ཚེས་ ༡༤ རེས་གཟའ་ལྷག་པ། ༄༅། །བོད་མིའི་སྒྲིག་འཛུགས་དཔལ་འབྱོར་ལས་ཁུངས་ཀྱི་སྤྱི་ཚོགས་ཡར་རྒྱས་ཐེབས་རྩའི་སྟངས་འཛིན་འོག་བོད་མིའི་སྒྲིག་འཛུགས་ལས་ཁུངས་མ་ལག་ཁག་གི་ལས་བྱེད་རྣམ་པར་ལྡིི་ལིའི་ཉེ་འདབས་སཽ་ཎི་པཱཌ་ (Sonepat) བྱ་བའི་ས་གནས་སུ་ཡོད་པའི་ཨཽ་པི་ཇིན་ཌཱལ་མཐོ་རིམ་སློབ་གཉེར་ཁང་དུ་ (OP Jindal University) འགོ་འཁྲིད་དང་འཛིན་སྐྱོང་རིག་པའི་སྐོར་དུས་ཐུང་སྦྱོང་བརྡར་སྤྲོད་པའིི་ལས་འཆར་ཞིག་འགྲོ་མུས་ཁོངས། ཕྱི་ལོ་ ༢༠༡༧ ཟླ་ ༨… རྒྱས་པ་འདིར་གཟིགས་རོགས་གནང་།
-
གསལ་སྒྲགས།ཕྱི་ལོ་ ༢༠༡༧ ཟླ་ ༦ ཚེས་ ༧ རེས་གཟའ་ལྷག་པ། ༄༅། །དབུས་བོད་མིའི་སྒྲིག་འཛུགས་ཀྱི་སྲི་ཞུ་ལས་ཐོག་པ་རྣམས་དང་གསར་ཞུགས་གནང་མཁན་རྣམས་ལ་ས་རཱ་མཐོ་སློབ་ཏུ་དུས་ཡུན་རིང་ཐུང་འདྲ་མིན་ཐོག་ལས་བྱེད་འོས་སྦྱོང་དང་ཟབ་སྦྱོང་ཕུལ་བ་དག་དངོས་སུ་སྲི་ཞུ་སྒྲུབ་སྐབས་ཕན་ཐོགས་གང་ལེགས་བྱུང་དང་བྱུང་མུས་ཡོད་ཅིང་། སྐབས་ ༡༥ བཀའ་ཤག་གི་དགོངས་གཞི་དང་བསྟུན་ཏེ་ཨ་རི་ (USAID) ལས་གཞིའི་རོགས་སྐྱོར་འོག་ས་རཱ་མཐོ་སློབ་ཏུ་མ་འོངས་བོད་མིའི་སྒྲིག་འཛུགས་མ་ལག་ནང་སྲི་ཞུའི་ལས་བྱེད་ཀྱི་དམིགས་སྒོར་སྔོན་འགྲོའི་འོས་སྦྱོང་ཐེངས་གཉིས་པ་དེ་ས་རཱ་བོད་ཀྱི་མཐོ་རིམ་སློབ་གཉེར་ཁང་དུ་ཕྱི་ལོ་ ༢༠༡༧ ཟླ་ ༧ ཚེས་༣ནས་འགོ་འཛུགས་ཀྱིས་ཟླ་གྲངས་བཅུའི་རིང་གནང་གཏན་འཁེལ་བས་འོས་སྦྱོང་བ་གྲངས་ ༣༠… རྒྱས་པ་འདིར་གཟིགས་རོགས་གནང་།
-
གསལ་སྒྲགས།ཕྱི་ལོ་ ༢༠༡༧ ཟླ་ ༦ ཚེས་ ༡ རེས་གཟའ་ཕུར་བུ། ༄༅། །བོད་མིའི་སྒྲིག་འཛུགས་ཤེས་རིག་ལས་ཁུངས་ནས་འཛིན་རིམ་བཅུ་གཉིས་ཚན་རིག་སློབ་ཚན་ཐོན་པ་སློབ་ཕྲུག་གྲངས་ ༢༠ ལ་ལོ་གཅིག་གི་རིང་སློབ་མཚམས་བཞག་སྟེ། ཕྱི་ལོ་ ༢༠༡༨ ལོའི་རྒྱ་གར་རྒྱལ་ཡོངས་ཀྱི་སྨན་པ་ (MBBS) དང་ Engineering གཉིས་ཀྱི་འཚུད་རྒྱུགས་གྲ་སྒྲིག་ཆེད་དུ་སློབ་ཡོན་གསལ་བསྒྲགས། རྒྱས་པ་འདིར་གཟིགས་རོགས་གནང་།
-
གསལ་སྒྲགས།ཕྱི་ལོ་ ༢༠༡༧ ཟླ་ ༦ ཚེས་ ༡ རེས་གཟའ་ཕུར་བུ། སློབ་བསྡུ་གསལ་བསྒྲགས་ཕར་འགྱངས། ལོ་བཞི་ཅན་གྱི་ལག་ཁྱེར་སློབ་ཚན་ B.Sc. B.Ed. Integrated Course སློབ་བསྡུ་གསལ་བསྒྲགས། ༄༅། །བོད་མིའི་སྒྲིག་འཛུགས་ཤེས་རིག་ལས་ཁུངས་དང་ཝ་རཱ་ཎཱ་སི་དབུས་བོད་ཀྱི་གཙུག་ལག་སློབ་གཉེར་ཁང་གཉིས་ཟུང་སྦྲེལ་ཐོག་ཕྱི་ལོ་ ༢༠༡༧ ཕྱི་ཟླ་ ༧… རྒྱས་པ་འདིར་གཟིགས་རོགས་གནང་།
-
གསལ་སྒྲགས།ཕྱི་ལོ་ ༢༠༡༧ ཟླ་ ༥ ཚེས་ ༢༩ རེས་གཟའ་ཟླ་བ། ༄༅། །མཚུངས་མེད་ས་གནས་འགོ་འཛིན་རྣམ་པ་དང་། སྨན་ཁང་འགན་འཛིན་ལྷན་རྒྱས་མཆོག་ལ། ཆེད་ཞུ། རྒྱ་གར་གཞུང་ནས་ལོ་ལྟར་བོད་ཕྲུག་གསུམ་ལ་ཕྱི་ལུགས་སྨན་པའི་སློབ་སྦྱོང་ཆེད་ས་མིག་ཟུར་བཅད་ཞབས་སྟེགས་ MBBS Reserved seats གནང་མུས་ཚོ་སློབ་ཐོན་ཟིན་འཕྲལ་རང་རེའི་སྤྱི་ཚོགས་ཀྱི་ཁྱབ་ཁོངས་སྨན་ཁང་གང་རུང་ནང་ཞབས་ཞུ་བསྒྲུབ་དགོས་སྐོར་གན་ཡིག་འཇོག་མུས་བཞིན། ད་བར་སྨན་པ་མང་ཆེ་བས་ཞབས་ཞུ་བསྒྲུབས་དང་སྒྲུབ་མུས་དེ་ལྟར་ཡང་། ཞབས་ཞུའི་དུས་ཡུན་གཙང་འཕྲལ་ཕལ་ཆེ་བས་དགོངས་ཞུས་ཀྱིས་མུ་མཐུད་གནས་མིན་དང་། ཁག་གཅིག་གིས་ཞབས་ཞུ་མ་གནང་བ་བཅས་ཀྱི་རྐྱེན་འཕྲོད་བསྟེན་ཁྱབ་ཁོངས་སྨན་ཁང་ཁག་གི་ནང་རང་རིགས་སྨན་པ་མ་འདང་བའི་དཀའ་ངལ་ཆེ་འཕྲད་ཐོག… རྒྱས་པ་འདིར་གཟིགས་རོགས་གནང་།
-
གསལ་སྒྲགས།ཕྱི་ལོ་ ༢༠༡༧ ཟླ་ ༥ ཚེས་ ༢༥ རེས་གཟའ་ཕུར་བུ། ༄༅། །བོད་མིའི་སྒྲིག་འཛུགས་སུ་སྐབས་བསྟུན་དགོས་མཁོ་གཞིར་བཟུང་། ཕྱི་དྲིལ་ཁྱབ་ཁོངས་བོད་ཀྱི་སྲིད་བྱུས་ཉམས་ཞིབ་ཁང་དུ་ཁྱད་ལས་པ་དྲུང་གཞོན་ ༡ གཤམ་གསལ་ས་སྟོང་ཡོད་པར་དགོས་ངེས་ཆ་རྐྱེན་ཚང་ཞིང་དོན་དམ་སྲི་ཞུའི་ལས་བྱེད་ཞབས་འདེགས་ཞུ་འདོད་ཡོད་རིགས་ནས་འཚང་སྙན་འབུལ་འཐུས། ཁྱད་ལས་པའི་དྲུང་གཞོན་ས་མིག་ཆེད་དགོས་ངེས་ཆ་རྐྱེན་གཤམ་གསལ། ༡༽ ལས་འགན། ཉམས་ཞིབ་པ། ༢༽ ཤེས་མྱོང། ཚད་ལྡན་མཐོ་སློབ་གང་ཞིག་ནས་ཉུང་མཐར་ཁྲིམས་ཀྱི་སློབ་ཐོན་… རྒྱས་པ་འདིར་གཟིགས་རོགས་གནང་།
-
གསལ་སྒྲགས།ཕྱི་ལོ་ ༢༠༡༧ ཟླ་ ༥ ཚེས་ ༢༢ ༄༅། །རྡ་ས་གངས་སྐྱིད་ལས་བྱེད་གསོལ་ཚང་གི་ཉེ་འདབས་སུ་ཡོད་པའི་འོག་ཐོག་ཁང་མིག་རྒྱ་ཁྱོན་ཁྲུ་ ༣༠'x༢༠'x༨་༩' ཅན་གཅིག་དང་། ཐབ་ཚང་རྒྱ་ཁྱོན་ཁྲུ་ ༡༩་༡༡'x༩་༤'x༡༠་༢' ཅན་ཇ་ཁང་ངམ་ཟ་ཁང་ (Cafeteria or Canteen) ཆེད་བོགས་གཏོང་ཞུ་འཆར་ལགས་ན། བོགས་ལེན་འཛུལ་ཞུགས་གཏའ་དངུལ་ཧིན་སྒོར་… རྒྱས་པ་འདིར་གཟིགས་རོགས་གནང་།
-
གསལ་སྒྲགས།༄༅། །བོད་མིའི་སྒྲིག་འཛུགས་ཕྱི་དྲིལ་ལས་ཁུངས་ཀྱི་བོད་ཀྱི་བརྙན་འཕྲིན་ཚན་པས་བཙན་བྱོལ་ནང་གི་བོད་མི་གློག་བརྙན་བཟོ་ལས་པ་ཚོའི་སྒྱུ་རྩལ་གོང་འཕེལ་ཆེད་དུ་དངོས་བྱུང་ངམ་དམིགས་བསལ་བརྗོད་གཞི་གང་རུང་ཐོག་གློག་བརྙན་བཟོ་ཆེད་ཧིན་སྒོར་འབུམ་གསུམ་རེའི་མ་དངུལ་གནང་རྒྱུ་ཡིན། གློག་བརྙན་གྱི་བརྗོད་གཞི། ༡། བཙན་བྱོལ་ནང་གི་མང་གཙོ། ༢། བོད་གཞིིས་བྱེས་གཉིས་ཀྱི་ཐུན་མོང་གི་མངོན་འདོད། ༣། ཕོ་མོ་འདྲ་མཉམ། བུད་མེད་ནུས་སྟོབས་གོང་སྤེལ་བཅས། སྐད། བོད་ཨིན་གང་རུང་ཐོག་མཆན་འགོད་ཅན་ཡིན་དགོས། དུས་ཡུན། སྐར་མ་བཅུ་ལས་མ་མང་བ། ལས་གཞིའི་དམིགས་ཡུལ། བོད་མི་གློག་བརྙན་བཟོ་ལས་པ་ཚོར་ཆེ་མཐོང་དང་དཔལ་འབྱོར་རམ་འདེགས་ཞུ་རྒྱུ། གློག་བརྙན་བཟོ་སྐྲུན་གྱི་ཆེད་ལས་ཐོག་དོ་དབྱིངས་དང་སེམས་ཤུགས་སྤར་རྒྱུ། བོད་དོན་སྐོར་གྱི་གློག་བརྙན་གང་མང་ཐོན་ཐབས་བཅས་ཡིན། ཕྱི་རྒྱལ་གནས་སྡོད་བོད་མི་ཚོ་ལའང་གོ་སྐབས་སྤྱི་མཚུངས་ཡོད།… རྒྱས་པ་འདིར་གཟིགས་རོགས་གནང་།


c: text/html

text:
ཀྲུང་གོའི་བོད་ཀྱི་དྲ་བའི་འཕྲིན། ཚེས15ཉིན། ཡུན་ནན་ཞིང་ཆེན་གྱི་ཏང་ཨུའི་རྒྱུན་ཨུ་དང་ཞིང་ཆེན་ཏང་ཨུའི་གཅིག་གྱུར་པུའུ་ཡི་པུའུ་ཀྲང་ཧོང་དབྱི་ཡིས་སེམས་ཀྱི་ཉི་ཟླ་རྫོང་གི་ཡུལ་དངོས་སུ་རྡོ་མཁར་རྫོང་གི“1·11”མེ་སྐྱོན་སྐྱོབ་པའི་གནས་ཚུལ་གྱི་སྙན་ཞུ་ཉན་བའི་དུས་སུ་ནན་གྱིས་གསུང་སྟེ། བདེ་ཆེན་ཁུལ་གྱི་རིམ་པ་སོ་སོའི་ཏང་ཨུ་དང་སྲིད་གཞུང་གིས་ནན་ཏན་གྱིས་གནོད་ཐེབས་མང་ཚོགས་ཀྱི་བཀོད་སྒྲིག་དང་སེམས་གསོའི་ལས་ཀ་ཡག་པོ་བསྒྲུབས་ནས། བོད་ཁུལ་གྱི་འཆམ་མཐུན་འཕེལ་རྒྱས་དང་ཡུན་རིང་བདེ་འཁོད་ལ་ཁག་ཐེག་བྱེད་དགོས།
ཉིན་དེར། ཧོང་དབྱི་སེམས་ཀྱི་ཉི་ཟླའི་རྡོ་མཁར་རྫོང་གི་མེ་སྐྱོན་བྱུང་བའི་ཡུལ་དངོས་སུ་ཕེབས་ནས། ཞིབ་ཕྲའི་ངང་གནོད་ཐེབས་ཀྱི་གནས་ཚུལ་ལ་ལྟ་ཞིབ་བྱས་པ་དང་། རོགས་སྐྱོབ་གནས་ཚུལ་དང་གནོད་ཐེབས་མང་ཚོགས་ཀྱི་བཀོད་སྒྲིག་གནས་ཚུལ་འདྲི་རྩད་བྱས་པ། མེ་སྐྱོན་བྱུང་ཡུལ་གཙང་བཤེར་བྱེད་བཞིན་པའི་དཔོན་དམག་དང་ལས་བྱེད་པ། མང་ཚོགས་ལ་འཚམས་འདྲི་ཞུས་པ་རེད།
ཧོང་དབྱི་ཡིས་མེ་སྐྱོན་གྱི་གནོད་ཐེབས་གནས་ཚུལ་དང་རོགས་སྐྱོབ་གནས་ཚུལ། འབྲེལ་ཡོད་ཀྱི་བཀོད་སྒྲིག་དང་སེམས་གསོ་བྱས་ཚུལ་གྱི་སྙན་སེང་ཉན་རྗེས་བསྟན་ཏེ། བདེ་ཆེན་ཁུལ་གྱི་རིམ་པ་སོ་སོའི་ཏང་ཨུ་དང་སྲིད་གཞུང་གིས་ཏང་གིས་མང་ཚོགས་ལ་ཟུང་འབྲེལ་བྱེད་པའི་སྲོལ་རྒྱུན་ལེགས་པོ་དར་སྤེལ་གཏོང་བ་དང་། ཏང་ཡོན་ལས་བྱེད་པ་སྒྲིག་འཛུགས་བྱས་ནས་བརྩེ་དུང་དང་འགན་ལེན་འཁུར་ཏེ། གནོད་ཐེབས་མང་ཚོགས་ཀྱི་ཁྲོད་དུ་ཟབ་ཞུགས་བྱས་ཤིང་། ཕྱོགས་ཡོངས་ནས་ཁོ་ཚོའི་དགོས་མཁོ་ལ་གོ་རྟོགས་བྱེད་པ་དང་། དངོས་ཡོད་ཀྱི་གནད་དོན་སེལ་རོགས་བྱེད་དགོས། འོས་འཚམ་གྱིས་གནོད་ཐེབས་མང་ཚོགས་བཀོད་སྒྲིག་བྱས་ནས། ཁོ་ཚོ་ལ་ཟས་ཟ་རྒྱུ་ཡོད་པ་དང་། ཆུ་གཙང་མ་འཐུང་རྒྱུ་ཡོད་པ།གོས་གྱོན་རྒྱུ་ཡོད་པ། སྡོད་ས་ཡོད་པ། ནད་ཕོག་ན་དུས་ཐོག་ཏུ་སྨན་བཅོས་བྱེད་ཐུབ་པར་ཁག་ཐེག་བྱེད་པ། ལྷག་པར་དུ་ལོ་གསར་སླེབས་ཉེ་བས། འཐུས་ཚང་གིས་བཀོད་སྒྲིག་བྱས་ཏེ། ཁོ་ཚོ་ལ་དྲོ་སྐྱིད་ལྡན་པའི་ལོ་གསར་ཞིག་གཏོང་དུ་འཇུག་དགོས། གནོད་ཐེབས་མང་ཚོགས་ཀྱིས་དཀའ་ངལ་སེལ་བའི་ཡིད་རྟོན་གཏོད་རོགས་བྱས་ནས། སྔར་ལས་ལྷག་པར་ཐོན་སྐྱོད་རང་སྐྱོབ་བྱེད་དགོས། ནན་ཏན་གྱིས་ཞིང་ཨུ་དང་ཞིང་ཆེན་སྲིད་གཞུང་གིས་འབྲེལ་ཡོད་བཀོད་སྒྲིག་དང་བླང་བྱ་དོན་འཁྱོལ་བྱས་ནས། གནོད་སྐྱོན་བྱུང་རྗེས་ཀྱི་སླར་གསོ་བསྐྱར་སྐྲུན་ལས་ཀ་ལ་མྱུར་མགྱོགས་ཀྱིས་སྐུལ་འདེད་གཏོང་ཞིང་། རྡོ་མཁར་རྫོང་འདི་ཉིད་སྔོན་ཚུད་དུ་སྐྱེ་སྟོབས་ཡང་བསྐྱར་བྱུང་དུ་འཇུག་དགོས།
ཧོང་དབྱི་ཡིས་ནན་གྱིས་གསུང་སྟེ། རིམ་པ་སོ་སོ་དང་སྡེ་ཁག་སོ་སོ་ཡིས་ནན་ཏན་གྱིས་ཐེངས་འདིའི་མེ་སྐྱོན་གྱི་བསླབ་བྱ་ལེན་པ་དང་། སེམས་ཁྲལ་དང་སྡུག་བསྔལ་གྱི་འདུ་ཤེས་མཐོ་རུ་གཏོང་བ། མེ་འགོག་སོགས་འབྲེལ་ཡོད་ཀྱི་བདེ་འཇགས་སྔོན་འགོག་བྱ་ཐབས་འཐུས་ཚང་དུ་བཏང་ནས། ནན་ཏན་གྱིས་ཁུལ་ཡོངས་ཀྱི་ཆོས་ལུགས་བྱེད་སྒོ་སྤེལ་སའི་མེ་འགོག་བདེ་འཇགས་ལས་ཀ་ཡག་པོ་སྒྲུབ་དགོས།
ཞིང་ཆེན་ཏང་ཨུའི་གཅིག་གྱུར་པུའུ་ཡི་པུའུ་ཀྲང་གཞོན་པ་དང་ཞིང་ཆེན་བཟོ་ཚོང་མཉམ་འབྲེལ་ལྷན་ཚོགས་ཀྱི་ཏང་ཙུའུ་ཧྲུའུ་ཅི་ཀྲང་ཀུང་ཞང་། ཞིང་ཨུའི་གཅིག་གྱུར་པུའུ་ཡི་པུའུ་ཀྲང་གཞོན་པ་དབྱང་ཀོང་ཧའེ། ཁུན་མིང་ཧྲི་ཨུའི་རྒྱུན་ཨུ་དང་གཅིག་གྱུར་པུའུ་ཡི་པུའུ་ཀྲང་ཞུང་རུན་ཚི་དང་བཅས་པས་ཞིབ་འཇུག་བྱེད་རོགས་གནང་བ་རེད།
བདེ་ཆེན་ཁུལ་ཏང་ཨུའི་རྒྱུན་ཨུ་དང་ཁུལ་ཨུའི་གཅིག་གྱུར་པུའུ་ཡི་པུའུ་ཀྲང་ནོར་བུ་ཚེ་རིང་དང་།ཁུལ་དམངས་ཆེན་རྒྱུན་ལས་ཨུ་ལྷན་གྱི་ཀྲུང་རེན་གཞོན་པ། ཁུལ་བཟོ་ཚོང་མཉམ་འབྲེལ་ལྷན་ཚོགས་ཀྱི་ཀྲུང་ཞི་ཁྲེན་ཅུན་མིང་སོགས་ཞིབ་འཇུག་ཏུ་ཞུགས་པ་མ་ཟད། ད་དུང་འབྲེལ་ཡོད་ལས་ཀའི་སྐོར་ལ་སྙན་སེང་ཞུས་པ་རེད། །

robotstxt: allowed

filter: keep


text:
ངོ་སྤྲོད། མདོ་དྲི་མེད་གཟི་བརྗིད་ཅེས་པ་འདི་ནི་གཡུང་དྲུང་བོན་གྱི་རྩ་ཆེའི་དཔེ་རྙིང་ཞིག་ཡིན། མཛད་རྣམ་འདིར་དཔེ་ཆ་བྲིས་མ་པོད་བཅུ་གཉིས་ཡོད་པ་དེ་ལེའུ་དྲུག་ཅུ་རེ་གཅིག་ཏུ་དབྱེ་ནས་གོ་རིམ་དང་ལྡན་པའི་སྒོ་ནས་གཤེན་རབ་མི་བོ་ཆེ་སྐུ་འཁྲུངས་ཚུལ་དང་། ཁབ་བཞེས་པ། ཁྱིམ་སྤངས་ནས་རབ་ཏུ་བྱུང་བ། བསྟན་པ་སྤེལ་བ། ཁྱད་པར་དུ་བོན་གྱི་རྒྱུ་འབྲས་ཀྱི་ཐེག་པ་རིམ་དགུ་ཇི་ལྟར་གཏན་ལ་ཕབ་པ… དེ་ལས་མང་།མདོ་དྲི་མེད་གཟི་བརྗིད།
ཤར་རྫ་བཀྲ་ཤིས་རྒྱལ་མཚན་གྱིས་བརྩམས། དཀར་ཆག སྔོན་འགྲོའི་ངག་འདོན། མན་ངག་རིན་པོ་ཆེ་ཨ་ཁྲིད་ཐུན་མཚམས་བཅོ་ལྔ་བའི་སྔོན་འགྲོའི་ཁྲིད་རིམ་བཀའ་ལུང་རྒྱ་མཚོ། མཆོད་པར་བརྗོད་ཅིང་བརྩམ་པར་དམ་བཅའ་བ། ལམ་གྱི་རྩ་བ་བཤེས་གཉེན་བསྟེན་ཚུལ། དང་པོ། བོན་ཉན་པ་པོའི་ཚུལ།
ཀ་བསྟོད་དབྱར་རྔའི་སྒྲ་དབྱངས། ཤར་རྫ་བཀྲ་ཤིས་རྒྱལ་མཚན། ༄༅། །ངྷིཿ ཀ་དག་སྤྲོས་མཚན་དང་བྲལ་གཞལ་མེད་དབུས། ། ཁ་ལྔས་བཏེགས་པའི་ཁྲི་དང་པད་ཉིའི་གདན། ། ག་ལ་བ་དེར་ལྷ་རྫས་མཆོད་སྤྲིན་དབུས། ། ང་ཡི་ཤེས་རབ་སྤེལ་མཛད་སྨྲ་བའི་སེང་། ། ཅ་ཅོ་མི་མངའ་གཡོ་མེད་ལྷན་ནེ་བ། ། ཆ་ལུགས་རྫོགས་སྐུའི་ཆས་ཅན་པོ་དལ་འཛིན། ། ཇ་ཁུའི་མདངས་ལྟར་དམར་སེར་གཟི་བརྗིད་འབར། ། ཉ་གང་ཟླ་བའི་གདན་ལ་སྐྱིལ་… དེ་ལས་མང་།ཀ་བསྟོད་དབྱར་རྔའི་སྒྲ་དབྱངས།
རིན་ཐང་བྲལ་བའི་ཤུལ་བཞག བསོད་ནམས་གཡུང་དྲུང་། མདོ་གཟེར་མིག་ཚར་གཅིག་བཀླགས་རྗེས། དང་པོ་གང་ཟག་རིམ་པར་བརྒྱུད་དེ་བྱང་ཆུབ་མཆོག་ཏུ་སེམས་བསྐྱེད་ཅིང༌། ། བར་དུ་བསྐལ་པ་གྲངས་མེད་གསུམ་དུ་བསོད་ནམས་ཡེ་ཤེས་ཚོགས་ཆེན་བསགས། ། ཐ་མར་ཡང་དག་རྫོགས་སངས་རྒྱས་ནས་གང་འདུལ་མཛད་པ་བསམ་འདས་ཀྱིས། ། སྲིད་གསུམ་འགྲོ་བ་བདེ་ལ་འགོད་མཛད་བརྒྱ་པའི་སྟོན་པ་གཤེན་རབ་མཆོག ། གང་གི་ཐུགས་ཉིད་ཡེ… དེ་ལས་མང་།རིན་ཐང་བྲལ་བའི་ཤུལ་བཞག
འཕྲིན་ལན་མེ་ཏོག་ཆུན་པོ། བསོད་ནམས་གཡུང་དྲུང༌། ཕྲན་ཆུང་མངའ་རིས་སུ་ཡོད་སྐབས༼༡༩༨༧༽སྐྱབས་རྗེ་རིན་པོ་ཆེ་མཚན་ནས་བརྗོད་པར་དཀའ་བ་༧བོན་བརྒྱ་དགེ་ལེགས་ལྷུན་གྲུབ་རྒྱ་མཚོ་མཆོག་གི་ གསུང་འཕྲིན་གྱི་ལན་དུ་ཕུལ་བ།
ཡང་སྟོན་ཆེན་པོས་བླ་མ་འཚོལ་བའི་གཏམ་རྒྱུད། ༄༅། ། དེ་ཡང་ཡང་སྟོན་ཆེན་པོ་དེ་བཤད་རྒྱུད་ཀྱི་བོན་རྣམས་ལ་ཤིན་ཏུ་མཁས་པ་ཞིག་ཡོད་པ་ལ། རེ་ཞིག་བུད་མེད་གཅིག་བྱུང་ནས། ཁྱེད་ཡོན་ཏན་ཅི་ཙམ་མཁས་ཟེར། ང་ཤིན་ཏུ་མཁས་ཞེས་པས། བུད་མེད་དེ་ངུ་ཞིང་མི་དགའ་བའི་ཚུལ་གྱིས་སོང་། དེ་བླ་མའི་ཐུགས་ལ་ང་མཁས་ཞེས་པས་ཁོང་མི་དགའ་བར་འདུག སང་ཉིན་བྱུང་ན་ཅི་ཡང་མི་ཤེས་ཟེར་དགོས་དགོངས་ནས་བཞུགས་… དེ་ལས་མང་།ཡང་སྟོན་ཆེན་པོས་བླ་མ་འཚོལ་བའི་གཏམ་རྒྱུད།
མཁས་གྲུབ་དགེ་ལེགས་ལྷུན་གྲུབ་རྒྱ་མཚོ་ནི། ༼པར༽ཡུལ་མདོ་སྨད་རེབ་གོང་གསེར་མོ་ལྗོངས་ཀྱི་སྟོད་ཕྱོགས་མག་སར་ཞེས་པར། རབ་བྱུང་བཅུ་དྲུག་པའི་མེ་བྱི་སྤྱི་ལོ༡༩༣༦ལོའི་ཟླ ༡ པོའི་ཚེས༡༤ཉིན་དལ་རྟེན་རྙེད།
ཡུལ་མདོ་སྨད་ཀྱི་མ་ཧཱ་པཎྟི་ཏ་ཆེན་པོ་སྐྱང་སྤྲུལ་ལུང་རྟོགས་སྐལ་བཟང་རྒྱ་མཚོ་རིན་པོ་ཆེའི་ཡང་སྤྲུལ་ནམ་མཁའ་བསྟན་འཛིན་མཆོག་ནི།༼ པར ༽ མཚོ་སྔོན་ཁྲི་ཤོར་རྒྱལ་མོའི་ཉེ་འགྲམ་སྨིན་གྲོལ་དུང་དཀར་གཡས་སུ་འཁྱིལ་བའི་མདུན། ཆབ་འགག་ཨེར་ཏིའི་ས་ཆ་རུ་དམ་པ་ཁྱུང་གི་རུས་ལ་སྐུ་འཁྲུངས།
སྒོམ་ཆེན་པ་དང་ཉ་པ་འགའི་གཏམ་རྒྱུད། ༄༅། ། སྔོན་ཉ་བ་འགའ་མཚོ་གཅིག་ཡོད་པ་ལ་ཉ་གཅིར༼ཉ་རྒྱས་གཅིར་ནས་འཆི་བའི་དོན་ལ་འཇུག༽་ཕྱིན་པས། ཉ་མ་སོད་པར་རྒྱགས་ཆད་ཡུལ་གྲང་ཤིན་ཏུ་སྡུག་བསྔལ་བ་གཅིག་བྱུང་། དེར་རི་གཅིག་ཡོད་པའི་གསེབ་ན་དགོན་ཆུང་གཅིག་ལ། སྒོམ་ཆེན་སོ་གསོད་པ་གཅིག་ཡོད་པར་མཐོང་ནས།
སྣང་ཞིག་དགོན་ཆེན་ལ་ཕུལ་བའི་ཞུ་ཡིག བོན་བརྒྱ་དགེ་ལེགས་ལྷུན་གྲུབ་རྒྱ་མཚོ། ༄༅། ། རྨད་བྱུང་རྒྱལ་བའི་ཐུགས་བསྐྱེད་ཆུ་གཏེར་ལས། ། སྡེ་སྣོད་གསུམ་གྱི་བང་རིམ་མངོན་པར་མཐོ། ། བསླབ་གསུམ་འདོད་འཇོའི་དཔག་བསམ་སྲིད་ན་མཛེས། ། སེམས་དཔའ་གསེར་རིའི་འཕྲེང་བཅས་ཕྱག་གི་ཡུལ། ། གང་གི་ཞབས་རྡུལ་སྐྱེ་འགྲོའི་གཙུག་གི་རྒྱན། ། རྒྱན་དྲུག་ལྟ་བུའི་མཁས་མང་འདུས་པའི་ཚོགས། ། ཚོགས་ཀྱི་ཞིང་མཆོག… དེ་ལས་མང་།སྣང་ཞིག་དགོན་ཆེན་ལ་ཕུལ་བའི་ཞུ་ཡིག


text:
ལྷོ་བརྒྱུད་ནང་བསྟན་དང་བྱང་བརྒྱུད་ནང་བསྟན་ཞེས་གྲགས་པའི་ཐ་སྙད་ཀྱི་གོ་དོན།
ལྷོ་བརྒྱུད་ནང་བསྟན་དང་བྱང་བརྒྱུད་ནང་བསྟན་ཞེས་པའི་ཐ་སྙད་འདི་བོད་རང་གི་ཆོས་འབྱུང་དག་ཏུ་དངོས་སུ་ཐོན་མ་མྱོང་བར་མངོན་ཞིང་། ཡིན་ནའང་ཡིག་རིགས་གཞན་གྱི་ཆོས་འབྱུང་ཕལ་མོ་ཆེར་དུས་རྒྱུན་ཐ་སྙད་འདི་བཀོལ་བཞིན་མཆིས་ལ། ང་ཚོས་འདིར་དེ་གཉིས་ཀྱི་གོ་དོན་རགས་ཙམ་ཞུ་ན། དེའང་དུས་གསུམ་རྒྱལ་བའི་ཡུམ་གྱུར་འཕགས་པ་ཤེས་རབ་ཀྱི་ཕ་རོལ་ཏུ་ཕྱིན་པའི་མདོ་ལས། ང་ཡོངས་སུ་མྱ་ངན་ལས་འདས་ནས་ཤེས་རབ་ཀྱི་ཕ་རོལ་ཏུ་ཕྱིན་པ་འདི་ཡུལ་དབུས་ནས་ལྷོ་ཕྱོགས་ཀྱི་རྒྱུད་དུ་སྤྱོད་པར་འགྱུར་རོ།། ཞེས་པ་ནས། བྱང་ཕྱོགས་ནས་བྱང་ཕྱོགས་ཀྱི་ཕྱོགས་དེ་ཉིད་དུ་རྒྱས་པར་འགྱུར་རོ།། ཞེས་ལུང་དུ་བསྟན་པ་ལྟར་རྒྱལ་བའི་བསྟན་པ་རིན་པོ་ཆེ་ཐོག་མར་ཕྱི་ཕྱོགས་སུ་དར་བའི་ཚེ་གཙོ་བོ་རྒྱ་གར་གྱི་ལྷོ་བྱང་གཉིས་སུ་གྱེས་ཏེ་དར་བར་བཤད་ཅིང་། དཔེར་ན་རྒྱ་གར་གྱི་ལྷོ་ཕྱོགས་སུ་གཏོགས་པའི་རྒྱལ་ཁབ་སིང་ག་ལའི་གླིང་དང་། བྷར་མ། ཐེ་ལན་ཊ། ཁམ་ཕུ་ཁྲེ། ལོ་སི་སོགས་ཡུལ་གྲུ་མང་བོར་དར་བའི་ནང་བ་སངས་རྒྱས་ཀྱི་བསྟན་པ་ལ་ལྷོ་བརྒྱུད་ནང་བསྟན་དང་། དེ་བཞིན་རྒྱ་གར་གྱིས་རྟིང་གཞི་བྱས་ཏེ་དེའི་བྱང་ཕྱོགས་ཀྱི་ཡུལ་གྲུ་དཔེར་ན་མ་ཧཱ་ཙི་ན་དང་། ཁོ་རེ་ཡ། འཇར་པན། ཝེ་ཐེ་ནམ། བོད་ཧོར་སོགས་སུ་དར་བའི་ནང་བའི་བསྟན་པ་ལ་བྱང་བརྒྱུད་ནང་བསྟན་ཞེས་གྲགས་ཆེ། ལྷོ་བརྒྱུད་ནང་བསྟན་གྱིས་གནས་བརྟན་པའི་ལུགས་གཙོ་བོར་འཛིན་པའི་རྒྱུ་མཚན་གྱིས་འདི་ལ་ཡོངས་ཁྱབ་ཐེག་པ་ཆུང་ངུའི་བསྟན་པ་དང་། ཅིག་ཤོས་ལ་ཐེག་པ་ཆེན་པོའི་བསྟན་པ་ཞེས་ཀྱང་བརྗོད་དོ།། ཕྱི་མ་འདི་དང་རང་རེའི་དེབ་ཐེར་ཆོས་འབྱུང་དུ་བསྟན་པ་བྱང་དར་ཞེས་འཁོད་པའི་ཐ་སྙད་ཀྱི་གོ་དོན་དང་ཁྱབ་ཆེ་ཆུང་སོགས་ཅུང་ཟད་མི་འདྲ་བར་མངོན་པས་དཔྱད།
ཕྱོགས་དེ་གཉིས་ཀར་དར་བའི་རྒྱལ་བའི་གསུང་རབ་མཚོན་བྱེད་ཀྱི་ཡི་གེའང་མི་གཅིག་པར་བཤད་དེ། དེའང་ལྷོ་བརྒྱུད་ནང་བསྟན་ལ་མཚོན་ན། ཁོ་ཚོས་གཙོ་བོ་པྲ་ཀྲྀ་ཏིའམ་པཱ་ལིའི་སྐད་དུ་བྲིས་པའི་མདོ་སྡེ་ལ་སོགས་པ་ཁུངས་སུ་འཆང་བར་བྱེད་ཅིང་། སྐད་རིགས་འདི་ནི་གནའ་དུས་སངས་རྒྱས་ཞལ་བཞུགས་པའི་སྐབས་ཡུལ་དབུས་མགདྷའི་སྐྱེ་བོ་ཀུན་གྱི་སྐད་ཐུན་མོང་བ་ལྟ་བུ་ཡིན་འདུག་ལ། དེ་གའི་ཡུལ་མི་དག་གིས་འདི་ལ་པཱ་ལི་ཞེས་འབོད་པར་གྲགས་ཤིང་། འདིའི་དོན་དངོས་ནི་རྒྱུན་ཆགས་ཞེས་བྱ་བ་ཡིན་པ་དང་། སྐད་ཀྱི་ངོ་བོ་ལེགས་སྦྱར་རང་ལ་སྒྲ་འཇམ་དུ་སོང་བས་ར་སྒྲ་ཕལ་ཆེར་ཉམས་ཤིང་ཀྵ་ཡིག་ལ་སོགས་པ་བརྗོད་མི་བདེ་བ་དག་ཁ་ཡིག་ཏུ་བཀླགས་པ་སོགས་མང་བས་ཁ་ཅིག་འདི་སྐད་རིགས་བཞིའི་ཡ་གྱལ་ཡུལ་མི་རང་བཞིན་གྱི་སྐད་ཡིན་ཟེར་མཁན་ཡང་ཡོད། ལྷོ་ཕྱོགས་པ་དག་གིས་སྐད་འདི་ཉིད་ཀྱིས་སྟོན་པས་ཆོས་གསུངས་པར་བཞེད་དོ།། སིང་ག་ལའི་གླིང་སོགས་སུ་དར་བའི་རྒྱལ་བའི་གསུང་རབ་ནི་གོང་དུ་བཤད་མ་ཐག་པའི་པཱ་ལིའི་སྐད་ཀྱི་སྟེང་ནས་དར་སྤེལ་བྱས་པ་ལགས་ཤིང་། དང་ཐོག་ཡུལ་འདིར་དར་བའི་ཚེ་ཡི་གེར་བཀོད་པ་མེད་པར་བཤད་ལ། དེ་ནས་སྤྱི་ལོ་སྔོན་གྱི་དུས་རབས་དང་བོའི་དུས་སུ་སླེབས་པ་ན། སིང་ག་ལའི་རྒྱལ་པོ་པུཏཱབྷྱ་བུ་འཇིགས་མེད(无畏波陀伽摩呢﹚ཀྱིས་གཙུག་ལག་ཁང་ཆེན་དུ་དགེ་འདུན་བསྡུས་ཏེ་སྡེ་སྣོད་གསུམ་པཱ་ལིའི་སྐད་དུ་བྲིས་པ་སྒྲ་བསྒྱུར་ནས་སེང་ག་ལའི་ཡི་གེར་བཏབ། འདིའི་ཐད་མཁས་དབང་དགེ་འདུན་ཆོས་འཕེལ་གྱིས་ཀྱང་གནས་བརྟན་པ་དག་གི་སྡེ་སྣོད་ནི་སངས་རྒྱས་འདས་ནས་ལྔ་བརྒྱ་དང་བཅུ་གྲངས་ཙམ་ན་གླེགས་བམ་དུ་བྲིས་ཞེས་གསུངས་པ་དང་དུས་མཐུན་པ་འདྲ་སྙམ།
དེ་ནས་དུས་རབས་ལྔ་བའི་ནང་། ཡུལ་དབུས་མགདྷའི་སྡེ་སྣོད་གསུམ་པ་བཙུན་པ་ཆེན་པོ་སངས་རྒྱས་དབྱངས་བུདྔྷ་གྷོཥ﹙Buddhaghosa﹚བྱ་བ་སིང་ག་ལར་བྱོན། སླར་ཡང་སིང་ག་ལའི་ཡི་གེས་པཱ་ལིའི་སྡེ་སྣོད་གསུམ་ལ་དག་ཐེར་ཞིབ་གཏུགས་མཛད་ཅིང་། དུས་ཕྱིས་བྷར་མ་དང་། ཁམ་ཕུ་ཊེ། ཐེ་ལན་ཊ་སོགས་ཀྱིས་ཀྱང་པཱ་ལིའི་ཡི་གེར་བྲིས་པའི་སྡེ་སྣོད་གསུམ་པོ་རང་རང་གི་ཡི་གེར་སྒྲ་ཕབ་མཛད། དེ་བཞིན་ཉེ་རབས་ཀྱི་དུས་འགོ་ཟིན་པ་ནས་ཡོ་རོབ་གླིང་གི་མཁས་དབང་མང་བོ་ཞིག་གིས་རོ་མའི་ཡི་གེར་སྒྲ་བསྒྱུར་ཏེ་ཁྱབ་སྤེལ་དུ་བཏང་ཞིང་ད་ལྟ་མཐོང་བཞིན་པའི་པཱ་ལིའི་གསུང་རབ་ཀྱང་དེ་ཡིན་པར་བཤད་དོ།།
བྱང་བརྒྱུད་ནང་བསྟན་ནི་གཙོ་བོ་ལེགས་སྦྱར་གྱི་སྐད་དམ་སཾ་སྐྲྀ་ཏ་ལྷའི་སྐད་དུ་བྲིས་པའི་རྒྱལ་བའི་གསུང་རབ་དག་མཆོག་ཏུ་འཛིན་ལ། སྐད་རིགས་འདི་ཉིད་ནི་སྔོན་དུས་རྒྱ་གར་དུ་མི་རིགས་བཞིར་ཕྱེས་པའི་མཐོ་ཤོས་རྒྱལ་རིགས་དང་རྗེ་རིགས་ཀྱིས་བཀོལ་སྤྱོད་བྱ་རྒྱུའི་སྐད་ཆ་ཡིན། བདག་ཅག་གི་སྟོན་པ་ཞལ་བཞུགས་པའི་དུས་སྐད་ཆ་འདི་དར་ཁྱབ་ཆེར་ཕྱིན་མེད་ཅིང་། དེའི་ཕྱིས་པཎྜི་ཏ་ཕེའར་ནེ་བྱ་བས་སྐད་གསར་བཅད་མཛད་པར་བརྟེན་རིམ་གྱིས་རྒྱ་གར་གྱི་ཡུལ་གྲུ་མང་ཤས་སུ་དར་ནས་ཁྱོན་སྔར་ལས་ཆེར་གྱུར་པ་དང་། ལེགས་སྦྱར་གྱི་སྐད་དུ་བྲིས་པའི་གསུང་རབ་ཕལ་མོ་ཆེའང་བྱང་ཕྱོགས་སུ་དར་ལ། དེ་ནས་ཡུན་གྱིས་ཀྲུང་ཡཱ་དང་ནུབ་རོལ་ས་ཁུལ་སོགས་ཡུལ་གྲུ་མང་བོར་དར་ཁྱབ་ཏུ་ཕྱིན་པར་བཤད་དོ།།
ད་ལྟ་འཛམ་གླིང་སྟེང་དུ་རྒྱལ་བའི་གསུང་རབ་བགྲང་གིས་མི་ལང་བ་ཞིག་བཞུགས་འདུག་ཅིང་། དེ་དག་ཐམས་ཅད་ཀྱི་འབྱུང་ཁུངས་སམ་འཕྲོས་ཡུལ་གཙོ་བོ་ནི་པཱ་ལིའི་ཡི་གེ་དང་། རྒྱ་ཡིག་བོད་ཡིག་བཅས་ཡིན་པར་མཁས་པ་རྣམས་བཞེད་འདུག་གོ།
རྩོམ་ཁུངས། Buddhistཞེས་བའི་སྤྱི་སྟེགས།


text:
ཆེས་མཐོའི་ཁྲིམས་ཞིབ་ཁང་གི་དུས་བཅད་གཏན་འབེབ་བཞིན་དེ་རིང་ཉིན་རྒྱབ་ཀྱི་ཉན་ཞིབ་ཐོག་ཁ་མཆུ་ཨང་ ༢༠ པའི་རྩོད་ལན་པ་བཀའ་ཤག་གི་ཁྲིམས་རྩོད་པ་བློ་བཟང་གྲགས་པ་བསླེབས་མི་འདུག
བཙན་བྱོལ་བོད་མིའི་ཆེས་མཐོའི་ཁྲིམས་ཞིབ་ཁང་ནས་བཀའ་ཁྱབ་བཏང་བ་ལྟར། དེ་རིང་ཉིན་རྒྱབ་ཆུ་ཚོད་ ༢།༣༠ ཐོག་ཆེས་མཐོའི་ཁྲིམས་ཞིབ་ཁང་དུ། ཁ་མཆུ་ཨང་ ༢༠ པའི་རྩོད་ལན་པ་བཀའ་ཤག་གི་ཁྲིམས་རྩོད་པ་བློ་བཟང་གྲགས་པས་ཁྲིམས་ཞིབ་ཁང་ལ་ཁྱད་གསོད་བྱས་པའི་བཅོས་གསོའི་ཆད་པ་འགེལ་མ་དགོས་པའི་རྒྱུ་མཚན་བརྗོད་རྒྱུའི་ཉན་ཞིབ་ཚོགས་གཏན་འཁེལ་ཡོད་ཀྱང་། རྩོད་ལན་པའི་ཁྲིམས་རྩོད་པ་ཉན་ཞིབ་ཐོག་བསླེབས་མེད་པར་བརྟེན། ཁྲིམས་ཞིབ་ཁང་ནས་ཉན་ཞིབ་ཀྱི་གོ་སྐབས་ཐེངས་གཉིས་པ་གནང་བའི་བརྡ་ཁྱབ་སྤེལ་གནང་འདུག
དེ་ཡང་ཁྲིམས་ཞིབ་ཁང་གི་བརྡ་ཐོའི་ནང་། ཁ་མཆུ་ཨང་ ༢༠ པའི་རྩོད་ལན་པའི་ཁྲིམས་རྩོད་པ་བློ་བཟང་གྲགས་པས་ཕྱི་ལོ་ ༢༠༡༩ ཟླ་ ༡༠ ཚེས་ ༡༤ ཉིན་ཁ་མཆུ་ཨང་ ༢༠ པའི་བཅད་ཁྲ་ཁྱབ་བསྒྲགས་བྱས་པའི་ཐད་གསར་འགོད་པར་གཏམ་བཤད་བྱས་པ་དེ་རིགས་སྤྱི་མང་ཁྲིམས་ཡིག་དོན་ཚན་ ༨༥ [ཁ] ནང་གསལ་ཆེས་མཐོའི་ཁྲིམས་ཞིབ་ཁང་ལ་ཁྱད་གསོད་བྱས་པའི་བཅོས་གསོའི་ཆད་པ་འགེལ་མ་དགོས་པའི་རྒྱུ་མཚན་བརྗོད་རྒྱུའི་ཆེད། ཕྱི་ལོ་ ༢༠༡༩ ཟླ་ ༡༢ ཚེས་ ༦ ཉིན་ཕྱི་དྲོའི་ཆུ་ཚོད་ ༢་༣༠ སྟེང་ཉན་ཞིབ་བྱ་རྒྱུའི་བརྡ་ཐོ་ ༢༠༡༩།༡༡།༢༢ ཉིན་བརྡ་ཐོ་སྐྱེལ་མཁན་ཆེད་གཏོང་གིས། བོད་མིའི་ཁྲིམས་ལུགས་རིག་པ་བའི་ལས་ཁུངས་ཀྱི་ལས་བྱེད་རིན་ཆེན་བཟང་པོ་ལ་སྤྲད་དེ་འབྱོར་ལན་མིང་རྟགས་བླངས་ཟིན་ནའང་། དོ་བདག་གོང་གསལ་དུས་བཀག་ཉིན་ཁྲིམས་ཞིབ་ཁང་དུ་ཉན་ཞིབ་ལ་ངོ་བཅར་བྱས་མ་སོང་བས། ཁྲིམས་ཞིབ་ཁང་གི་བརྡ་ཐོར་བརྩི་བཀུར་མ་ཞུས་པའི་རྒྱུ་མཚན་དང་ཆབས་ཅིག ཕྱི་ལོ་ ༢༠༡༩ ཟླ་ ༡༢ ཚེས་ ༩ ཉིན་གྱི་སྔ་དྲོའི་ཆུ་ཚོད་༡༠་༣༠ སྟེང་ཉན་ཞིབ་བྱེད་གཏན་འཁེལ་ཡོད། ཅེས་གསལ་འདུག
དེ་ཡང་བཙན་བྱོལ་བོད་མིའི་སྤྱི་མང་གཏུག་བཤེར་འགྲོ་ལུགས་རྩ་འཛིན་ཁྲིམས་ཡིག་གི་དོན་ཚན་ ༨༤ (ཁ) པའི་ནང་། ཁྲིམས་ཞིབ་ཁང་ལ་ཁྱད་གསོད་ཅེས་པ་ནི། སྐྱེ་བོ་གང་ཞིག་གིས་ཆེད་དུ་དམིགས་ནས།
༡) ཁྲིམས་ཞིབ་ཀྱི་བྱ་རིམ་གང་རུང་ལ་འགལ་རྐྱེན་བཟོ་རྒྱུའམ། ཁྲིམས་ཞིབ་པའི་དབང་ཆར་གནོད་སྐྱོན་བཟོ་རྒྱུ་བཅས་གང་རུང་གི་བྱ་སྤྱོད་སྤེལ་བའམ། གཏུག་བཤེར་སྐབས་ཁྲིམས་ཞིབ་པའི་མདུན་སར་སྒྲིག་མེད་དམ། མཐོང་ཆུང་། ཁེངས་དྲེགས་བཅས་གང་རུང་གི་སྤྱོད་ཚུལ་སྟོན་པ། ༢) ཁྲིམས་ཞིབ་ཁང་གི་བཅད་ཁྲའམ། བཀའ་ཁྲ། བཀའ་ཁྱབ། བཀའ་ཤོག བཀོད་འདོམས། བྱ་རིམ་གཞན་བཅས་གང་རུང་ལ་བརྩི་མེད་བྱེད་པ་བཅས་ཡིན། ཞེས་གསལ་འདུག
ཡང་ཁྲིམས་ཡིག་དེའི་དོན་ཚན་ ༨༥ (ཁ) ནང་། གཏུག་བཤེར་སྐབས་ཁྲིམས་ཞིབ་པའི་མདུན་སར་ཁྱད་གསོད་བྱས་པ་ཡིན་ན་བཅོས་གསོའི་ཆད་པ་འཕྲལ་དུ་འགྱེལ་ཆོག དེ་མིན་ཁྱད་གསོད་བྱེད་མཁན་སྐྱེ་བོ་དེར་བརྡ་ཐོ་བཏང་ནས་རྒྱུ་མཚན་བརྗོད་རྒྱུའི་ཉན་ཞིབ་ཀྱི་དུས་ཚོད་ངེས་ཅན་གཏན་འབེབས་ཐོག་ཉན་ཞིབ་ཟིན་རྗེས་བཅོས་གསོའི་ཆད་པ་འགེལ་ཆོག ཅེས་གསལ་ཡོད་པ་དང་། ཆད་པའི་རྣམ་གྲངས་སུ་ཡང་ཁྲིམས་ཡིག་དེའི་དགོངས་དོན་གཞིར་བཟུང་། ཆད་དངུལ་གྲངས་ཚད་ངེས་ཅན་ནམ། སྤྱི་ཚོགས་ཀྱི་ཞབས་ཞུ་ཅི་རིགས། བཤགས་རྟེན་ནམ་དཀར་གསོལ་ཆེད་ཁ་བཏགས་འབུལ་སྤྲོད་ཀྱིས་མཚོན་ཅི་རིགས། ཡང་ན་ཁྲིམས་ཞིབ་ཁང་ནས་སྔོན་དུ་བཏང་བའི་བཀའ་དེར་བརྩི་བཀུར་ཉམས་ལེན་ཞུ་དགོས་པའི་བཀའ་གཉིས་པ་ཞིག་གཏོང་བ་བཅས་ཡིན་འདུག
གསར་འགོད་པ། པ་སངས་ཚེ་རིང་། ཀླུ་མགོན་ཐར།


text:
ང་ཚོས་གོང་ཚད་དམའ་བའི་རིན་དངུལ་གྱིས་ཕྱི་རོལ་གཟིགས་སྐོར་གྱི་བྱ་འགུལ་སྣ་གཉིས་ལ་རོལ་བའི་གོ་སྐབས་སྦྱིན་ཐུབ་པར་སེམས་པ་སྤྲོ་བས་བརྟས་ཡོད། ཁྱེད་ཉིད་ཀྱིས་གྲོས་ཚོགས་ཀྱི་རིན་དངུལ་སྤྲོད་དུས་མཉམ་གཅིག་ཏུ་ཕྱི་རོལ་གཟིགས་སྐོར་སྣ་གཉིས་པོ་འདི་ལས་གང་རུང་ཞིག་གདམ་རྗེས་རིན་དངུལ་སྤྲད་དེ་ཐོ་འགོད་བྱ་ཆོག
གྲུ་གཟིངས་Statsraad Lehmkuhl ལ་བསྡད་རྒྱུའི་བྱ་འགུལ། སྤྱི་ཟླ་དྲུག་པའི་ཚེས་༢༢ གཟའ་ལྷག་པ།
པར་རྒྱག་མཁན། Bouvet (c)
ནོར་ཝེ་ནི་མཚོ་ཐོག་འགྲུལ་སྐྱོད་ཀྱི་ལོ་རྒྱུས་རིང་ཞིང་དར་ཆེ་བའི་རྒྱལ་ཁབ་ཅིག་ཡིན་པས། ང་ཚོས་གཡོར་གྲུ་ Satsraad Lehmkhul ལ་བསྡད་ནས་པིར་ཀིན་གྱི་མཚོ་མོའི་མཛེས་ལྗོངས་ལ་གཟིགས་སྐོར་དུ་ཕེབས་པའི་བྱ་འགུལ་ཞིག་སྤེལ་གྲབས་ཡོད་ལ་གྲུ་གཟིངས་འདིར་ལོ་ངོ་བརྒྱ་ཡི་ལོ་རྒྱུས་ལྡན། ཕྱི་དྲོའི་ཆུ་ཚོད་ལྔ་དང་ཕྱེད་ཀའི་སྟེང་པིར་ཀིན་གྲུ་ཁ་རུ་བསྐྱོད་འཆར་ཡིན། གྲུ་གཟིངས་འདིའི་ནང་མི་གྲངས་སུམ་བརྒྱ་དང་ལྔ་བཅུ་ཤོང་བ་དང་འདུག་གནས་རང་རང་གྲུ་ཁར་འབྱོར་བའི་དུས་ཀྱི་སྔ་གཞུག་ལྟར་ཡིན།
གཞན་བྱ་འགུལ་འདིར་ཞུགས་པའི་རིན་དངུལ་ནི་ནོར་ཝེའི་སྒོར་བརྒྱ་ཡིན་པ་དང་གྲོས་ཚོགས་ཀྱི་རིན་དངུལ་སྤྲོད་དུས་འདི་ཡང་མཉམ་གཅིག་ཏུ་སྤྲོད་དགོས།
Bryggen དང་ Mt. Fløyen ལ་གཟིགས་སྐོར་དུ་བསྐྱོད་པའི་བྱ་འགུལ། སྤྱི་ཟླ་དྲུག་པའི་ཚེས་༢༢ གཟའ་ལྷག་པ།
ནུབ་ཁའི་ཉི་ཟེར་འོག་གི་པིར་ཀིན་གྲུ་ཁའི་ཟུར་ཞིག པར་རྒྱག་མཁན། Sverre Hjørnevik – www.fjordnorway.com
གྲུར་བསྡད་ན་མགོ་ཡོམ་འཁོར་བ་སོགས་ཀྱི་སྣང་ཚུལ་ཡོད་པའི་གྲོགས་པོ་ཚོ་གོང་དུ་བཤད་ཟིན་པའི་མཚོ་ཐོག་ཡུལ་སྐོར་ཀྱི་ཚབ་ཏུ་Bryggen དང་Mt. Fløyen ལ་ཡུལ་སྐོར་དུ་བསྐྱོད་པའི་བྱ་འགུལ་ལ་ཞུགས་ཆོག་སྟེ། ཡུལ་སྐོར་འགོ་བརྩམ་ས་ནི་པིར་ཀིན་གྱི་ཚོང་ཟོག་སྐྱེལ་འདྲེན་གྲུ་ཁ་Bryggen ཡིན། འདི་ནི་མཉམ་འབྲེལ་རྒྱལ་ཚོགས་ཀྱི་ཚན་རིག་རིག་གནས་སློབ་གསོ་ཚོགས་པས་འཛམ་གླིང་གི་ཤུལ་བཞག་རིག་གནས་ཀྱི་གྲས་སུ་བཀོད་པའི་གནས་འགངས་ཆེན་ཞིག་ཡིན་པ་དང་། ཉམས་མྱོང་ཡོད་པའི་ལམ་སྟོན་པས་ཡུལ་དེའི་མཚོ་ཐོག་སྐྱེལ་འདྲེན་གྱི་ལོ་རྒྱུས་ངོ་སྤྲོད་བགྱི་ངེས།
དེར་མ་ཟད། མིང་ཏུ་གྲགས་པའི་རི་བོ་Mount Fløyen གྱི་རྩེ་ནས་པིར་ཀིན་གྲོང་ཁྱེར་གྱི་མཛེས་ལྗོངས་ཧྲིལ་པོ་ཉམས་སུ་མྱོང་བའི་བྱ་འགུལ་ཡང་སྤེལ་རྒྱུ་ཡིན། བྱ་འགུལ་འདིར་ཞུགས་པའི་རིན་དངུལ་ནི་ནོར་ཝེའི་སྒོར་ལྔ་བཅུ་ཡིན་པ་དང་གྲོས་ཚོགས་ཀྱི་རིན་དངུལ་སྤྲོད་དུས་འདི་ཡང་མཉམ་གཅིག་ཏུ་སྤྲོད་དགོས།
རི་བོ་ Mount Fløyen ནས་མཐོང་བའི་མཛེས་ལྗོངས། པར་ཁུངས། utdanningibergen.no
Haakonshallen ཚོམས་ཁང་དུ་སྤེལ་བའི་སྣེ་ལེན་བྱ་འགུལ། སྤྱི་ཟླ་དྲུག་པའི་ཚེས་ཉེར་བཞི། གཟའ་པ་སངས།
སྤྱི་ཟླ་དྲུག་པའི་ཚེས་ཉེར་བཞི་སྟེ་གཟའ་པ་སངས་ཉིན་གྱི་ཕྱི་དྲོའི་དུས་ཚོད་དྲུག་ནས་བདུན་བར་པིར་ཀིན་གྲོང་ཁྱེར་གྱི་སྤྱི་ཁྱབ་ལྷན་ཁང་གིས་བོད་རིག་པའི་གྲོས་ཚོགས་ཀྱི་ཚོགས་ཞུགས་པ་རྣམས་ལ་ Haakonshallen ནས་སྣེ་ལེན་བྱ་འཆར་ཡོད། གནས་འདི་ནི་དུས་རབས་བཅུ་གསུམ་པའི་ནང་རྒྱལ་པོ་ Haakon Haakonsson (1217–1263) ཡི་སྐུ་རིང་ལ་བཞེངས་པ་ཞིག་ཡིན། འདིར་ཞོར་ཟས་དང་བཏུང་བྱའི་རིགས་སྣ་མང་ཡོད་ཅིང་སྒེར་གྱིས་རིན་དངུལ་སྤྲོད་མི་དགོས། འོན་ཀྱང་འདུག་གནས་ལ་ཚད་ངེས་ཅན་ཡོད་པས་གྲོས་ཚོགས་ཀྱི་ཐོ་འགོད་དྲ་ངོས་སུ་རང་རང་གི་མིང་ཐོ་འགོད་རྒྱུ་ཡིད་ལ་ངེས་དགོས། (link)


text:
སྐབས་ཤིག་གི་རིང་འ་འུར་ཟང་ཟིང་ཆེ་བའི་རྒྱ་ནག་དམར་ཤོག་གུང་ཁྲན་ཚོགས་པའི་ཚོགས་ཆེན ༡༩ པ་དེ་ཚོགས་ཞུགས་པ ༢༢༨༧ གྱི་ཐལ་མོའི་རྡེབ་སྒྲ་དང་ཏང་གི་མགྲིན་ཚབ་སྨྱན་བྱད་ཁག་གི་བསྟོད་དབྱངས་ཁྲོད་མཇུག་བསྒྲིལ་ནས་བདུན་ཕྲག་གསུམ་ལྷག་ཕྱིན་ཡང་། ཚོགས་ཆེན ༡༩ པའི་སྟེང་ཞི་ཅིང་ཕེང་གི་ཐོབ་ཤོར་དང་། ཆབ་སྲིད་ཚོགས་པའི་བར་གྱི་འགལ་ཟླ། ཆབ་སྲིད་རྒད་པོ་ཚོའི་ཤུགས་རྐྱེན་རྫོགས་ཡོད་མེད། ཆེས་མཐོའི་དབུ་ཁྲིད་གསར་བ་དག་གི་རྒྱབ་ལྗོངས་ལས་མ་འོངས་པའི་རྒྱ་ནག་གི་ཆབ་སྲིད་སྐྱོང་ལུགས་དང་ཁ་ཕྱོགས་ཐད་ཀྱི་ཚོད་དཔག དེ་མིན་ཞི་ཅིན་ཕེང་ལ་བལྟོས་མེད་ཀྱི་དབང་ཆ་ཐོབ་པས་བོད་དོན་སེལ་རྒྱུར་ཕན་ཐོགས་ཡོད་མེད་ལ་སོགས་པའི་ཐད་ཀྱི་རྩོད་གླེང་ད་དུང་ཡང་འཇགས་མེད། གཤམ་དུ་རང་སྣང་གང་ཤར་གྱི་བསམ་ཚུལ་འགའ་ཡི་གེར་བཀོད་འདོད་བྱུང་།
ཞི་ཅིན་ཕེང་གི་ཐོབ་ཤོར།
ཉིན་བདུན་རིང་གི་གུང་ཁྲན་ཚོགས་པའི་ཚོགས་ཆེན ༡༩ པ་དེའང་དེ་སྔའི་གུང་ཁྲན་ཚོགས་པའི་ཚོགས་ཆེན་དག་ནང་བཞིན། མཛད་སྒོའི་ལས་བསྡོམས་སྙན་སྒྲོན་དང་མཇུག་གི་གསར་བྱུང་ཆེས་མཐོའི་དབང་འཛིན་མི་སྣ་དག་ལས་ལྟ་ས་གཞན་མ་མཆིས་ཤིང་། ཞི་ཅིན་ཕེང་གིས་བསམ་བཞིན་ཏུ་ཡིན་མིན་གང་ཤེས་མོད། ཆབ་སྲིད་རྒད་པོ་ཚོས་གཅིན་ཤོར་རེག་བར་དུས་ཡུན་ཆུ་ཚོད་གསུམ་དང་སྐར་མ་ཉི་ཤུ་རྩ་དྲུག་གི་ལས་བསྡོམས་སྙན་སྒྲོན་དེ་ཟིན་ཐོ་གསར་བ་ཞིག་ཡིན་སྲིད། འོན་ཀྱང་ཡིག་འབྲུ་ཁྲི་གསུམ་ལྷག་གི་ལས་བསྡོམས་སྙན་སྒྲོན་དེར་གཞུང་ལུགས་གསར་བ་ཞིག་གམ། ཡང་ན་དབུ་ཁྲིད་སྔོན་མ་ཚོ་ལས་རྦད་དེ་མ་འདྲ་བའི་འབུར་ཐོན་ཁྱད་ཆོས་ཤིག་ཡོད་པ་མཐོང་མ་སོང་ལ། ལས་བསྡོམས་སྙན་སྒྲོན་ནང་ཐེངས ༣༦ ལ་གླེང་པའི “དུས་རབས་གསར་བ” ཞེས་པའི་ཚིག་དེར་གོ་རྒྱུ་གསར་བ་ཞིག་ཡོད་པ་དེ་བས་ཀྱང་ཚོར་མ་སོང་།
དེ་འདྲ་ཡིན་མོད་ཀྱང་། ཞི་ཅིན་ཕེང་གིས་འདས་པའི་ལོ་ལྔའི་རིང་གཡོ་ཁྲམ་དང་འཇིགས་སྐུལ་གྱིས་བསྐྲུན་པའི་སྲིད་དབང་སྒེར་གཅོད་ལམ་ལུགས་ལ་རྒྱ་ནག་གི་མཐོ་རིམ་དབང་འཛིན་ཚོགས་པས་བྱིན་གྱིས་བརླབས་པར་བརྟེན། ཞི་ཅིན་ཕེང་གི་རྩ་འཛིན་གྱི་གོ་ས་དང་དངོས་ཡོད་དབང་ཤེད་གཉིས་རབ་ཏུ་ཤིན་ཏུ་ཇེ་བརྟན་ཇེ་ཆེར་ཕྱིན་ཡོད་པས། དབང་ཆའི་ཡང་རྩེར་སོན་པར་ངོས་འཛིན་བྱས་ཀྱང་མ་རུང་མ་འཐུས་པ་མེད་པར་སྙམ། དེ་བཞིན་དུ་ཞི་ཅིན་ཕེང་གིས་རང་གི་རུས་མིང་གུང་ཁྲན་ཚོགས་པའི་སྒྲིག་ཡིག་ཏུ་བཀོད་པ་དེས་ཞི་ཅིན་ཕེང་གི་དབང་ཤེད་ཅང་ཙེ་མིན་དང་ཧོའུ་ཅིན་ཐའོ་ལས་བརྒལ་ཏེ་མའོ་ཙེ་ཏུང་དང་ཏེང་ཞོ་ཕེང་གི་རྗེས་ཆོད་པ་མཚོན་ཡོད་ལ། གལ་འགངས་ཆེ་བ་ཞིག་ནི་ཁྲིམས་ཀྱི་བཙན་ས་དང་སྲིད་ཀྱི་མཐོ་ས། ལུགས་ཀྱི་མལ་ས་བཅས་པ་ཐོབ་ནས་ཏང་གི་དབུ་ཁྲིད་དང་རྒྱལ་ཁབ་ཀྱི་གཙོ་འཛིན་ཉག་གཅིག་དེར་ཆགས་ཡོད། དེ་མིན་པའི་ཐོབ་པ་ཞིག་ནི་ཏེང་ཞོ་ཕེང་ནས་དར་སྲོལ་ཆགས་པའི “རྒྱུན་འཛིན་པའི་ལམ་ལུགས” གཏོར་ནས། ཐེངས་འདིར་གཏན་ཁེལ་བའི་ཆེས་མཐོའི་དབུ་ཁྲིད་ཆབ་སྲིད་རྒྱུན་ལས་གསར་བ་བདུན་གྱི་ཁོངས་སུ ༦༠ལོའི་རྗེས་ཀྱི་མི་གཅིག་ཀྱང་མེད་སྟབས། མ་འོངས་ཞི་ཅིན་ཕེང་གི་རྒྱུན་འཛིན་པ་འདི་རེད་བསམ་པའི་མཛུད་མོ་འཛུགས་ས་ཞིག་མེད། རྒྱུ་མཚན་དེར་གཞིགས་ནས་ཞི་ཅིང་ཕེང་གིས་སྲིད་འཛིན་དུས་ཡུན་རྫོགས་རྗེས་མུ་མཐུད་ནས་སྲིད་དབང་འཛིན་སྲིད་པར་མི་རྣམ་པར་དོགས་བློ་བསླངས་ཡོད།
དེ་ལས་གཞན་དབུས་ཆབ་སྲིད་འཐུས་མི ༢༥འི་ནང་ན་ཞི་ཅིན་ཕེང་ཕྱོགས་གཏོགས་ཀྱི་མི ༡༥ ཡོད་པ་དེ་ཞི་ཅིན་ཕེང་གིས་ཚོགས་ཆེན ༢༠ པར་གཞིགས་པའི་ཐོབ་པ་གཞན་ཞིག་ཅི་ལ་མིན།
འོ་ན་ཞི་ཅིན་ཕེང་གི་ཤོར་བ་གང་ཡིན་ཞེ་ན། དབུས་ཆབ་སྲིད་རྒྱུན་ལས་བདུན་པོ་དེ་ཆབ་སྲིད་ཚོགས་ཁག་གསུམ་གྱིས “གཉིས་གཉིས་གསུམ” བྱས་ནས་མཉམ་བགོ་བྱས་ཡོད་པ་ལས་ཞི་ཅིན་ཕེང་ཆབ་སྲིད་རྒད་པོ་ཚོའི་དབང་ཆའི་ཤུགས་རྐྱེན་འོག་ནས་ད་དུང་ཡང་ཡོངས་སུ་འགྲོལ་ཐུབ་མེད་པ་མཚོན་ཡོད། དེ་མིན་ཏེང་ཞོ་ཕེང་གི་སྐབས་སུ་ཆགས་པའི་ཡིག་ཐོག་མིན་པའི “བདུན་འདུག་བརྒྱད་འགྲོ” ཞེས་པའི་ལམ་ལུགས་དེ་སོར་འཇོག་བྱས་ཡོད་པ་དེ་ཞི་ཅིན་ཕེང་གི་ཤོར་བ་ཞིག་ལ་ངོས་འཛིན་བྱས་ཆོག་ལ། ད་དུང་གུང་ཁྲན་ཏང་གི་སྒྲིག་སྲོལ་ལ་བཅོས་བསྒྱུར་བརྒྱུད་ཏང་གི་དྲུང་ཆེའམ་ཧྲུའུ་ཅི་ནས་ཀྲུའུ་ཞིའམ་གཙོ་འཛིན་དུ་བསྒྱུར་ཐུབ་མེད་པ་དེ་ཤོར་བ་ཞིག་ཡིན་དང་ཡིན། གོང་ཞུས་དེ་དག་ནི་ཞི་ཅིན་ཕེང་གི་ཐོབ་ཤོར་གཙོ་བོ་ཁག་ཡིན།
ཁྱོད་ཤི་ང་གསོན་གྱི་ཆབ་སྲིད་འཐབ་རྩོད་ཁྲོད་རྣམ་པར་རྒྱལ་བ་དེས་ཞི་ཅིན་ཕེང་གི་ཆབ་སྲིད་རྣམ་དཔྱོད་དང་བློ་རིག་མི་དམན་པ་མཚོན་ཡོད་པས་མ་ཚད། རྒྱུན་ལྡན་མ་ཡིན་པའི་ཐབས་ཤེས་ཏེ། དཔེར་ན་རྒྱ་ནག་གཞུང་འབྲེལ་ཞིན་ཧྭ་གསར་ལས་ཁང་གིས་བརྟོལ་བའི་ཞི་ཅིན་ཕེང་གིས་གུང་ཁྲན་ཚོགས་པའི་དབུ་ཁྲིད ༥༧ ལ་གདོང་དང་གདོང་ཐུག་ནས་གྲོས་མོལ་བྱས་པས་མཚོན་རྒྱུན་སྲོལ་མ་ཡིན་པའི་ཐབས་ཤེས་ལ་བརྟེན་ཡོད་པ་གསལ་བོ་རེད། ཞི་ཅིན་ཕེང་གི “མི་རེ་རེ་བྱས་ནས་གླེང་མོལ་བརྒྱུད་དཔྱད་ཞིབ་བྱེད་པ” ཡི་འགོ་ཁྲིད་འདེམས་སྒྲུག་བྱེད་ཐབས་དེ་སྐབས་བསྟུན་བློ་ཇུས་ཤིག་ཡང་ན་འཇིགས་སྣང་ཆེ་བའི་གཡོ་ཁྲམ་ཞིག་ཡིན་སྲིད།
ཆབ་སྲིད་པ་ཞིག་ལ་མཚོན་ན་སྐབས་བསྟུན་བློ་ཇུས་ཡོད་ཆོག་ལ་དགོས་ངེས་ཅན་ཞིག་ཀྱང་ཡིན་མོད། འོན་ཀྱང་། སྐབས་བསྟུན་བློ་ཇུས་ཁོ་ནར་བསྟུན་ཚེ་དོན་ཆེན་མི་འགྲུབ། དེ་ལས་ཀྱང་གལ་ཆེ་ཤོས་དེ་ནི་ཆབ་སྲིད་ཀྱི་མིག་རྒྱང་དང་བློ་ཁོག་ཡིན། ཚོགས་པ་གཅིག་གིས་མི་གཅིག་གིས་སྒེར་སྡེམ་བྱེད་པའི་ལམ་ལུགས་དོར་ནས་རྒྱལ་ཁབ་དང་མི་རིགས། མི་དམངས་ཀྱི་བདེ་སྡུག་བསམ་ན་མ་གཏོགས་སྐབས་བསྟུན་བློ་ཇུས་ནི་ཐབས་ལམ་འབའ་ཞིག་ལས་མ་འདས་ན་སྤྱི་ཁོག་གི་གནས་སྟངས་ལ་ཕན་ཐོགས་ཆེར་མེད།
རྒྱུན་འཛིན་པ་གཏན་ཁེལ་མ་བྱས་པ་དེ་ཞི་ཅིན་ཕེང་ལ་མཚོན་ན་གཅིག་བགྱིས་ན་རྒྱལ་ཁ་ཞིག་ཡིན་ཡང་། རྒྱ་ནག་གི་དམངས་གཙོའི་འཕེལ་རྒྱས་ལ་མཚོན་ན་ཕྱི་ནུར་ཞིག་དང་ཕམ་ཁ་ཞིག་ཡིན། རྒྱ་ནག་མི་དམངས་དཀྱུས་མ་ཚོར་མཚོན་ན་མི་བདུན་གྱིས་དབང་ཆ་བཟུང་བ་དང་མི་གཅིག་གི་དབང་ཆ་བཟུང་བ་གཉིས་ལ་ཁྱད་པར་ཆེར་མེད། མའོ་ཙེ་ཏུང་གི་སྲིད་དབང་སྒེར་གཅོད་ལམ་ལུགས་འོག་རྒྱ་ནག་ནང་དུ་ལས་འགུལ་གཅིག་རྗེས་གཉིས་མཐུད་ཀྱིས་བྱུང་སྟེ། རྒྱ་ནག་མི་དམངས་ཀྱི་ཚེ་སྲོག་དང་རྒྱ་ནག་གི་འཕེལ་རྒྱས་ལ་གོད་ཆགས་ཆེན་པོ་བྱུང་སྟབས། རིག་གསར་གྱི་རྗེས་སུ་དེ་ལྟ་བུའི་མིས་བཟོས་གནོད་འཚེ་ཡང་བསྐྱར་བྱུང་རྒྱུར་འགོག་ཐབས་སུ་ཏེང་ཞོ་ཕེང་སོགས་ཀྱིས “ཐུན་མོང་དབང་འཛིན་ལམ་ལུགས” ཏེ “རྒྱུན་ལས་ལམ་སྲོལ” དེ་གཏན་འབེབས་དང་ལག་ལེན་དུ་བསྟར་བ་རེད། ཞི་ཅིན་ཕེང་གིས་མའོ་ཕེ་ཏུང་ལ་ལད་མོ་བྱས་ནས་མི་གཅིག་གིས་སྲིད་དབང་སྒེར་གཅོད་བྱེད་འདོད་ཀྱི་སྦྱོར་བ་དེ་རྒྱ་ནག་མི་དམངས་ཀྱི་བློ་ཕམ་པའི་གནས་ཚུལ་ཞིག་ཡིན་པ་མ་ཟད། འཛམ་གླིང་ཧྲིལ་བོའི་ཡིད་སྐྱོ་བའི་གནས་ཚུལ་ཞིག་ཀྱང་ཡིན།
གང་ལྟར་ཐུན་མོང་གི་འགོ་ཁྲིད་ལམ་ལུགས་ལ་རྫོགས་ཚིག་བཀོད་པའི་དུས་རབས་གསར་བ་དེ་ཞི་ཅིན་ཕེང་གིས་དབང་ཆ་སྒེར་གཅོད་ཀྱི་དུས་རབས་གསར་བ་དེ་ལོས་ཡིན།
དེ་ལས་གཞན་རྒྱ་ནག་གི་ཚོགས་འདུ་ཆེ་མ་ཆུང་གསུམ་དང་། གསར་འགྱུར་སྨྱན་བྱད་ཁག་ན་མོད་པོ་མཐོང་རྒྱུ་གོ་རྒྱུ་རིག་རྒྱུ་ཡོད་པའི “དུས་རབས་གསར་བ” ཞེས་པའི་ཚིག་དེར་གོ་བ་གཞན་ཞིག་ཡོད་པ་ནི། མའོ་ཙེ་ཏུང་གི་དུས་རབས་ནི་རྒྱ་ནག་ཡར་ལངས་པའི་དུས་རབས་གསར་པ། ཏེང་ཞོ་ཕེང་གི་དུས་རབས་ནི་རྒྱ་ནག་ཕྱུག་འགྱུར་གྱི་དུས་རབས་གསར་པ། ཞི་ཅིན་ཕེང་གི་དུས་རབས་ནི་རྒྱ་ནག་སྟོབས་ཆེན་གྱི་དུས་རབས་གསར་པར་ངོས་འཛིན་བྱས་ཡོད་པར་སྙམ།
དབུས་ཆབ་སྲིད་རྒྱུན་ལས་བདུན་པོའི་གྲུབ་ཚུལ།
རྒྱ་ནག་གི་དབང་ཆ་མཐོ་ཤོས་ཀྱི་སྒྲིག་འཛུགས་ཏེ། རྒྱ་ནག་དབུས་ཆབ་སྲིད་རྒྱུན་ལས་བདུན་གྱི་འདེམས་སྒྲུག་བྱེད་སྟངས་དང་ཁོང་ཚོའི་རྒྱལ་ལྗོངས་སོགས་ལས་མ་འོངས་པའི་ཞི་ཅིན་ཕེང་གི་ཆབ་སྲིད་སྐྱོང་སྟངས་ལ་དབྱེ་ཞིབ་ཅུང་ཞིག་བྱས་ན། རྒྱུན་ལས་མི་ལྔ་ལས་གཉིས་མ་གཏོགས་གཞན་ལྔ་གསར་བ་ཡིན་ཞིང་། དེའི་ནང་ནས་ཀྱང་མི་གཉིས་ལ་དབྱེ་ཞིབ་ཀྱི་རིན་ཐང་ཅུང་ཞིག་ཡོད་པར་སེམས།
ཚོགས་ཆེན༡༩པའི་དབུས་ཆབ་སྲིད་རྒྱུན་ལས་བདུན་ལས་རྒྱ་ནག་གི ‘འབྲེལ་བའི་རིག་གནས’ འབུར་དུ་ཐོན་ཡོད།
རྩ་བའི་ཆ་ནས་ད་རེས་ཀྱི་རྒྱུན་ལས་བདུན་པོའི་འབྲེལ་བ་དེ་བདག་པོ་དང་གཡོག་པོ་ལྟ་བུའི་འབྲེལ་བ་ཡིན་ཞིང་། དེ་ཡང་བདག་པོ་གཅིག་དང་གཡོག་པོ་དྲུག འདི་དབྱེ་སྟངས་གཅིག་ཡིན། དེ་མིན་གཉིས་གཉིས་གསུམ་སྟེ། ཅང་ཙི་མིན་གྱི་ཧྲང་ཧེ་ཤོག་ཁག་ལ་མི་གཉིས། ཧན་ཀྲིང་དང་ཝང་ཧོའུ་ཉིན། ཧོའུ་ཅིན་ཐའོ་ཡི་གུང་ཆིན་ཚོགས་པར་མི་གཉིས། ལི་ཁི་ཆང་དང་ཝང་ཡང་། ཞི་ཅིན་ཕེང་གིས་དབུ་ཁྲིད་པའི་རྒྱལ་སྲས་ཚོགས་པར་མི་གསུམ། ཞི་ཅིན་ཕེང་དང་ལི་ཀྲན་ཧྲུ། ཀྲའོ་ལིག་ཇི། གོང་ཞུས་མི་བདུན་དེ་མི་དམངས་ཀྱིས་བདམས་པ་མིན་ལ། ཏང་ནང་ཁུལ་དུ་བདམས་པའང་མིན། དེ་བཞིན་དུ་ནུས་པ་དང་ཁྱད་ཆོས། ཉམས་མྱོང་ལྟར་ཐོན་པའང་མིན། ཁོང་ཚོའི་འདེམས་སྒྲུག་བྱེད་སྟངས་དེ་འབྲེལ་བ་ཁོ་ན་ལས་ཐོན་པ་རེད།
འདས་པའི་རྒྱ་ནག་གི་སྲིད་ལུགས་དང་འགྱུར་ལྡོག་ལ་གཞིགས་ན། ཆབ་སྲིད་ལམ་ཕྱོགས་དང་དབུ་ཁྲིད་ཀྱི་ནུས་པ་ལ་ཐད་ཀར་འབྲེལ་བ་ཆགས་ཡོད། དཔེར་ན་མའོ་ཙེ་ཏུང་དང་ཏེང་ཞོ་ཕེང། ཞི་ཅིན་ཕེང་གསུམ་ནི་མི་རྗེའི་དབུ་ཁྲིད་དུ་ངོས་འཛིན་བྱས་པ་ཇི་བཞིན་ཆབ་སྲིད་ལམ་ཕྱོགས་ཀྱང་ཁོང་རྣམ་པས་གཤིས་ཀ་དང་མི་རྗེའི་དབུ་ཁྲིད་བྱེད་སྟངས་ལྟར་གྲུབ་ཡོད། དེ་མིན་པའི་ཅང་ཙི་མིན་དང་ཧོའུ་ཅིན་ཐའོ་གཉིས་ཀྱི་དུས་ཡུན་རིང་མིའི་གཤིས་ཀ་དང་འབྲེལ་བའི་སྲིད་ལུགས་ཤིག་འབུར་དུ་ཐོན་མེད།
ནམ་རྒྱུན་གྱི་འགྲོ་ལུགས་ལྟར་ན་དབུས་ཆབ་སྲིད་རྒྱུན་ལས་སུ་རྒྱལ་ཁབ་རིམ་པ་དང་རྒྱལ་ཁབ་གཞོན་པའི་རིམ་པ་ཞེས་རིམ་པ་གཉིས་སུ་དབྱེ་སྲོལ་ཡོད་ལ། རྒྱལ་ཁབ་གཙོ་འཛིན་དང་། སྲིད་བློན། མི་ཆེན་ཚོགས་གཙོ། སྲིད་གྲོས་ཚོགས་གཙོ་བཅས་བཞི་ནི་རྒྱལ་ཁབ་རིམ་པའི་དབུ་ཁྲིད་ཡིན་ལ་དབང་ཆ་མཐོ་ཤོས་ཀྱི་མི་བཞིའང་ཡིན། གཞན་གསུམ་ནི་རྒྱལ་ཁབ་གཞོན་པའི་རིམ་པ་དེ་ཡིན། དབྱེ་སྟངས་འདི་ལྟར་བསམ་བློ་བཏང་ན། ཞི་ཅིན་ཕེང་གིས་གང་ཉིད་ཀྱི་ལོ་མང་རིང་གི་ཆང་གྲོགས། འཐབ་གྲོགས། སྙིང་ཉེ་བའི་བློས་ཐུབ་ཀྱི་གྲོགས་པོ་ལི་ཀྲན་ཧྲུ་མི་ཆེན་གྱི་ཚོགས་གཙོར་བསྐོས་པ་དེ་འཆར་གཞི་དང་དམིགས་ཡུལ་ཅན་ཞིག་ཡིན།
ཁྲིམས་ལུགས་དང་མི་དམངས་ཀྱིས་བསྐོས་པའི་དབུ་ཁྲིད་མིན་ཕྱིར། ལྷན་ཁང་ཞིག་ལ་དབང་ཆ་ག་འདྲ་ཞིག་ཡོད་མེད་དེ་དེ་ཡི་དབུ་ཁྲིད་ལ་ནུས་པ་ག་ཚོད་ཅིག་ཡོད་མེད་དང་འབྲེལ་བ་དམ་པོ་ཡོད། དཔེར་ན་ད་ལྟ་ཆིན་ཁྲིང་བཙོན་ཁང་དུ་ཡོད་པའི་ཀྲུག་ཡོང་ཁང་སྲིད་ཁྲིམས་ལྷན་ཁང་གི་དྲུང་ཆེ་ཡིན་སྐབས། ཀྲུག་གི་དབང་ཆ་སྐབས་དེའི་སྲིད་འཛིན་ཧོའུ་ཅིན་ཐའོ་ལས་ཀྱང་བརྒལ་བ་དང་། ནང་ཁུལ་བདེ་འཇགས་ཀྱི་འགྲོ་གྲོན་རྒྱལ་སྲུང་གི་འགྲོ་གྲོན་ལས་བརྒལ་བ་རེད། དེ་བཞིན་དུ་ཝང་ཆི་ཧྲན་སྒྲིག་ཁྲིམས་ཞིབ་བཤེར་ལྷན་ཁང་གི་དབུ་ཁྲིད་ཡིན་དུས་ཁྲིམས་ཁང་དང་ཞིབ་བཤེར་ཁང་། ཉེན་རྟོག་ཁང་སོགས་ནུས་མེད་དུ་གྱུར་ནས། སྔར་བྱུང་མྱོང་མེད་པའི་གནས་སྟངས་དེ་ཤར་བ་ལྟ་བུ་རེད།
སྤྱིར་བཏང་ཨ་རི་ལ་མཚོན་ན་སྲིད་འཛིན་ལ་བདམས་ནས་ལས་འཁུར་དམ་བཅའ་ཕུལ་བའི་ཉིན་ནས་བཟུང་དབང་ཆ་བརྒྱ་ཐམ་པ་ཁོང་ལ་ཡོད། ཡིན་ན་ཡང་རྒྱ་ནག་དེ་ལས་ལྡོག་དེ་ཞི་ཅིན་ཕེང་ལ་མཚོན་ན་ལོ་ལྔའི་རྗེས་སུ་ད་གཟོད་དབང་ཆ་ཐོབ་པ་རེད། ཧོའུ་ཅིན་ཐའོ་ལ་མཚོན་ན་ལོ་བཅུའི་རྗེས་སུ་ད་དུང་དབང་ཆ་ཟིན་མེད་པ་ལྟ་བུ་རེད། རྒྱུ་མཚན་གཙོ་བོ་ཞིག་ནི་ཁོང་ཚོའི་དབང་ཆ་དེ་མི་དམངས་ཀྱི་བསྐོས་པ་མ་ཡིན་པར་ས་འོག་དར་འཐག་ལས་བྱུང་བས་རེད།
གལ་ཏེ་གོང་ནས་ཞུས་པ་ནང་བཞིན་གུང་ཁྲན་ཏང་གི་ཚོགས་ཆེན༢༠བའི་རྗེས་སུ་ཞི་ཅིན་ཕེང་གིས་མུ་མཐུད་ནས་དཔེར་ན་སྲིད་འཛིན་ལམ་ལུགས་དང་། གུང་ཁྲན་ཚོགས་པའི་གཙོ་འཛིན་གྱི་ལམ་ལུགས་སོགས་ད་ལྟའི་ཆབ་སྲིད་ལམ་ལུགས་ལ་བཅོས་བསྒྱུར་བྱས་ནས་དབང་ཆ་འཛིན་འདོད་ཡོད་ཚེ། སྐབས་དེར་མི་ཆེན་ཚོགས་གཙོས་ནུས་པ་ཆེན་པོ་ཐོན་ངེས་ཡིན་སྟབས། ལི་ཀྲན་ཧྲུ་ཡི་གོ་སར་སྣང་མེད་དུ་འཇོག་མི་རུང་།
དེ་ལས་གཞན་ལོ་སུམ་ཅུ་ལྷག་གི་རྗེས་སུ་རྒྱ་ནག་གི་ཆེས་མཐོའི་དབང་ཆའི་སྒྲོམ་གཞིའི་ནང་ཐོན་པའི་རིག་པ་བ་ཝང་ཧོའུ་ཉིན་དང་ཨ་མདོ་བ་ཀྲའོ་ལིག་ཇི་གཉིས་རྒྱུན་ལས་གཞན་དག་ལས་ཅུང་མ་འདྲ་བར་གྱུར་ཡོད།
ཆབ་སྲིད་རིག་པ་བ་ཝང་ཧོའུ་ཉིན།
མའོ་ཙེ་ཏུང་གི་སྐབས་སུ་ཁྲིན་པོ་ཏཱ་དང་ཡའོ་ཝིན་ཡོན་གྱིས་གཙོས་པའི་རིག་པ་བ་སྐོར་ཞིག་དབུས་ཆབ་སྲིད་རྒྱུན་ལས་ཆགས་ཡོད་མོད། དེའི་རྗེས་སུ་གུང་ཁྲན་ཏང་གི་ཚོགས་ཆེན ༡༡ པ་ནས ༡༨པའི་བར་རིག་པ་བ་ཞིག་དབུས་ཆབ་སྲིད་རྒྱུན་ལས་སུ་ཐོན་མྱོང་མེད། ཝང་ཧོའུ་ཉིན་ལ་ཤེས་པ་འབུམ་གྱི་རམས་པ་མེད་ཀྱང་། མི་རྣམ་པས་ཁས་ལེན་པའི་རྒྱལ་སྤྱིའི་ཆབ་སྲིད་རིག་པ་བ་ཞིག་ཡིན། དེ་སྔ་ཁོང་ཧྲང་ཧེ་ཧྥུ་ཏན་སློབ་ཆེན་གྱི་དགེ་རྒན་ཆེན་མོ་ཡིན་སྐབས། སྐབས་དེའི་སྲིད་འཛིན་ཅང་ཙི་མིན་གྱི་བསྐྱེད་བསྲིང་བྱས་ཤིང་། དུས་དེ་ནས་བཟུང་རྒྱལ་པོ་གསུམ་གྱི་དབུ་བླའམ་བློ་འདོན་པ་ཡིན་པས། ཅང་ཙི་མིན་གྱི “འཐུས་ཚབ་གསུམ” དང་། ཧོའུ་ཅིན་ཐའོ་ཡི “ཚན་རིག་འཕེལ་རྒྱས་ལྟ་གྲུབ”། དེ་བཞིན་ཞི་ཅིན་ཕེང་གི “རྒྱ་ནག་གི་རྨི་ལམ” དང་། “རང་རྟོན་བཞི”། “ཡོངས་ཁྱབ་གཉིས”། “དུས་རབས་གསར་བའི་རྒྱ་ནག་གི་སྤྱི་ཚོགས་རིང་ལུགས་ཀྱི་དགོངས་པ” སོགས་ནི་ཝང་ཧོའུ་ཉིན་གྱི་སྨྱུག་རྩེ་ནས་ཐོན་པར་མི་རྣམ་པས་ཡིད་ཆེས་བྱེད་ཀྱིན་ཡོད། མི་རྣམ་པས་ཝང་ཧོའུ་ཉིན་ནི་ཀྲུང་ནན་ཧེ་ཡི་འདུན་ན་འདོན་ཆེ་བ་རུ་ངོས་འཛིན་བྱས་པ་ནང་བཞིན། རྒྱ་ནག་གི་ཁྱད་ཆོས་ཅན་གྱི་སྤྱི་ཚོགས་རིང་ལུགས་ཀྱི་རིག་པའི་གཞུང་ལུགས་མ་ལག་གི་འཛུགས་སྐྲུན་པའི་གྲལ་གྱི་མི་སྣ་གལ་ཆེན་ཞིག་ཡིན།
དེ་བས་ཀྱང་བཤད་རིན་ཡོད་པ་ཞིག་ནི་ཝང་ཧོའུ་ཉིན་གྱི་རང་སྟེང་གི་ཁྱད་ཆོས་ཡིན། ཆབ་སྲིད་ནང་གོམ་པ་མ་སྤོས་གོང་ཝང་ཧོའུ་ཉིན་ནི་གྲུབ་འབྲས་ཅན་གྱི་རིག་པ་བ་ཞིག་ཡིན་ལ། གཙོ་ཆེ་ཤོས་དེ་འདུ་ཤེས་ཐད་ཀྱི་ལྟ་བ་དེ་དེང་གི་གཞུང་གི་དགོས་མཁོ་དང་། འཕེལ་ཕྱོགས། འདུ་ཤེས་འཛིན་སྟངས་དང་མཐུན་ཞིང་། “སྲིད་དབང་སྒེར་གཅོད་ཀྱི་འགོ་ཁྲིད་རྒྱུ” དང “དབུས་གཞུང་སྲོག་ཤིང་བྱེད་དགོས་པའི་ལྟ་བ”སོགས་འདོན་མྱོང་ཡོད།
རིག་པ་བ་ཞིག་ཡིན་པའི་ཆ་ནས་ཝང་ཧོའུ་ཉིན་ནི་ཤེས་ཚོར་རྣོན་པོ་ཅན་ཞིག་ཡིན། འོན་ཀྱང་དཔོན་ངན་ཞིག་གམ་སྲིད་དོན་པ་ཞིག་ཡིན་པའི་ཆ་ནས་ཧ་ཅང་གི་ཉམ་ཆུང་གི་བརྟུལ་ཞུགས་བཟུང་ནས་འགྲོ་ཤེས་འདུག་ཤེས་བཤད་ཤེས་བསམ་ཤེས་བྱས་ཡོད། ཝང་ཧོའུ་ཉིན་གྱིས་ཆབ་སྲིད་གཞུང་ལུགས་ཆགས་པའི་དེབ་བདུན་བརྒྱད་ཅིག་བརྩམས་ཡོད་མོད། ༡༩༩༥ ལོར་སྲིད་དོན་ནང་ཞུགས་རྗེས། ཝང་ཧོའུ་ཉིན་གྱིས་རིང་གི་མིང་སྟེང་ནས་རྩོམ་ཡིག་གཅིག་ཀྱང་སྤེལ་མྱོང་མེད།
ཝང་ཧོའུ་ཉིན་ནི “སྲིད་དབང་སྒེར་གཅོད་ཀྱི་འགོ་ཁྲིད་རྒྱུ” དང “དབུས་གཞུང་སྲོག་ཤིང་བྱེད་དགོས་པའི་ལྟ་བ” འདོན་མཁན་དེ་ཡིན་ཕྱིར། ཁོང་དང་དེང་གི་མི་རྗེའི་ཆབ་སྲིད་ཀྱི་ལྟ་བ་འབུར་དུ་ཐོན་མཁན་ཞི་ཅིན་ཕེང་གཉིས་སྲིད་སྐྱོང་གི་ལྟ་གྲུབ་ཐད་ནས་མ་བསྒྲིགས་རང་འགྲིག་ཡིན་པས་གཅིག་བགྱིས་ན་མ་འོངས་པའི་ཞི་ཅིན་ཕེང་གིས “སེངྒ་པོའི་མ་དཔེ” གཞི་རྒྱ་ཆེན་པོས་རྒྱ་ནག་ནང་འདྲེན་རྒྱུའི་ལས་དོན་ལ་དཔུང་རོགས་ཐོན་སྲིད་པ་རེད། འདི་སྐབས་སུ་བབ་པའི་བརྗོད་བྱ་མིན་པས་དེ་རིང་གླེང་གིན་མིན།
“ཨ་མདོ་བ” ཀྲའོ་ལིག་ཇི།
མི་རྣམས་པས་དོ་སྣང་སྤྲོད་བཞིན་པ་གཞན་ཞིག་ནི “ཨ་མདོ་བ་ཀྲའོ་ལིག་ཇི” རེད། ཀྲའོ་ལིག་ཇི་ལ “ཨ་མདོ་བ” ཟེར་དོན་ནི། ཀྲའོ་ལིག་ཇི་སྐྱེས་ས་དང་འཚར་ལོངས་བྱུང་ས། ལོ་ཉི་ཤུ་ལྷག་རིང་ཕྱག་ལས་གནང་ས་ཚང་མ་ཨ་མདོ་མཚོ་སྔོན་པོ་ཡིན་པས། ཨ་མེ་རི་ཀས་འགྲོ་ལུགས་ལྟར་ན་ས་གང་ནས་སྐྱེས་ན་དེ་ཡི་མི་སེར་ཡིན་པས། ཀྲའོ་ལིག་ཇི་སྐྱེས་ས་དེ་ཨ་མདོ་མཚོ་སྔོན་པོ་ཟི་ལིང་ཡིན་པས་ན “ཨ་མདོ་བ” ཞེས་རྩེད་མོའི་ཚུལ་དུ་བཏགས་པ་ཡིན།
ཀྲའོ་ལིག་ཇི་ལ་རྒྱུས་མངའ་ཡོད་མཁན་ཚོས་ཀྲའོ་ནི་མི་ནུས་མེད་ཅིག་ཡིན་ཟེར། མཚོ་སྔོན་དུ་ཡོད་སྐབས་ཚོང་ལས་དང་ཁེ་ལས་སོགས་སུ་ལས་ཀ་མང་པོ་བྱས་མཐར། ༡༩༩༣ ནས ༢༠༠༧ བར་མཚོ་སྔོན་ཞིང་ཆེན་གྱི་སྤྱི་ཁྱབ་པའི་ལས་རོགས། སྤྱི་ཁྱབ་པ། དམར་ཤོག་གུང་ཁྲན་ཚོགས་པའི་དྲུང་ཆེ་བཅས་གནང་བ་དང་། དེ་ནས ༢༠༠༧ ལོ་ནས ༢༠༡༢ བར་ཧྲན་ཞི་ཞིང་ཆེན་གྱི་དམར་ཤོག་ཚོགས་པའི་དྲུང་ཆེ། ༢༠༡༢ལོ་ནས ༢༠༡༧ལོའི་ཟླ ༡༠ཚེས ༢༥བར་རྒྱ་ནག་དབུས་རྩ་འཛུགས་ལྷན་ཁང་གི་བློན་ཆེན་གནང་འདུག
གང་ལྟར་ཞི་ཅིན་ཕེང་གིས་དབང་ཆ་བཟུང་བ་དང་དུས་མཉམ་དུ་ཀྲའོ་ཡི་གོ་ས་ཡང་རིམ་གྱིས་འཕར་ཡོད་པར་གཞིགས་ན། དེ་ནི་ཀྲའོ་ཡི་ནུས་པ་ལས་བྱུང་བ་ཞིག་མིན་པར་ཞི་ཅིན་ཕེང་དང་ཀྲའི་ལིག་ཇི་གཉིས་ཀའི་ཕ་ཡུལ་ཧྲན་ཞི་ཡིན་པས་ས་ཕྱོགས་རིང་ལུགས་ཀྱི་ཆ་མེད་དམ་བསམ་བྱུང་།
ཀྲའོ་ལིག་ཇིས་པེ་ཅིང་སློབ་གྲྭ་ཆེན་མོར་སློབ་སྦྱོང་གི་དུས་ཡུན་ཐེ་བའི་མི་ལོ ༤༧ རིང་མཚོ་སྔོན་དུ་བསྡད་ཡོད་ཀྱང་། དོན་ངོ་མའི་བོད་རིགས་མང་ཚོགས་ཡོད་སའི་ས་ཁུལ་ཞིག་ཏུ་ཕྱག་ལས་གནང་མྱོང་མེད་ལ། གཅིག་རང་རྩིས་ཆོག་པ་དེ་ནི། ༡༩༧༤ལོར། “རིག་གསར” སྐབས “རིར་འཛེར་གྲོང་སྐྱོད” ཀྱི་སྲིད་ཇུས་འོག་མཚོ་སྔོན་ཞིང་ཆེན་མཚོ་ལྷོ་ཁུལ་ཁྲི་ཀ་རྫོང་ཧོའུ་ཏུང་ཞང་དགོན་པ་རུ་ཁག་ཏུ་ལོ་གཅིག་རིང་ངལ་རྩོལ་བྱས་མྱོང་འདུག དེ་མིན་པའི་ཕྱག་ལས་གནང་ས་ཟི་ལིང་གྲོང་ཁྱེར་རང་རེད།
ཞིབ་འཇུག་ལས་ཤེས་རྟོགས་བྱུང་པ་ལྟར་ན། ཀྲའོ་ཡི་ཨ་ཁུ་ཆུང་བ་ཀྲའོ་ཧྲིག་ཧྲན་དང་ཞི་ཡི་ཕ་དམ་པ་ཞི་ཀྲོན་ཞོན་གཉིས་ནུབ་བྱང་དམག་ཁུལ་དུ་དམག་སྤྱི་གཞོན་པ་དང་སྲིད་སྐྱོང་གི་འགན་ཁུར་བའི་འཐབ་གྲོགས་ཡིན་པ་མ་ཟད། ཕ་ཡུལ་ཧྲན་ཞི་ཡིན་པས་འབྲེལ་བའང་ཡག་པོ་ཡོད་འདུག ༡༩༦༢ལོའི་ཟླ ༩ པར། མའོ་ཚེ་ཏུང་གིས་སྲིད་བློན་གཞོན་པའི་གོ་ས་ཡོད་པའི་ཞི་ཀྲོན་ཞོན “ལིའུ་ཀྲི་ཏན་གྱོད་དོན” དང་འབྲེལ་བ་ཡོད་ལུགས་ལ་བསྙད་ནས “ཏང་གི་ངོ་ལོག་ཤོག་ཁག” གི་ཉེས་མིང་བཏགས་ནས་བཙོན་ལ་བཅུགས་ཤིང་། ཀྲའོ་ཧྲིག་ཧྲན་གྱི་གནས་ཚུལ་དེ་གོ་རྗེས། ཀྲུང་ནན་ཧེ་རུ་སོང་ནས་མའོ་ཙེ་ཏུང་ལ་དངོས་སུ་ཐུག་ནས་ཞི་ཀྲོན་ཞོན་ལ་དག་འབུལ་བྱས་པ་རེད།
༢༠༠༧ ལོར་ཀྲའོ་ལིག་ཇི་ཧྲན་ཞི་ཞིང་ཆེན་གྱི་དམར་ཤོག་དྲུང་ཆེ་ཡིན་སྐབས། ཧྲན་ཞི་ཞིང་ཆེན་ཧྥུ་ཕེང་ས་ཁུལ་ན་ཡོད་པའི་ཞི་ཀྲོན་ཞོན་གྱི་དུར་ས་རྒྱ་བསྐྱེད་འཛུགས་སྐྲུན་བྱས་ཏེ། “ཞི་ཀྲོན་ཞོན་གྱི་དྲན་རྟེན་ཁ” དུ་བསྒྱུར་ནས། གཞི་རྒྱ་དང་ཚད་གཞི་གནམ་བདེ་སྒོ་མོ་ཆེ་ན་ཡོད་པའི་མའོ་ཙེ་ཏུང་དྲན་རྟེན་ཁང་གི་དོ་ཟླ་ཆགས་ཡོད་སྐད།
མི་སྒེར་གྱི་ནུས་པའི་ཆ་ནས་བཤད་ན་ཀྲའོ་ཡིས་ཝང་ཆི་ཧྲན་ནང་བཞིན་གྱི་དབང་ཆ་ཞིག་འཛིན་མི་ཐུབ་ལ་དེ་འདྲ་ཞིག་འཛིན་ཡང་མི་དགོས། ཞི་ཅིན་ཕེང་གིས “བདུན་འདུག་བརྒྱད་འགྲོ” བའི་ལམ་སྲོལ་ལྟར་ཝང་ཆི་ཧྲན་ཉར་མེད་པ་ལས། འདས་པའི་ལོ་ལྔའི་རིང་ཝང་ཆི་ཧྲན་གྱིས་ཞི་ཅིན་ཕེང་དབང་ཆའི་རྩེར་སོན་རྒྱུའི་ལམ་ཁའི་འགོག་རྡོ་ཡོད་ཚད་སེལ་ཚར་ཡོད་པས་དགོས་མཁོ་ཆེར་མེད་པར་གྱུར་ཡོད་པ་ཤེས་ཐུབ། འོ་ན་ཞི་ཅིན་ཕེང་གིས་འབྱུང་འགྱུར་ལོ་ལྔའི་ནང་ལྐོག་ཟ་རུལ་སུངས་ལ་རྡུང་རྡེག་མུ་མཐུད་ནས་བྱེད་དམ་ཞེ་ན། ལས་འགུལ་དེ་མུ་མཐུད་ནས་སྤེལ་ངེས་ཡིན་མོད། འོན་ཀྱང་། དམིགས་བྱ་དེ་སྟག་རྒན་ཚོ་མིན་པར་སྦྲང་མའི་ཚོགས་ཡིན། གཞི་རིམ་ཁུལ་དུ་མི་ཚ་མི་ན་བའི་རུལ་སུངས་ལ་རྡུང་རྡེག་གི་ལས་འགུལ་རིགས་ད་དུང་ཡང་སྤེལ་ངེས་ཡིན།
ཞི་ཅིན་ཕེང་གིས་ཝང་ཆི་ཧྲན་ཉར་མ་ཐུབ་པ་དེ་ཆབ་སྲིད་བརྗེ་ཚོང་གི་འབྲས་བུ་ཞིག་ཡིན་མོད། དེ་རྐྱེན་ངན་གྲོགས་སུ་གྱུར་ནས་ཉར་མ་ནུས་པ་དེ་དགེ་མཚན་ཞིག་ཏུ་གྱུར་ཡོད། ལྷག་པར་རྒྱ་རིགས་འབྱོར་ལྡན་ཀོའུ་ཝིན་ཀུས་ཀྱིས་ཨ་རི་ནས་ཝང་ཆི་ཧྲན་དང་ཁོང་གི་ནང་མིའི་རུལ་སུངས་རིགས་ཀྱི་ལྐོག་མཚང་རྗེན་པར་བརྟོལ་རྗེས། གལ་ཏེ་ཞི་ཅིན་ཕེང་གིས་ད་དུང་ཡང་ཝང་ཆི་ཧྲན་བསྐྱོར་ཚེ། འདས་པའི་ལོ་ལྔའི་རིང་གི་རུལ་སུངས་ལ་རྡུང་རྡེག་གི་གྲུབ་འབྲས་རྐང་རྗེས་ལག་སུབ་ཏུ་འགྲོ་རྒྱུ་མ་ཟད། མི་མང་གིས་ཁོང་ལ་བཅངས་པའི་ཡིད་ཆེས་བརླག་ངེས་ཡིན། རྒྱུ་མཚན་དེ་དག་ལ་གཞིགས་ནས་ཞི་ཅིན་ཕེང་གིས་ཝང་ཆི་ཧྲན་བློས་བཏང་བ་ཡིན་སྲིད།
རྒྱ་ནག་གི་ཆབ་སྲིད་ལམ་ལུགས་འདི་ཁྲིམས་ལུགས་གཞི་རྩ་བྱས་པ་མིན་པས། འགོ་ཁྲིད་འདེམས་སྒྲུག་བྱེད་སྟངས་དེའང་འབྲེལ་བ་ཁོ་ནར་བརྟེན་ནས་བྱུང་གིན་ཡོད། དེའི་སྟབས་ཀྱིས་དབང་ཆ་ལག་ནས་ཤོར་དུས་ཉེན་ཁ་ཞིག་རང་བཞིན་ངང་ཡོད། དཔེར་ན་དེ་སྔ་ཀྲུག་ཡོན་ཁང་བཙོན་ལ་འཇུག་སྲིད་པ་ཞིག་མི་སུ་ཞིག་གིས་ཡིད་ལ་འཁོར་མེད་པ་ལྟ་བུ་རེད། ལྷག་པར་དུ་ཝང་ཆི་ཧྲན་གྱི་དབང་ཆར་སྤྱད་ནས་རྒྱ་ནག་གི་དཔོན་རིགས་འབུམ་ཕྲག་མང་པོ་གནས་དབྱུང་བཏང་ནས་བཙོན་ལ་བཅུགས་པ་རེད། རྒྱ་ནག་གི་དཔོན་པོའི་ནང་ན་ལྐོག་ཟ་རུལ་སུངས་ཀྱི་དྲི་མས་མ་གོས་པ་གཅིག་ཀྱང་མེད་མོད། འོན་ཀྱང་མི་སྐོར་ཞིག་ལ་ཉེས་ཆད་དེ་ཕོག་པ་རེད། དེ་བས་ན་མི་རྣམས་ཀྱིས་རྒྱ་ནག་གི་ལྐོག་ཟ་རུལ་སུངས་ལ་རྡུང་རྡེག་གི་ལས་འགུལ་དེ “འདེམས་སྒྲུག་རང་བཞིན་ཅན” གྱི་ལས་འགུལ་ཞིག་ལ་ངོས་འཛིན་བྱས་ཡོད་པ་ཇི་བཞིན། ཉེས་ཆད་ཕོག་མཁན་དེ་ཚོ་དང་དེ་ཚོའི་ཕྱོགས་གཏོགས་ཀྱིས་གོ་སྐབས་ཤིག་ཡོད་ཚེ་ཁ་ལོག་རྒྱག་ངེས་ཡིན། དེ་ལྟར་བསམ་ན་ཝང་ཆི་ཧྲན་ལ་འགྲོ་ས་གཅིག་མ་གཏོགས་མེད། དེ་ནི་ཆིན་ཁྲིང་བཙོན་ཁང་ཡིན།
ཞི་ཅིན་ཕེང་དགོངས་པ་ཏང་གི་སྒྲིག་ཡིག་ཏུ་བཀོད་པ།
“ཞི་ཅིན་ཕེང་གི་དུས་རབས་གསར་པའི་རྒྱ་ནག་ཁྱད་ཆོས་ཅན་གྱི་སྤྱི་ཚོགས་རིང་ལུགས་ཀྱི་དགོངས་པ” ཞེས་ཡི་གེ་ཉི་ཤུ་རྩ་གཅིག་གི་རྣམ་པས་བབ་བསྟུན་དུ་བསྒྱུར་བའི་ཐབས་ལམ་ལ་བརྟེན་ནས་གུང་ཁྲན་ཏང་གི་སྒྲིག་ཡིག་ནང་བཀོད་ཡོད་པ་ལས། “ཞི་ཅིན་ཕེང་དགོངས་པ” ཞེས་བཀོད་ཕོད་མེད། དེ་ལ་རྒྱུ་མཚན་མེད་པ་རྩ་བ་ནས་མིན། དམར་ཤོག་ཚོགས་པའི་ཆོས་ཉིད་ལྟར་ན། མཐོ་ཤོས་དེ་རིང་ལུགས་ཡིན་ལ། དེ་ནས་དགོངས་པ། དེ་ནས་གཞུང་ལུགས་ཡིན་དགོས། དཔེར་ན་མར་ཁེ་སི་ལེ་ཉིན་རིང་ལུགས། མའོ་ཙེ་ཏུང་དགོངས་པ། ཏེང་ཞོ་ཕེང་གཞུང་ལུགས་ཞེས་པ་ལྟ་བུ་རེད། གལ་ཏེ “ཞི་ཅིན་ཕེང་དགོངས་པ” ཞེས་བརྗོད་ཚེ། དེ “མའོ་ཙེ་ཏུང་དགོངས་པ” ཞེས་པ་དང་འདྲ་མཉམ་ཆགས་ཡོད་པས། དེར་རྒྱ་ནག་གུང་ཁྲན་ཚོགས་པ་ནང་ཁུལ་དུ་མོས་མཐུན་ཡོད་མི་སྲིད་ལ། རྒྱ་ནག་མི་དམངས་ཀྱིས་ཀྱང་ངོས་ལེན་བྱེད་མི་སྲིད། དེ་བཞིན་ཞི་ཅིན་ཕེང་རང་ཉིད་ཀྱིས་ཀྱང་དེ་བྱེད་མི་ཕོད། ཞི་ཅིན་ཕེང་གི་དུས་ནམ་ཡིན་ཡང་རྒྱལ་ཡབ་མའོ་ཙེ་ཏུང་དང་གོ་ས་རྩོད་མི་ནུས། རྒྱུ་མཚན་དེའི་དབང་གིས་ད་གཟོད “ཞི་ཅིན་ཕེང་གི་རྒྱ་ནག་ཁྱད་ཆོས་ཅན་གྱི་སྤྱི་ཚོགས་རིང་ལུགས་ཀྱི་དགོངས་པ” ཞེས་ཞི་ཅིན་ཕེང་དང་དགོངས་པའི་བར་ཚད་བཀག་ཅན་གྱི “དུས་རབས་གསར་པའི་རྒྱ་ནག་ཁྱད་ཆོས་ཅན་གྱི་སྤྱི་ཚོགས་རིང་ལུགས་ཀྱི” ཞེས་ཡི་གེ་བཅོ་ལྔ་དེ་མི་འཇོག་རང་འཇོག་ཆགས་པ་རེད་བསམ་བྱུང་།
དབྱེ་ཞིབ་པའི་བསམ་ཚུལ་བཞིན་མི་དོན་བསྐོ་བཞག་དང་དབང་ཆའི་གྲུབ་སྟངས་ཀྱི་ཕྱོགས་ནས་ཞི་ཅིན་ཕེང་གཅིག་བགྱིས་ན་མའོ་ཏེང་ལས་བརྒལ་ཡོད་སྲིད། ཡིན་ན་ཡང་། དགོངས་པའི་ཆ་ནས། ལོ་རྒྱུས་ཀྱི་གོ་སའི་ཆ་ནས། ཚོགས་པ་ནང་ཁུལ་གྱི་ཟིལ་ཤུགས་ཀྱི་ཆ་ནས་མའོ་ཙེ་ཏུང་དང་འགྲན་ཐབས་མེད་པ་མ་ཟད། ཏེང་ཞོ་ཕེང་གི་རྗེས་སུའང་ཆོད་མེད། “ཞི་ཅིན་ཕེང་གི་དུས་རབས་གསར་པའི་རྒྱ་ནག་ཁྱད་ཆོས་ཅན་གྱི་སྤྱི་ཚོགས་རིང་ལུགས་ཀྱི་དགོངས་པ” ཞེས་ཡི་གེ་ཉེར་གཅིག་གི་རྣམས་པས་གུང་ཁྲན་ཚོགས་པའི་སྒྲིག་ཡིག་ཏུ་བཀོད་པ་དེ་རྣམ་པའི་ཆ་ཆེ་ཞིང་དོན་གྱི་སྙིང་བོ་ཤིན་ཏུ་ཆུང་།
གུང་ཁྲན་ཚོགས་པའི་སྒྲིག་སྲོལ་དུ་བཀོད་པའི་ཡི་གེ་རྩ་གཅིག་པོ་དེ་དབྱེ་ཞིབ་ཅུང་ཞིག་བྱས་ན། མའོ་ཙེ་ཏུང་དགོངས་པ་དང་ཏེང་ཞོ་ཕེང་གཞུང་ལུགས་གཉིས་སྐྱོན་ཀུན་བྲལ་དང་དགེ་ཀུན་རྫོགས་ཤིག་མིན་ཡང་། དེ་གཉི་ཀས་རྒྱ་ནག་སྤྱི་ཚོགས་དེ་ལམ་ལུགས་གསར་བ་ཞིག་ལ་འཁྲིད་ནས་དུས་རབས་གསར་བ་ཞིག་གི་སྒོ་འབྱེད་པ་རེད། མའོ་ཙེ་ཏུང་གིས་རྒྱ་ནག་གསར་བརྗེ་ཁྲོད་འགན་ཁུར་དང་ལམ་ཕྱོགས། འགལ་ཟླ་སོགས་ལ་ཞིབ་འཇུག་ཟབ་མོ་བྱས་ཡོད་ལ། མའོ་ཙེ་ཏུང་དགོངས་པ་དང་མཐུན་པའི་གཞུང་ལུགས་ཤིག་ཆགས་པ་རེད། དེ་བཞིན་ཏེང་ཞོ་ཕེང་གི “བཅོས་བསྒྱུར་སྒོ་འབྱེད” ཀྱི་སྲིད་ཇུས་དང “རྡོ་ལག་མྱུལ་བྱེད་བཞིན་ཆུར་བརྒལ་བ” ཞེས་པའི་གཞུང་ལུགས་ཀྱིས་རྒྱ་ནག་ཏུ་བཅོས་བསྒྱུར་སྒོ་འབྱེད་པའི་དུས་རབས་གསར་པ་ཞིག་ཤར་པ་རེད།
ཞི་ཅིན་ཕེང་གིས་འདས་པའི་ལོ་ལྔའི་ནང་སྐད་ཆ་རྫིག་པོ་ཁོག་སྟོང་མང་པོ་ཞིག་བཤད་ཡོད་ཀྱང་གཞུང་ལུགས་སུ་གྲུབ་ཐུབ་པ་གཅིག་ཀྱང་མེད། ཞི་ཅིན་ཕེང་གི་ཚོགས་ཆེན ༡༩འི་སྟེང་གི་ལས་བསྡོམས་སྙན་སྒྲོན་དུ “མི་མང་གི་བདེ་སྐྱིད་ཀྱི་འཚོ་བ་རོལ་རྒྱུའི་རེ་འདུན” དང “འཕེལ་རྒྱུས་དོ་མ་མཉམ་པའི་འགལ་ཟླ” ཞེས་པ་གླེང་ཡོད་མོད། འགལ་ཟླ་དེ་འགྲོ་བ་མིའི་ལོ་རྒྱུས་བྱུང་བ་ནས་སྤྱི་ཚོགས་གསར་རྙིང་ཆེ་ཆུང་ཐམས་ཅད་ན་ཡོངས་ཁྱབ་ཏུ་ག་དུས་ཡིན་ཡང་ཡོད་པ་ཞིག་ཡིན་པས། གལ་དེ་དེ་དུས་རབས་གསར་བ་ཞིག་ལ་ངོས་འཛིན་རུང་ཟེར་ན། འགྲོ་བ་མི་དུས་དང་རྣམ་པ་ཀུན་ཏུ་དེ་ལྟ་བུའི་དུས་རབས་གསར་པ་ཞིག་ན་འཚོ་ཞིང་གནས་ཡོད།
མའོ་ཙེ་ཏུང་གིས་དམར་པོའི་སྲིད་དབང་གི་དུས་རབས་དབུ་འབྱེད་པ་རེད། ཏེང་ཞོ་ཕེང་གིས་བཅོས་བསྒྱུར་སྒོ་འབྱེད་ཀྱི་དུས་རབས་དབུ་འབྱེད་པ་རེད། ཞི་ཅིན་ཕེང་གི་དབང་ཆ་སྒེར་གཅོད་ཀྱི་དུས་རབས་གསར་པ་ཞིག་གི་འགོ་ཚུགས་པ་རེད་ཟེར་ན་མ་འགྲིག་པ་མེད།
དེ་མིན། “རྒྱ་ནག་ཁྱད་ཆོས་ཅན་གྱི་སྤྱི་ཚོགས་རིང་ལུགས” ཞེས་པ་དེ་དུས་རབས་ཉི་ཤུའི་ལོ་རབས་བདུན་ཅུའི་ནང་ཏེང་ཞོ་ཕེང་གི་གླེང་ནས་ད་བར་བསྒྲགས་དྲགས་ནས་མི་རྣམ་རྣ་སུན་མིག་སུན་དུ་གྱུར་བ་ལས་གསར་བ་ཞིག་མིན་ནོ།
ཆབ་སྲིད་རྒད་པོ་ཚོ་མཐོང་ལམ་དུ་མཉམ་དུ་ཐོན་པ།
གུང་ཁྲན་ཚོགས་པའི་ཚོགས་ཆེན ༡༩ པའི་མཛད་སྒོའི་སྟེང་། ཆབ་སྲིད་རྒད་པོ་དབུགས་ཡོད་ཡོད་ཚང་མ་བསྐྱོར་ནས་དྲུད་ནས་ཡོང་ཐབས་བྱས་འདུག དེ་ལ་གོ་བ་འགའ་བླངས་ཆོག་པར་བསམ། ཕྱོགས་གཅིག་ནས་ཆབ་སྲིད་རྒད་པོ་ཚོས་ད་དུང་ཡང་རྒྱ་ནག་ཆབ་སྲིད་ལ་ཤུགས་རྐྱེན་ཡོད་པ་མཚོན་ཡོད། ཕྱོགས་གཞན་ཞིག་ནས་ཞི་ཅིན་ཕེང་ལ་ཆབ་སྲིད་རྒད་པོ་ཚོས་གཙོས་ཚོགས་མི་ཡོངས་སུ་རྫོགས་པའི་རྒྱབ་སྐྱོར་ཡོད་པ་མཚོན་ཡོད། ད་དུང་གུང་ཁྲན་ཚོགས་པ་རྡོག་རྩ་གཅིག་སྒྲིལ་ཡིན་པའི་མདོག་ཀྱང་བསྟན་པ་རེད། དེ་མིན་པའི་མཚོན་དོན་གཞན་ཞིག་ནི། ཞི་ཅིན་ཕེང་གིས་བསམ་བཞིན་དུ་མནར་གཅོད་བཏང་བར་གོ་ཆོག དུས་ཡུན་ཆུ་ཚོད ༣ དང་སྐར་མ ༢༦ རིང་མི་འདོད་བཞིན་དུ་བཙན་དང་དབང་གིས་ལས་བསྡོམས་སྙན་སྒྲོན་ལ་གཅིན་ཤོར་རེག་བར་ཉན་དུ་བཅུགས་པ་རེད། དེ་ཞི་ཅིན་ཕེང་གི་གོ་སྐབས་བཟུང་ནས་སྙིང་ནད་བརྩད་པ་ལོས་ཡིན།
ཞི་ཅིན་ཕེང་ལ་བལྟོས་མེད་ཀྱི་དབང་ཆ་ཐོབ་པས་བོད་དོན་ལ་ཕན་ཐོགས་ཡོད་དམ།
བཙན་བྱོལ་སྤྱི་ཚོགས་ཁྲོད་བོད་མི་སྐོར་ཞིག་གིས “ཞི་ཅིན་ཕེང་ལ་བལྟོས་མེད་ཀྱི་དབང་ཆ་ཐོབ་སོང་ན་བོད་དོན་གྲོས་མོལ་དང་ཡང་ན་ཐག་གཅོད་ལ་ཕན་ཐོགས་ཡོད” པར་དགོངས་ཡོད། ཡིན་ན་ཡང་དེ་རེ་བ་རྒྱག་ས་ཞིག་མ་རེད་བསམ་བྱུང་། ཞི་ཅིན་ཕེང་གིས་དུས་ཡུན་ཆུ་ཚོད་གསུམ་རིང་གི་ལས་བསྡོམས་སྙན་སྒྲོན་ནང་། རྒྱ་ནག་ནང་ཁུལ་གྱི་ཁོར་ཡུག་འབག་བསླད་དང་དཔལ་འབྱོར་འཕེལ་རྒྱས་དོ་མ་མཉམ་པ་སོགས་ཀྱིས་གཙོས་པའི་གནད་དོན་རིགས་དང་། དེ་བཞིན་རྒྱ་ནག་གིས “ནང་སྲིད” དུ་འབོད་ཀྱིན་པའི་ཐེ་ཝན་དང་ཧོང་ཀོང་གི་གནད་དོན་། དེ་མིན་སྤྱིར་ན་གོ་ལ་ཧྲིལ་བོ་དང་སྒོས་སུ་ཨེ་ཞི་ཡའི་ཁྱིམ་མཚེས་རྒྱལ་ཁབ་བར་གྱི་འབྲེལ་བ་དང་གནད་དོན་སོགས་གླེང་ཡོད། ཡིན་ན་ཡང་བོད་དང་བོད་དོན་སྐོར་ཚིག་གཅིག་ཀྱང་གླེང་མེད། དེ་ལས་འདི་ལྟར་བསམ་ན་འགྲིག་གམ། བོད་དོན་དེ་ཞི་ཅིན་ཕེང་གི་མ་འོངས་པའི་ལས་བྱའམ་བསྒྲུབ་ཐོའི་ནང་མེད་པ་དང་། མ་མཐའ་ཡང་ཞི་ཅིན་ཕེང་གི་བསྒྲུབ་ཐོ་གལ་ཆེན་ཁག་གི་ཁྲོད་ན་བོད་དོན་དེ་མེད་པ་གསལ་བོ་རེད། གལ་ཏེ་ཞི་ཅིན་ཕེང་ལ་བལྟོས་མེད་ཀྱི་དབང་ཆ་ཐོབ་པ་དེས་བོད་ཀྱི་གནས་སྟངས་ལ་ཕན་ཐོགས་ཤིག་ཡོད་པའི་དབང་དུ་སོང་ན། ཞི་ཅིན་ཕེང་གིས་བོད་ནང་གི་ད་ལྟའི་ཛ་དྲག་ཆེ་བའི་གནས་སྟངས་དེ་ཅུང་ལྷོད་ཡངས་སུ་བཏང་ཆོག དཔེར་ན་ཕྱི་ནང་གི་བོད་མི་ཚོ་ཕར་འགྲོ་ཚུར་འོང་གི་རང་དབང་དང་། ཐལ་དྲགས་པའི་མི་རིགས་དབྱེ་འབྱེད་ཀྱི་སྲིད་ཇུས་སོགས། འདས་པའི་ཞི་ཅིན་ཕེང་གིས་རྒྱ་ནག་གི་སྲིད་བཟུང་བའི་ལོ་ལྔའི་རིང་། བོད་མི་རིགས་ཀྱི་གནས་བབ་ལ་གཞིགས་པའི་དོན་དག་ཉག་གཅིག་སྒྲུབ་མེད། དེ་ལས་ལྡོག་ཏེ་བོད་མི་རིགས་རྩ་མེད་དུ་བཟོ་རྒྱུའི་གོམ་སྟབས་ཇེ་མགྱོགས་སུ་བཏང་འདུག
ཡང་འདི་ལྟར་སོམས་དང་། “ཀྲུང་ཧྭ་མི་རིགས་ཀྱི་རླབས་ཆེན་སླར་གསོ” ཡི “ཀྲུང་གོའི་རྨི་ལམ”རྨིས་དང་རྨི་བཞིན་པའི་ཞི་ཅིན་ཕེང་གིས་བོད་དང་བོད་དོན་ལ་བསམ་བློ་གཏོང་སྲིད་དམ། དེ་སྔ་རྒྱ་ནག་གཞུང་ནུབ་གླིང་ལ་རེ་དགོས་པའི་དཀའ་ངལ་ཆེ་བའི་དུས་སུ་བོད་དོན་བློས་བཏང་མེད། ནུབ་གླིང་རྒྱལ་ཁབ་ཁག་གིས་བོད་དོན་གཙུགས་སུ་བཟུང་སྟེ་རྒྱ་ནག་ལ་གནོན་ཤུགས་རབ་དང་རིམ་པ་སྤྲད་ནས་རྒྱ་ནག་དཀའ་ངལ་ལ་འཕྲད་དུས་བོད་དོན་ལ་གྲོས་མོལ་བྱས་མེད། ༢༠༠༨ ལོར་བོད་ས་ཡོངས་སུ་ཞི་རྒོལ་ལངས་པ་དང་། དེ་ནས་བཟུང་དེ་རིང་བར་བོད་མི ༡༥༠ ལྷག་གིས་རང་ལུས་མེར་བསྲེགས་དུས་བོད་དོན་ལ་ཁ་ཡ་བྱས་མེད། ཞི་ཅིན་ཕེང་གིས་རྒྱ་ནག་སྟོབས་ཆེན་དུ་གྱུར་བའི་དུས་རབས་གསར་བ་དབུ་འབྱེད་ནས། འཛམ་གླིང་རྒྱལ་ཁབ་ཡོད་དོ་ཅོག་གིས་རྒྱ་ནག་གི་འདོད་བློར་མི་བསྟུན་རང་བསྟུན་ཆགས་པའི་དེ་རིང། ཞི་ཅིན་ཕེང་གིས་བོད་དོན་ལ་བསམ་བློ་གཏོང་སྲིད་དམ། ཞི་ཅིན་ཕེང་ལ་རེ་བ་རྒྱག་ས་ཞིག་མཐོང་སོང་ངམ། བོད་པ་ཚོ།
བཙན་བྱོལ་བའི་ལོ ༥༨ གྱི་ལོ་རྒྱུས་ལ་ནང་འཁྲུག་གི་ལོ་རྒྱུས་ལས་གཞན་ཅི་ཞིག་ཡོད་དམ། ༧སྤྱི་ནོར༧གོང་ས་རྒྱལ་བ་རིན་པོ་ཆེ་མཆོག་གི་ཐུགས་རྗེ་བཀའ་དྲིན་གྱིས་བོད་དོན་དེ་རྒྱལ་སྤྱིའི་ཅན་དུ་ལེགས་པོར་བསྒྱུར་ཐུབ་ཡོད་ཀྱང་། དེང་གི་མི་རབས་གསར་བ་ཚོས་དེ་ལས་ལྷག་པ་ཞིག་འཇོན་ཡོད་དམ། ནང་འཁྲུག་ལ་མཁས་མཁས་ཤིག་ཕྱིའི་དགྲ་ལ་མཁས་ན། ང་ཚོ་དེང་གི་ཚད་འདིར་ལྷུང་གིན་མ་རེད་བསམ་བྱུང་།
ཕྱི་འཐོར་བོད་མི་ཚོ། ནང་བཀྲ་མ་ཤིས་ན། ཕྱི་དོན་མི་འགྲུབ་ཟེར་བའི་ཉམས་མྱོང་རྒད་པོའི་གཏམ་དཔེ་དེར་བསམ་བློ་ཐོངས་དང་།
མི་ལ་ལས་ཞི་ཅིན་ཕེང་ལ་རེ་བ་རྒྱག་དགོས་ཟེར། བདག་གིས་བལྟས་ན། བོད་མི་དམངས་ཀྱི་རྒྱལ་ཁབ་སླར་གསོའི་ལས་དོན་ཁྲོད་མངོན་པའི་སྙིང་སྟོབས་དང་སྤོབས་པ། ཡིད་ཆེས་དང་ལྷག་བསམ། ཡིད་རྟོན་དང་ཆོད་སེམས་ལ་ཡིད་ཆེས་དང་རེ་བ་འཛིན་དགོས་པ་ལས། ཞི་ཅིན་ཕེང་གི་འབྱུང་འགྱུར་གྱི་ལོ་ལྔའི་སྲིད་འཛིན་དུས་ཡུན་ལ་རེ་བ་རྒྱག་ས་ཞིག་ཡེ་ནས་མེད་དོ།


text:
ཨ་རིའི་གྲོང་ཁྱེར་ཨེ་ཊི་ལན་ཌ།
ཆོས་རིག་ལས་ཁུངས་ནས་ང་ལ་བཀའ་ཡིག་ཅིག་གནང་འདུག་པས། དེ་རིང་འདི་གར་ཆོ་ག་སྤེལ་བཞིན་ཡོད་པ་རེད།”ཨ་རིའི་གྲོང་ཁྱེར་ཨེ་ཊ་ལན་ཌར་ཡོད་ པའི་འབྲས་སྤུངས་བློ་གསལ་གླིང་གྲྭ་ཚང་གི་ཆོས་ཚོགས་སུ་ཆོས་ཀྱི་མཛད་འཕྲིན་སྐྱོང་བཞིན་པའི་དགའ་ལྡན་ཁྲི་ཐོག་བརྒྱ་དང་གཉིས་པ། ༧སྐྱབས་མཆོག་རྗེ་བཙུན་ཐུབ་བསྟན་ཉི་མ་ལུང་རྟོགས་བསྟན་འཛིན་ནོར་བུ་རིན་པོ་ཆེ་མཆོག་གིས་དེ་ལྟར་གསུངས་སོང་། འཛམ་གླིང་སྤྱི་དང་ཁྱད་པར་དུ་བོད་ཀྱི་ས་ཁུལ་མང་པོ་ཞིག་ལ་ཕྱིའི་རང་བྱུང་ཁམས་ཀྱི་ཆག་འཇིག་དང་། གཞན་གྱི་བཙན་གནོན་སོགས་རབ་དང་རིམ་པ་བྱུང་དང་འབྱུང་བཞིན་པའི་དུས་སྐབས་འདིར། ༧སྤྱི་ནོར་༧ གོང་ས་མཆོག་ནས་འདི་ལྟའི་བཀའ་སློབ་ཅིག་ཕེབས་འདུག་པ་ལྟར། འབྲས་སྤུངས་བློ་གསལ་གླིང་གྲྭ་ཚང་གི་ཆོས་ཚོགས་ཀྱིས་ཀྱང་རང་འཁྲི་དང་དུ་ལེན་བཞིན་ཞབས་རིམ་དུས་ཐོག་ཏུ་སྒྲུབ་ཀྱིན་མཆིས། དེ་རིང་ཉིན་གུང་གི་སྐབས་ཤིག་ལ་འབྲས་སྤུངས་བློ་གསལ་གླིང་གྲྭ་ཚང་གི་ཆོས་ཚོགས་སུ་བོད་བསྟན་སྲིད་གཉིས་ཀྱི་ཆེད་དུ་ཞབས་རིམ་བསྒྲུབ་བཞིན་ཡོད་པ་དང་། དགོང་མོའི་ཆུ་ཚོད་བདུན་པ་ནས་ཤེས་རབ་སྙིང་པོ་གསོག་སྒྲུབ་བྱེད་རྒྱུ་ཡིན་པ་སོགས་གོ་བྱུང་བས། ང་རང་མྱུར་དུ་ཨེ་མོ་རི་གཙུག་ལག་སློབ་གཉེར་ཁང་དང་རྒྱང་ཐག་མལ་ལེ་རེ་ཟུང་གི་སར་ཡོད་པའི་འབྲས་སྤུངས་ཕྱོགས་སུ་ཐོན་པ་ཡིན།
བློ་གསལ་གླིང་གི་ཆོས་ཚོགས་སུ་ཐོན་མ་ཐག་ཆོས་ཚོགས་ཀྱི་གཏན་བཞུགས་སློབ་དཔོན་དགེ་བཤེས་ངག་དབང་ཕན་བདེ་ལགས་དང་མཇལ་བྱུང་བ་དང་། ཁོང་གིས་གསུངས་དོན། ༧དགའ་ལྡན་ཁྲི་རིན་པོ་ཆེ་མཆོག་གིས་ཆོས་རིག་ལས་ཁུངས་ཀྱི་བཀའ་ཡིག་དེའི་དགོངས་དོན་ཆོས་ཚོགས་ཀྱི་ཚོགས་གཙོ་དགེ་བཤེས་བློ་བཟང་བསྟན་འཛིན་ལགས་སུ་གསུངས་པ་ཇི་བཞིན། དེ་རིང་ཆོས་ཚོགས་ཀྱི་ངོས་ནས་གོ་སྒྲིག་གིས་ཞབས་རིམ་ཁག་སྒྲུབ་ཀྱི་ཡོད་པ་རེད་ཟེར། དེ་རིང་ཞོགས་པའི་ཆུ་ཚོད་༩ ནས་ ༡༢ དང་ཕྱེད་ཀའི་བར། དགའ་ལྡན་ཁྲི་རིན་པོ་ཆེ་དབུ་བཞུགས་ཐོག་འབྲས་སྤུངས་བློ་གསལ་གླིང་གི་དགེ་བཤེས་དང་ དགེ་འདུན་པ་གྲངས་སུམ་ཅུ་ཙམ་གྱིས་དགེ་སློང་མ་དཔལ་མོའི་ལུགས་ཀྱི་སྤྱན་རིས་གཟིགས་ཀྱི་ཆོ་ག་གསུངས་འདུག་པ་དང་། ཕྱི་དྲོའི་ཆུ་ཚོད་༤ དང་ཕྱེད་ཀ་ནས་༧ བར། དགའ་ ལྡན་ཁྲི་རིན་པོ་ཆེ་དབུ་བཞུགས་ཐོག་འཇིགས་བྱེད་དཔའ་བོ་གཅིག་པའི་གཉེན་པ་སྲུང་ཟིན་པའི་དགེ་འདུན་པ་བཅུ་གྲངས་ཀྱིས་དྲུག་ཅུ་མའི་ཆོ་ག་བཏང་སོང་། དེའི་རྗེས་སུ་སླར་ཡང་དགའ་ལྡན་ཁྲི་རིན་པོ་ཆེ་དང་བློ་གསལ་གླིང་གྲྭ་ཚང་གི་དགེ་འདུན་པ་སུམ་ཅུ་ཙམ་དབུ་བཞུགས་ཐོག ཆོས་ཚོགས་ཀྱི་ཚོགས་མི་རྣམས་དང་། ཨེ་ཊི་ལན་ཌར་བཅའ་བཞུགས་བོད་རིགས་མི་མང་བཅུ་གྲངས་ཡོད་པ་བཅས་ཁྱོན་བསྡོམས་མི་མང་༡༥༠ ཉེ་བ་འདུ་འཛོམས་ཐོག དགོང་མོའི་ཆུ་ཚོད་༧ དང་ཕྱེད་ཀ་ནས་༩ བར་ཤེས་རབ་སྙིང་པོ་གསོག་བསྒྲུབས་བྱས་སོང་།
སྤྱི་ལོ་ ༢༠༡༠ ལོའི་༧གོང་ས་མཆོག་གི་ཨེ་མོ་རིའི་ཆིབས་བསྒྱུར་སྐབས་དང་། རྒྱལ་སྤྱིའི་བོད་བརྒྱུད་ནང་བསྟན་ཆོས་ལུགས་ཀྱི་ཚོགས་ཆེན་ཐེངས་དང་པོ་བཅས་ཀྱི་སྐབས་སུ་འབྲས་སྤུངས་བློ་གསལ་གླིང་གི་ཆོས་ཚོགས་ནས་མི་ཤུགས་དང་རྒྱུ་ཤུགས་གཉིས་ཀ་རྩལ་ཏུ་བཏོན་ནས་ཧུར་ཐག་གནང་སོང་བ་དང་། ད་ཡང་འདི་ལྟར་ཉིན་ཧྲིལ་པོའི་ཞབས་རིམ་འདི་འདྲ་ཞིག་བསྒྲུབས་སོང་བས། བོད་རིགས་གྲངས་འབོར་ཆེས་ཉུང་ཤས་ལས་མེད་པའི་ཨེ་ཊི་ལན་ཌ་གྲོང་ཁྱེར་འདིར་མཚོན་ན། འབྲས་སྤུངས་བློ་གསལ་གླིང་ནི་བོད་ཀྱི་ཆོས་ལུགས་རྒྱུད་འཛིན་དང་དར་སྤེལ་གཏོང་བའི་དགོན་སྡེ་ཙམ་ལས་བརྒལ་ཏེ། བོད་ཀྱི་ཆོས་སྲིད་གཉིས་ཀྱི་ལས་དོན་ཡོད་ཚད་ལ་མ་བསྐུལ་དང་བླངས་སྒོས་ཞབས་ཞུ་ཧུར་ཐག་བྱེད་བཞིན་པའི་ལས་ཁུངས་མ་ལག་ཅིག་ཏུ་ངང་གིས་གྲུབ་འདུག་ཨང་སྙམ་པའི་ཚོར་སྣང་ཞིག་སྐྱེས་སོང་ལ།
ཁྱབ་བསྒྲགས་བྱས་འདུག་པ་ཇི་བཞིན། ཟླ་འདིའི་སྤྱི་ཚེས་ ༦ ཉིན་ལ་ཡང་འབྲས་སྤུངས་བློ་གསལ་གླིང་དུ་འཆར་ཅན་བཞིན་བོད་ཀྱི་དུས་སྟོན་ཚུགས་རྒྱུ་ཡིན་པ་རེད།
དུས་སྟོན་འདིའི་ཐད་ལ་ཆོས་ཚོགས་ཀྱི་འཛིན་སྐྱོང་འགན་འཛིན་དགེ་བཤེས་ཡེ་ཤེས་ལགས་སུ་བཀའ་འདྲི་ཞུས་པས།
ཁོང་གིས་གསུངས་དོན། “བོད་ཀྱི་དུས་སྟོན་ཟེར་བ་འདི་ང་ཚོས་ངོས་ནས་འགོ་འཛུགས་ཀྱིས་ད་ལྟའི་བར་དུ་ལོ་གསུམ་ལས་འགོར་ཡོད་མ་རེད། འདི་འགོ་འཛུགས་དགོས་པའི་དམིགས་ཡུལ་གཙོ་བོ་ནི། བོད་ཀྱི་རིག་གནས་དང་། སྒྱུ་རྩལ།
ཁ་ཟས་སོགས་ངོ་སྤྲོད་བྱེད་པ་བརྒྱུད་ནས་གཙོ་བོ་ཡུལ་གྲུ་འདིར་བོད་ཀྱི་སྐོར་ལ་གོ་རྟོགས་སྤེལ་རྒྱུ་དེ་རེད་” ཟེར།
རྒྱ་ནག་གཞུང་གིས་ལོ་རེར་ཨ་སྒོར་ས་ཡ་མང་པོ་འགྲོ་སོང་བཏང་ནས་བོད་དེ་ལོ་རྒྱུས་ཀྱི་ཐོག་ནས་རྒྱ་ནག་གི་ཁ་འབྲལ་ཐབས་མེད་པའི་ཆ་ཤས་ཤིག་ཡིན་པར་འགྲེལ་བཞིན་ཡོད་ལ། ཨ་རིའི་ཡུལ་དུ་ཡང་བོད་ཟེར་བ་ནི་རྒྱ་ནག་གི་ཆ་ཤས་ཤིག་ཡིན་པའི་ཁྱབ་བསྒྲགས་རྫུན་མ་དེ་ལས་གཞན་གང་ཡང་གོ་མེད་པའི་མི་ཧ་ཅང་མང་པོ་ཡོད་པས། བོད་ཀྱི་ཆོས་ཚོགས་ཁག་དང་། ལས་ཁུངས་དང་། བོད་རིགས་གནས་སྡོད་བྱེད་སའི་ས་ཁུལ་ཁག་སོ་སོའི་ངོས་ནས་འདི་ལྟའི་ལས་འགུལ་རེ་སྤེལ་བསྡད་པ་ཡིན་ན། དུས་ནམ་ཞིག་ལ་འཛམ་གླིང་ཧྲིལ་པོས་བོད་ནི་རྒྱ་ནག་གིས་བཙན་བཟུང་དང་གཉའ་གནོན་འོག་ཡོད་པའི་དོན་དངོས་འདི་ཤེས་རྟོགས་བྱུང་ནས། རྒྱ་ནག་དམར་གཞུང་གི་རྫུན་རྐུབ་རང་བཞིན་གྱིས་བརྡོལ་ཐུབ་པ་ནི་གདོན་མི་ཟ་བ་ཞིག་རེད།
“ཨེ་ཊི་ལན་ཌར་བཅའ་སྡོད་བྱེད་བཞིན་པའི་བོད་རིགས་ཉུང་ཤས་ཤིག་ལས་མེད་པས། ཆོས་ཚོགས་ཀྱི་ངོས་ནས་རང་ནུས་གང་ཡོད་ཀྱིས་འདི་ལྟའི་ལས་འགུལ་རིགས་གང་འཇོན་གྱིས་བསྒྲུབས་དང་སྒྲུབ་བཞིན་ཡོད་པ་རེད། བོད་ཀྱི་དུས་སྟོན་ལྟ་བུར་མཚོན་ན། ནམ་རྒྱུན་ཆོས་ཚོགས་ནས་ནང་ཆོས་ངོ་སྤྲོད་དང་འབྲེལ་ནས་བོད་ཀྱི་གནས་བབ་ངོ་སྤྲོད་བྱེད་པ་དང་མི་འདྲ་བར། ཨ་རི་བའི་ཕྲུ་གུ་ཚོར་བོད་ཡིག་གི་ཡིག་གཟུགས་འདྲ་མིན་ཐོག་ནས་རང་རང་གི་མིང་འབྲི་སྟངས་སློབ་པ་དང་། དེ་བཞིན་དུ་རྡུལ་ཚོན་གྱི་རི་མོ་འབྲི་ལུགས་སྟབས་བདེ་དེ་འདྲ་སློབ་པ། ད་དུང་འཆམ་འཁྲབ་པ་དང་། བོད་ཀྱི་གཞས་དང་། ཟས་རིགས་སོགས་ངོ་སྤྲོད་བྱེད་པ་བརྒྱུད་ནས། ཁོང་ཚོར་ཡིད་དུ་འོང་བའི་བོད་ཀྱི་རིག་གནས་འདི་ངོ་སྤྲོད་ཅིག་བྱེད་ཐུབ་པར་བརྩོན་གྱིན་ཡོད་པ་རེད། ང་ཚོས་ངོས་ནས་འདི་ལྟར་ངོ་སྤྲོད་ཅིག་བྱས་བཞག་པ་ཡིན་ན། ཁོང་ཚོས་དེ་ལ་དགའ་མོས་ཆེན་པོ་བྱེད་པ་དང་། དེར་མཐུད་ནས་ཡིད་དུ་འོང་བའི་རིག་གཞུང་འདི་ཉིད་ད་ལྟ་རྒྱ་དམར་གྱི་བཙན་གནོན་འོག་ནས་འཇིག་ལ་ཉེ་བ་ཤེས་ཡོང་དུས། རང་བཞིན་གྱིས་བོད་ཀྱི་གནད་དོན་ལ་སེམས་ཚོར་ཡོད་པའི་སྒོ་ནས་རྒྱབ་སྐྱོར་བྱེད་ཀྱིན་འདུག ” དགེ་བཤེས་ཡེ་ཤེས་ལགས་ཀྱིས་རང་གི་མྱོང་བའི་ཐོག་ནས་དེ་ལྟར་བཤད་བྱུང་།
རྒྱ་ནག་སྐམ་ས་ཆེན་པོ་ནས་ཡོང་བའི་རྒྱ་རིགས་ཁྲི་ཕྲག་ལྷག་ཡོད་པའི་ཨེ་ཊི་ལན་ཌའི་གྲོང་ཁྱེར་འདིར་འབྲས་སྤུངས་བློ་གསལ་གླིང་གི་དགེ་བཤེས་དང་གྲྭ་པ་དག་ཕུད་པའི་ཤུལ་ན། གཏན་སྡོད་བྱེད་མཁན་གྱི་བོད་རིགས་ནི་བཅུ་གྲངས་བརྒལ་ཙམ་ལས་མེད་མོད། གྲོང་ཁྱེར་འདིར་སྤྱིའི་ཆ་ནས་བོད་དང་བོད་ཀྱི་གནས་བབ་སོགས་ཀྱི་ཐད་ལ་གོ་རྟོགས་གཏིང་ཟབ་ཡོད་མཁན་གྱི་གྲངས་འབོར་ནི་ཧ་ཅང་ཆེན་པོ་འདུག་པ་དེ་ཡང་། ཕྱོགས་གཅིག་ནས་བལྟས་ནས་ཆོས་ཚོགས་འདི་དང་། ཆོས་ཚོགས་འདི་བརྒྱུད་ནས་འབྲེལ་བ་བྱུང་བའི་ཨེ་མོ་རི་གཙུག་ལག་སློབ་གཉེར་ཁང་གཉིས་ལ་བརྟེན་ནས་བྱུང་འདུག་ཟེར་ན་ཡང་ཧམ་བཤད་དུ་གཏན་ནས་འགྲོ་མི་སྲིད་པ་ཞིག་རེད། ཡིན་དང་ཡིན། ༧གོང་ས་མཆོག་གི་མཛད་འཕྲིན་ནི་འདི་དག་ཡོད་ཚད་ཀྱི་མ་རྩ་ཡིན་པ་རེད།།


text:
གནད་ཆེའི་རྒྱུ་རྐྱེན་རིམ་པར་འཁོར་རྒྱུག་དང་། ཐོན་ཁུངས་ཕན་འབྲས་ཆེན་པོར་བགོ་སྒྲིག ཚོང་ར་མཉམ་འདྲེས་ཟབ་མོ་བཅས་ཡོང་བར་བྱ་དགོས།
ཕྱི་ཕྱོགས་སུ་སྒོ་འབྱེད་ཁོངས་ཀྱི་བཀོད་པ་འཐུས་སྒོ་ཚང་དུ་བཏང་ནས། སྐམ་སའི་མཚོ་རྒྱུད་མཐའ་ཁུལ་གྱི་འགག་སྒོ་དང་རྨང་གཞིའི་སྒྲིག་བཀོད་འཛུགས་སྐྲུན་བྱེད་ཤུགས་ཆེ་རུ་གཏོང་བ་དང་། རྒྱལ་མཚམས་ལས་བརྒལ་བའི་རྣམ་པ་མང་བའི་མཉམ་འདྲེན་འགྲིམ་འགྲུལ་མཐུད་འབྲེལ་ས་རྒྱུད་ནར་རིང་གསར་འབྱེད་དང་། ཕྱི་ལ་ཁ་ཕྱོགས་པའི་ཐོན་ལས་ཁྱུ་ཚོགས་འཕེལ་རྒྱས་བཏང་སྟེ། སོ་སོར་ཕྱོགས་ཆ་ལྡན་པར་ཕྱི་ཕྱོགས་སུ་སྒོ་འབྱེད་པའི་རྟེན་གཞི་ཆགས་པར་བྱ་དགོས། མཚོ་རྒྱུད་ཁུལ་གྱིས་གོ་ལ་ཧྲིལ་པོའི་དཔལ་འབྱོར་མཉམ་ལས་དང་འགྲན་རྩོད་ལ་ཁྱོན་ཡོངས་ནས་ཞུགས་པར་རྒྱབ་སྐྱོར་བྱས་ཏེ། གོ་ལ་ཧྲིལ་པོར་ཤུགས་རྐྱེན་ཐེབས་པའི་བཟོ་སྐྲུན་རྟེན་གཞི་དང་དཔལ་འབྱོར་ཁུལ་སྔོན་ཐོན་སྐྱེད་སྲིང་བྱ་དགོས། མཐའ་མཚམས་ཀྱི་དཔལ་འབྱོར་མཉམ་ལས་ཁུལ་དང་། རྒྱལ་མཚམས་ལས་བརྒལ་བའི་དཔལ་འབྱོར་མཉམ་ལས་ཁུལ་འཕེལ་རྒྱས་ཀྱི་ཆུ་ཚད་མཐོ་རུ་གཏོང་དགོས།
ཕྱི་ཕྱོགས་ཉོ་ཚོང་བཟང་སྒྱུར་དང་རིམ་སྤོར་མགྱོགས་སུ་བཏང་སྟེ་ཕྱི་ཕྱོགས་ཉོ་ཚོང་གི་རྒྱལ་ཁབ་ཆེན་པོ་ནས་ཉོ་འཚོང་གི་རྒྱལ་ཁབ་སྟོབས་ལྡན་དུ་བགྲོད་དགོས། ཕྱི་ཕྱོགས་ཉོ་ཚོང་གི་བཀོད་པ་འཐུས་སྒོ་ཚང་དུ་གཏོང་བ་དང་། ཕྱི་ཕྱོགས་ཉོ་ཚོང་འཕེལ་རྒྱས་གཏོང་སྟངས་གསར་གཏོད། ཚོང་སྒྱུར་དང་བཙོངས་རྗེས་ཀྱི་ཞབས་ཞུའི་དྲ་བ་འཛུགས་སྐྱོང་བྱེད་ཤུགས་ཆེ་རུ་གཏོང་བ། སྲོལ་རྒྱུན་གྱི་གནས་བབ་ལེགས་པའི་ཐོན་རྫས་ཀྱི་འགྲན་ཤུགས་ཆེ་རུ་གཏོང་བ། ཕྱིར་གཏོང་ཚོང་རའི་ཟིན་གྲངས་བརྟན་པོར་གཏོང་བ། ཕྱི་ཕྱོགས་ཉོ་ཚོང་སྤུས་ལེགས་གོང་ཆེ་དང་། བཟང་འདྲེན་བཟང་གཏོང་དུ་བསྒྱུར་བ། སྒྲིག་ཆས་བཟོ་སྐྲུན་སོགས་ཕྱིར་གཏོང་གི་གཙོ་ཁྲིད་ཐོན་ལས་གསར་པ་རྒྱ་སྐྱེད་གཏོང་བ་བཅས་བྱ་དགོས། ཞབས་ཞུའི་ཉོ་ཚོང་འཕེལ་རྒྱས་གཏོང་དགོས། དགེ་མཚན་ལྡན་པའི་ནང་འདྲེན་གྱི་སྲིད་ཇུས་ལག་ལེན་བསྟར་ནས། གོ་ལ་ཧྲིལ་པོར་ཚོང་རའི་སྒོ་འབྱེད་ཁྱོན་ཆེ་རུ་གཏོང་དགོས།
མ་དངུལ་འཇོག་པའི་བཀོད་པ་འཐུས་སྒོ་ཚང་དུ་གཏོང་བ་དང་། སྒོ་འབྱེད་ཁོངས་ཆེ་རུ་གཏོང་བ། ཞུགས་འཐུས་ཀྱི་ཚད་བཀག་ལྷུག་ཏུ་གཏོང་བ་བཅས་བྱས་ཏེ། ཕྱི་རྒྱལ་གྱི་མ་དངུལ་དང་སྔོན་ཐོན་ལག་རྩལ་དགེ་མཚན་དང་ཕན་འབྲས་ཐོན་པར་ནང་འདྲེན་བྱ་དགོས། ཁེ་ལས་ལ་ཕྱི་ཕྱོགས་སུ་མ་དངུལ་འཇོག་རྒྱ་ཆེ་རུ་གཏོང་རོགས་བྱས་ཏེ། སྒྲིག་ཆས་དང་། ལག་རྩལ། ཚད་གཞི། ཞབས་ཞུ་བཅས་ཕྱི་རུ་སྐྱོད་པར་སྐུལ་སྤེལ་གཏོང་བ་དང་། གོ་ལ་ཧྲིལ་པོའི་ཐོན་ལས་མུ་འབྲེལ། རིན་ཐང་མུ་འབྲེལ། དངོས་ཟོག་འགྲེམས་སྐྱེལ་མུ་འབྲེལ་བཅས་སུ་ཟབ་འདྲེས་བྱེད་པ་དང་། ཚོང་ཟོག་ཆེ་གྲས་ཁག་ཅིག་རྒྱལ་ཁོངས་ཕྱི་རུ་ཐོན་སྐྱེད་བྱེད་པའི་རྟེན་གཞི་སྐྲུན་པ། རྒྱལ་ཁོངས་ལས་བརྒལ་བའི་ཁེ་ལས་ཁག་ཅིག་སྐྱེད་སྲིང་བཅས་བྱ་དགོས། རྒྱལ་སྤྱིའི་ཐོན་ནུས་དང་སྒྲིག་ཆས་བཟོ་སྐྲུན་མཉམ་ལས་ཀྱི་དངུལ་རྩའི་ཞབས་འདེགས་ཞུ་གནས་སྐྲུན་གང་ཐུབ་བྱ་དགོས།
གཉིས། ཕྱི་ཕྱོགས་སུ་སྒོ་འབྱེད་པའི་སྒྲིག་སྲོལ་གསར་པ་ཆགས་པར་བྱ་དགོས། ཁྲིམས་སྐྱོང་ཅན་དང་། རྒྱལ་སྤྱི་ཅན། སྟབས་བདེ་ཅན་བཅས་ཀྱི་ཚོང་གཉེར་ཁོར་ཡུག་འཐུས་སྒོ་ཚང་དུ་གཏོང་བ་དང་། མཉམ་ལས་གཉིས་ཕན་ཙམ་མ་ཟད་རྒྱལ་སྤྱིའི་ཉོ་ཚོང་གི་མ་དངུལ་འཇོག་པའི་འགྲོ་ལུགས་དང་འཚམ་པའི་སྒྲིག་སྲོལ་དང་ལམ་སྲོལ་ཡང་ཆ་ཚང་གཏོང་དགོས། གློག་རྡུལ་ཚོང་དོན་རྒྱལ་མཚམས་ལས་བརྒལ་བར་སྟབས་བདེ་ཡོང་བ་སོགས་ཉོ་ཚོང་རྒྱག་སྟངས་དཔེ་གསར་ཀྱི་ལམ་སྲོལ་འཛུགས་པ་དང་། ཞབས་ཞུའི་ཉོ་ཚོང་ལ་སྐུལ་སྤེལ་ཐེབས་བྱེད་ཀྱི་མ་ལག་འཐུས་སྒོ་ཚང་དུ་བཏང་ནས། སྟོན་ཡུལ་གཅིག་ཅན་དང་འགག་སྒོ་སྒྲོལ་རིམ་གཅིག་ཅན་དུ་བསྒྱུར་རྒྱུ་ཁྱོན་ཡོངས་ནས་ལག་བསྟར་བྱེད་དགོས། ཉོ་ཚོང་རང་མོས་ཚོད་ལྟ་ཁུལ་འཛུགས་པའི་སྤུས་ཚད་མཐོ་རུ་བཏང་ནས། ཁྱབ་ཁོངས་སྔར་བས་ཆེན་པོར་ཁྱབ་སྤེལ་དང་འདྲ་བཟོ་བྱ་དགོས།
ཞུགས་འཐུས་མ་ཐོབ་སྔོན་རྒྱལ་དམངས་ཐོབ་ཐང་གི་སྟེང་དུ་ལྡོག་ཕྱོགས་ཞིབ་ཐོ་སྣོན་པའི་དོ་དམ་ལམ་ལུགས་ཁྱོན་ཡོངས་ནས་ལག་ལེན་བསྟར་ནས། རྒྱལ་ཕྱི་རྒྱལ་ནང་གི་མ་དངུལ་འཇོག་པའི་ཁེ་ལས་ལ་ཕྱོགས་རིས་མེད་པ་དང་། འགྲན་རྩོད་དྲང་གཞག་ཡོང་བར་བྱེད་དུ་འཇུག་དགོས། རྒྱལ་ཕྱི་ནས་མ་དངུལ་འཇོག་པར་དོ་དམ་འཐུས་སྒོ་ཚང་དུ་གཏོང་བ་དང་། ཕྱི་ཕྱོགས་སུ་མ་དངུལ་གཏོང་པར་སྐུལ་སྤེལ་གཏོང་བྱེད་ཀྱི་སྲིད་ཇུས་དང་ཞབས་ཞུའི་མ་ལག་འཐུས་སྒོ་ཚང་དུ་གཏོང་དགོས། ཞབས་ཞུའི་ལས་རིགས་ཕྱི་ཕྱོགས་སུ་སྒོ་འབྱེད་ཁྱོན་རིམ་བཞིན་ཆེ་རུ་གཏོང་བ་དང་། དངུལ་ཁང་དང་། འགན་བཅོལ། དངུལ་འཛིན། རྒན་གསོ་ལ་སོགས་པའི་ཚོང་རར་ཞུགས་འཐུས་ཆེ་རུ་གཏོང་དགོས།
དངུལ་རྩའི་ལས་རིགས་ཕྱོགས་གཉིས་སུ་སྒོ་འབྱེད་ཁྱོན་ཆེ་རུ་གཏོང་དགོས། མི་དམངས་ཤོག་སྒོར་གྱི་མ་རྩའི་རྣམ་གྲངས་གོ་རིམ་ལྡན་པར་བརྗེ་ཆོག་པར་འགྱུར་བ་དང་། མི་དམངས་ཤོག་སྒོར་དམིགས་བསལ་ལེན་དབང་དུ་ཚུད་པ་དང་། བརྗེས་ཆོག་པ་དང་། རང་དགར་སྤྱོད་རུང་བའི་དངུལ་ལོར་དུ་འགྱུར་བར་བྱ་དགོས། ཕྱི་རྒྱལ་གྱི་དངུལ་བརྗེས་དོ་དམ་དང་བེད་སྤྱོད་བྱེད་སྟངས་བསྒྱུར་ནས། དྲང་ཕྱོགས་ཀྱི་ཞིབ་ཐོ་ནས་ལྡོག་ཕྱོགས་ཀྱི་ཞིབ་ཐོར་བསྒྱུར་དགོས། རྒྱལ་ཁོངས་ཕྱིའི་མ་དངུལ་འཇོག་པའི་དངུལ་བརྗེས་ཀྱི་མཚམས་ཚད་ལྷུག་ཏུ་གཏོང་བ་དང་། ཁེ་ལས་དང་སྒེར་གྱི་ཕྱི་རྒྱལ་དངུལ་བརྗེས་དོ་དམ་བླང་བྱ་ལྷུག་ཏུ་གཏོང་བ། རྒྱལ་ཁོངས་ལས་བརྒལ་བའི་ཀུང་སིའི་མ་དངུལ་རྒྱལ་ཁོངས་ཕྱི་རུ་སྤྱོད་པའི་མཚམས་ཚད་ལྷུག་ཏུ་གཏོང་བ་བཅས་བྱ་དགོས། རྒྱལ་སྤྱིའི་གཏོང་ཡོང་ལ་ལྟ་ཞིབ་ཚད་ལེན་བྱེད་ཤུགས་ཆེ་རུ་བཏང་ནས། རྒྱལ་སྤྱིའི་གཏོང་ཡོང་རྩ་བའི་ཆ་ནས་དོ་མཉམ་རྒྱུན་མཐུད་ཡོང་བར་བྱ་དགོས། མ་རྩའི་ཚོང་ར་ཕྱོགས་གཉིས་སུ་སྒོ་འབྱེད་པའི་སྐུལ་སྤེལ་གཏོང་བ་དང་། མངའ་ཁོངས་ཕྱི་ནང་གི་མ་དངུལ་འཇོག་གྲངས་ཀྱི་མཚམས་ཚད་ལེགས་བཅོས་བྱེད་པ་མ་ཟད་རིམ་བཞིན་མེད་པར་བཟོ་དགོས།
རྒྱལ་ཁབ་སྔར་ལས་མང་པོ་དང་ཚད་གཞི་མཐོ་བའི་ཕྱོགས་གཉིས་པོའི་མ་དངུལ་འཇོག་པའི་གྲོས་མཐུན་དང་། ཁྲིམས་འཛིན་རམ་འདེགས་ཀྱི་གྲོས་མཐུན་འཇོག་པར་སྐུལ་སྤེལ་བཏང་སྟེ། རྒྱལ་ཁབ་སྔར་ལས་མང་པོ་ཞིག་དང་ཕྱི་སྐྱོད་ལམ་ཡིག་འགྲོ་ལུགས་འགྲིམ་རེས་མི་དགོས་པའམ་ཡང་ན་འགྲོ་ལུགས་སྟབས་བདེ་ཡོང་བའི་ཆིངས་ཡིག་འཇོག་པའི་བརྩོན་ལེན་བྱ་དགོས། རྒྱལ་ཕྱིའི་ཁེ་ཕན་སྲུང་བའི་མ་ལག་འཛུགས་དགོས། དངུལ་ནག་དཀར་སྒྱུར་ལ་རྒོལ་བ་དང་། འཇིགས་སྐུལ་གྱི་མ་དངུལ་རུབ་སྡུད་ལ་རྒོལ་བ། ཁྲལ་གཡོལ་ལ་རྒོལ་བ་བཅས་ལ་ལྟ་སྐུལ་དོ་དམ་བྱེད་ཐབས་འཐུས་སྒོ་ཚང་དུ་གཏོང་དགོས་པ་དང་། ཉམས་ཉེན་སྔོན་འགོག་གི་སྒྲིག་སྲོལ་དང་ལམ་སྲོལ་འཐུས་སྒོ་ཚང་དུ་གཏོང་དགོས།
གསུམ། “རྒྱུད་གཅིག་ལམ་གཅིག་”སྐྲུན་པར་སྐུལ་འདེད་གཏོང་དགོས། ཉེ་དྲང་ཕན་བཟོད་བཞིའི་བསམ་པ་ལྡན་པ་དང་། མཉམ་གྲོས་མཉམ་སྐྲུན་མཉམ་སྤྱོད་ཀྱི་རྩ་དོན་མཐའ་འཁྱོངས། ཕྱོགས་གཉིས་དང་ཕྱོགས་མང་གི་མཉམ་ལས་ལམ་སྲོལ་འཐུས་ཚང་དུ་གཏོང་བ། ཁེ་ལས་བྱེད་པོར་འཛིན་པ། ཚོང་ར་ཅན་དུ་གཉེར་སྐྱོང་། འབྲེལ་ཡོད་རྒྱལ་ཁབ་དང་ས་ཁུལ་གྱི་ཁྱབ་ཁོངས་མང་པོ་ལ་གཉིས་ཕན་མཉམ་རྒྱལ་གྱི་དངོས་དོན་མཉམ་ལས། སྐམ་མཚོ་དང་ཕྱི་ནང་མཉམ་སྒུལ། ཤར་ནུབ་ཕྱོགས་གཉིས་སྒོ་འབྱེད་བཅས་ཁྱོན་ཡོངས་ནས་སྒོ་འབྱེད་པའི་རྣམ་པ་གསར་པ་བསྐྲུན་དགོས།
རྨང་གཞིའི་སྒྲིག་བཀོད་ཕན་ཚུན་སྦྲེལ་བ་དང་ཕན་ཚུན་ཤར་གཏོང་བྱེད་པ་དང་། རྒྱལ་སྤྱིའི་བཤར་བགྲོད་ལམ་ཆེན་སྐྲུན་པར་སྐུལ་མ་བཏང་ནས། ཐུན་མོང་ཐོག་རྒྱལ་སྤྱིའི་དཔལ་འབྱོར་མཉམ་ལས་ཀྱི་ཁྱམས་རིང་བསྐྲུན་དགོས། ནུས་ཁུངས་ཀྱི་ཐོན་ཁུངས་མཉམ་ལས་བྱེད་ཤུགས་ཆེ་རུ་བཏང་ནས་རང་སར་ཞིབ་ལས་དངོས་སྒྱུར་བྱེད་ཚད་ཆེ་རུ་གཏོང་དགོས། མངའ་ཁོངས་ཕྱིའི་ཐོན་ལས་ཚོགས་པ་འདུས་ཁུལ་ལྷན་འཛུགས་ཐོག་ནས་ས་གནས་དེ་གའི་ཐོན་ལས་མ་ལག་འཛུགས་པར་སྐུལ་སྤེལ་གཏོང་བ་དང་། སློབ་གསོ་དང་། ཚན་རྩལ། རིག་གནས། ཡུལ་སྐོར། འཕྲོད་བསྟེན། ཁོར་ཡུག་སྲུང་སྐྱོང་ལ་སོགས་པའི་ཁྱབ་ཁོངས་སུ་མཉམ་ལས་ཁྱབ་ཆེན་བྱས་ཏེ་ས་གནས་དེ་གའི་མང་ཚོགས་ལ་བདེ་སྐྱིད་བསྐྲུན་དགོས།
རྒྱལ་སྤྱིའི་དངུལ་རྩའི་ལས་ཁུངས་དང་མཉམ་ལས་བྱེད་ཤུགས་ཆེ་རུ་བཏང་སྟེ། ཨེ་ཤ་ཡའི་རྨང་གཞིའི་སྒྲིག་བཀོད་ལ་མ་དངུལ་གཏོང་པའི་དངུལ་ཁང་དང་། འབོ་གསེར་རྒྱལ་ཁབ་ཀྱི་གསར་སྤེལ་དངུལ་ཁང་འཛུགས་སྐྲུན་བྱེད་པར་ཞུགས་པ་དང་། དར་གོས་འགྲུལ་ལམ་གྱི་དངུལ་རྩའི་ནུས་པ་འདོན་སྤེལ་བྱེད་པ་དང་། རྒྱལ་སྤྱིའི་མ་དངུལ་བཀུག་ནས་སྒོ་འབྱེད་དང་སྣ་མང་དང་མཉམ་རྒྱལ་བཅས་ཀྱི་དངུལ་རྩའི་མཉམ་ལས་བྱེད་གནས་མཉམ་སྐྲུན་བྱ་དགོས།
བཞི། ནང་ས་དང་ཀང་ཨའོ་བར་དང་། སྐམ་ས་ཆེན་མོ་དང་ཐའེ་ཝན་ས་ཁུལ་བར་མཉམ་ལས་ཟབ་སྤེལ་གྱིས་འཕེལ་རྒྱས་གཏོང་དགོས། “རྒྱལ་ཁབ་གཅིག་ལ་ལམ་ལུགས་གཉིས་”དང་། “ཞང་ཀང་པས་ཞང་ཀང་སྐྱོང་བ་”དང་། “ཨའོ་མོན་པས་ཨའོ་མོན་སྐྱོང་བ།” ཚད་མཐོའི་རང་སྐྱོང་བཅས་ཀྱི་བྱེད་ཕྱོགས་ཁྱོན་ཡོངས་ནས་ལག་བསྟར་ཡང་དག་དང་། ཀང་ཨའོ་ཡི་དམིགས་བསལ་བཟང་ཆ་འདོན་སྤེལ་བྱས་ཏེ་རྒྱལ་ཁབ་ཀྱི་དཔལ་འབྱོར་འཕེལ་རྒྱས་དང་ཕྱི་ཕྱོགས་སུ་སྒོ་འབྱེད་པའི་ཁྲོད་ཀྱི་ཀང་ཨའོ་ཡི་གོ་གནས་དང་ནུས་པ་ཇེ་ཆེར་གཏོང་བ་དང་། ཀང་ཨའོ་ལ་དཔལ་འབྱོར་འཕེལ་རྒྱས་དང་། དམངས་འཚོ་ལེགས་བཅོས། དམངས་གཙོར་སྐུལ་སྤེལ། ཞི་མཐུན་ལ་སྐུལ་སྤེལ་བཅས་གཏོང་བར་རྒྱབ་སྐྱོར་བྱ་དགོས།
ཞང་ཀང་རྒྱལ་སྤྱིའི་དངུལ་རྩ་དང་། མཁའ་ཐོག་དང་ཆུ་ཐོག་སྐྱེལ་འདྲེན། ཉོ་ཚོང་བཅས་ལྟེ་གནས་ཆེན་པོ་གསུམ་ཡིན་པའི་གོ་གནས་བརྟན་དུ་གཏོང་བར་རྒྱབ་སྐྱོར་བྱེད་པ་དང་། རྒྱལ་ཁབ་ཀྱི་ཕྱོགས་གཉིས་པོར་སྒོ་འབྱེད་པ་དང་། “རྒྱུད་གཅིག་ལམ་གཅིག་”འཛུགས་སྐྲུན་བྱེད་པར་ཞུགས་དགོས། ཞང་ཀང་འཛམ་གླིང་གི་འགག་སྒོ་ལས་བརྒལ་བའི་མི་དམངས་ཤོག་སྒོར་གྱི་ལས་སྒོའི་འགག་རྩ་ཡིན་པའི་གོ་གནས་ཤུགས་ཆེར་གཏོང་བར་རྒྱབ་སྐྱོར་བྱེད་པ་དང་། མ་དངུལ་སྡུད་པ་དང་། ཉོ་ཚོང་། དངོས་ཟོག་འགྲེམས་སྐྱེལ། ཆེད་ལས་ཞབས་ཞུ་སོགས་གནས་རིམ་དང་གནས་ཐང་མཐོ་བའི་ཕྱོགས་སུ་འཕེལ་བར་སྐུལ་འདེད་གཏོང་དགོས། ཨའོ་མོན་གྱིས་འཛམ་གླིང་གི་ཡུལ་སྐོར་སྤྲོ་གསེང་ལྟེ་གནས་སྐྲུན་པ་དང་། ཀྲུང་གོ་དང་ཕོར་ཐུ་ཀལ་སྐད་རིགས་རྒྱལ་ཁབ་བར་གྱི་ཚོང་དོན་མཉམ་ལས་ཞབས་འདེགས་ཞུ་གནས་སྐྲུན་པར་རྒྱབ་སྐྱོར་བྱེད་པ་དང་། ཨའོ་མོན་གྱི་དཔལ་འབྱོར་འོས་འཚམ་གྱིས་སྣ་མང་དང་རྒྱུན་མཐུད་ངང་འཕེལ་རྒྱས་ཡོང་བར་སྐུལ་འདེད་གཏོང་དགོས།
ནང་སས་ཀང་ཨའོ་ལ་སྒོ་འབྱེད་ཤུགས་ཆེ་རུ་བཏང་ནས་ཆན་ཧའེ་རྒྱ་མཚོ་དང་། ནན་ཧྲ། ཧེང་ཆིན་སོགས་ཀོང་ཏུང་དང་ཞང་ཀང་ཨའོ་མོན་བཅས་ཀྱི་མཉམ་ལས་བྱེད་གནས་འཛུགས་སྐྲུན་ཇེ་མགྱོགས་སུ་གཏོང་དགོས། ནང་ས་དང་ཀང་ཨའོ་གཉིས་སྤྱི་ཚོགས་དང་། དམངས་འཚོ། ཚན་རྩལ། རིག་གནས། སློབ་གསོ། ཁོར་ཡུག་སྲུང་སྐྱོང་སོགས་པའི་ཁྱབ་ཁོངས་ནས་སྤེལ་རེས་དང་མཉམ་ལས་ཇེ་ཟབ་ཏུ་གཏོང་བ་དང་། ཀྲུའུ་ཅང་གཙང་པོའི་ཟུར་གསུམ་འགག་ཁྱོན་ཆེ་ལ་སོགས་པའི་ས་ཁོངས་མཉམ་ལས་ཇེ་ཟབ་ཏུ་གཏོང་དགོས།
“དགུ་གཉིས་ཐུན་མོང་ལྟ་བ་”དང་ཀྲུང་གོ་གཅིག་གི་རྩ་དོན་མཐའ་འཁྱོངས་དང་། “ངོགས་གཉིས་མཛའ་མཐུན་ཁྱིམ་གཅིག་”ལ་བརྩིས་ཏེ། གཉིས་ཕན་མཉམ་རྒྱལ་གྱི་ཐབས་ལ་བརྟེན་ནས་ངོགས་གཉིས་པོའི་དཔལ་འབྱོར་མཉམ་ལས་ཟབ་ཏུ་གཏོང་དགོས། ངོགས་གཉིས་པོའི་ཐོན་ལས་མཉམ་ལས་མཐུན་སྦྱོར་ངང་འཕེལ་རྒྱས་གཏོང་བ་དང་། དངུལ་རྩའི་མཉམ་ལས་དང་ཉོ་ཚོང་དང་མ་དངུལ་འཇོག་པ་སོགས་ཕྱོགས་གཉིས་སྒོ་འབྱེད་ཀྱི་མཉམ་ལས་ལ་སྐུལ་སྤེལ་གཏོང་དགོས། མཚོ་འགག་གི་ནུབ་ངོགས་དཔལ་འབྱོར་ཁུལ་འཛུགས་སྐྲུན་ལ་སྐུལ་སྤེལ་བཏང་སྟེ། ཕིན་ཐན་སོགས་ཐའེ་ཝན་ལ་མཉམ་ལས་བྱེད་གནས་བསྐྲུན་དགོས། ངོགས་གཉིས་པོའི་མི་སྣའི་འགྲོ་འོང་བྱེད་རྒྱ་ཆེ་རུ་བཏང་སྟེ། ངོགས་གཉིས་པོའི་ཞིང་ལས་དང་། རིག་གནས། སློབ་གསོ། ཚན་རྩལ། སྤྱི་ཚོགས་ལ་སོགས་པའི་ཁྱབ་ཁོངས་སུ་སྤེལ་རེས་དང་མཉམ་ལས་ཇེ་ཟབ་ཏུ་གཏོང་བ་དང་། ངོགས་གཉིས་པོའི་སྤུན་ཟླའི་བདེ་སྐྱིད་ཆེ་རུ་བཏང་སྟེ་ཐའེ་ཝན་གྱི་མང་ཚོགས་དཀྱུས་མ་དང་། གཞོན་ནུ་ལོ་ཆུང་། ཁེ་ལས་ཆུང་འབྲིང་བཅས་སྔར་ལས་མང་བར་ཕན་ཁེ་རག་ཏུ་འཇུག་དགོས།
ལྔ། གོ་ལ་ཧྲིལ་པོའི་དཔལ་འབྱོར་བཅོས་སྐྱོང་ལ་ཞུགས་གང་ཐུབ་བྱ་དགོས། རྒྱལ་སྤྱིའི་དཔལ་འབྱོར་བཅོས་སྐྱོང་གི་མ་ལག་སྒྱུར་བཅོས་འཐུས་ཚང་ཡོང་བར་བྱེད་པ་དང་། གོ་ལ་ཧྲིལ་པོའི་དཔལ་འབྱོར་གྲོས་རིམ་ལ་ཁྲིད་སྟོན་ཧུར་ཐག་བྱས་ཏེ་རྒྱལ་སྤྱིའི་དཔལ་འབྱོར་སྒྲིག་ལམ་འདྲ་མཉམ་དྲང་གཞག་དང་། མཉམ་ལས་མཉམ་རྒྱལ་གྱི་ཕྱོགས་སུ་འཕེལ་རྒྱས་ཡོང་བར་བྱ་དགོས། སྤྱི་ཁོག་དཔལ་འབྱོར་གྱི་སྲིད་ཇུས་རྒྱལ་སྤྱིའི་ཐོག་ནས་མཐུན་སྦྱོར་བྱེད་ཤུགས་ཆེ་རུ་གཏོང་བ་དང་། གོ་ལ་ཧྲིལ་པོའི་དཔལ་འབྱོར་དོ་མཉམ་དང་། དངུལ་རྩ་ཉེན་མེད། དཔལ་འབྱོར་བརྟན་པོར་འཕར་བ་བཅས་ཡོང་བར་བྱ་དགོས། དྲ་སྦྲེལ་དང་། མཚོ་གཏིང་། གླིང་སྣེའི་ས་ཁུལ། བར་སྣང་མཐོངས་ལ་སོགས་པའི་ཁྱབ་ཁོངས་གསར་པའི་རྒྱལ་སྤྱིའི་ལམ་སྲོལ་གཏན་ལ་འབེབས་པར་ཧུར་ཐག་ངང་ཞུགས་དགོས། ཕྱོགས་ཁག་མང་འབྲེལ་གྱི་ཉོ་འཚོང་གྲོས་མོལ་བྱེད་རིམ་ལ་སྐུལ་སྤེལ་བཏང་ནས། ཕྱོགས་ཁག་མང་འབྲེལ་གྱི་ཉོ་འཚོང་སྒྲིག་སྲོལ་དོ་མཉམ་དང་། མཉམ་རྒྱལ། བཟོད་འཕེལ་བཅས་ཡོང་བར་བྱས་ཏེ་རྒྱལ་སྤྱིའི་དཔལ་འབྱོར་ཉོ་ཚོང་གི་ལམ་སྲོལ་མ་ལག་དྲང་གཞག་དང་། ཚུལ་མཐུན། དྭངས་གསལ་བཅས་ཆགས་པར་བྱ་དགོས། དར་རྒྱས་འགྲོ་བཞིན་པའི་རྒྱལ་ཁབ་འདྲ་མཉམ་གྱི་ཐོག་ནས་གོ་ལ་ཧྲིལ་པོའི་དཔལ་འབྱོར་བཅོས་སྐྱོང་ལ་ཞུགས་པར་རྒྱབ་སྐྱོར་བྱེད་པ་དང་། རྒྱལ་སྤྱིའི་དངུལ་ལོར་མ་ལག་དང་རྒྱལ་སྤྱིའི་དངུལ་རྩའི་ལྟ་སྐུལ་དོ་དམ་སྒྱུར་བཅོས་ལ་སྐུལ་འདེད་གཏོང་དགོས། རང་མོས་ཉོ་ཚོང་ཁུལ་གྱི་འཐབ་ཇུས་དོན་འཁྱོལ་གང་མགྱོགས་བྱས་ནས། ས་ཁོངས་ཡོངས་ཀྱི་དཔལ་འབྱོར་རོགས་ཟླའི་འབྲེལ་བ་མཐུན་སྦྱོར་གྲོས་མོལ་ལ་སྐུལ་སྤེལ་དང་། ཨེ་ཤ་ཡ་དང་ཞི་བདེ་རྒྱ་མཚོའི་རང་མོས་ཚོང་གཉེར་ཁུལ་འཛུགས་པར་སྐུལ་སྤེལ་བཏང་སྟེ་གོ་ལ་ཧྲིལ་པོར་ཕྱོགས་ཤིང་ཚད་གཞི་མཐོ་བའི་རང་མོས་ཉོ་ཚོང་ཁུལ་གྱི་དྲ་སྦྲེལ་ཆགས་པར་འབད་དགོས།
དྲུག རྒྱལ་སྤྱིའི་འགན་འཁྲི་དང་འོས་འགན་འཁུར་གང་ཐུབ་བྱ་དགོས། འགན་འཁྲིའི་རྩ་དོན་དང་། དྲང་གཞག་གི་རྩ་དོན། རང་རང་གི་ནུས་པའི་རྩ་དོན་བཅས་མཉམ་དུ་འཁུར་དགོས་ཀྱང་དབྱེ་བ་ཡོད་པ་མཐའ་འཁྱོངས་བྱེད་པ་དང་། གོ་ལ་ཧྲིལ་པོའི་གནམ་གཤིས་ཀྱི་འགྱུར་བར་ཁ་གཏད་འཇལ་བའི་གྲོས་མོལ་ལ་ཧུར་ཐག་ངང་ཞུགས་པ་དང་། བཙོག་འབུད་ཇེ་ཉུང་གི་ཁས་ལེན་དོན་ཐོག་ཏུ་འཁྱོལ་བར་བྱ་དགོས།
ཕྱི་ཕྱོགས་སུ་རོགས་རམ་བྱེད་ཁྱོན་ཆེ་རུ་གཏོང་བ་དང་། རོགས་རམ་བྱེད་སྟངས་འཐུས་སྒོ་ཚང་དུ་བཏང་སྟེ། དར་རྒྱས་འགྲོ་བཞིན་པའི་རྒྱལ་ཁབ་ལ་རིན་མེད་མི་ཤུགས་ཐོན་ཁུངས་དང་། འཕེལ་རྒྱས་ཀྱི་འཆར་འགོད། དཔལ་འབྱོར་གྱི་སྲིད་ཇུས་ལ་སོགས་པའི་ཆ་ནས་འདྲི་རྩད་ཀྱི་གསོ་སྐྱོང་སྦྱོང་བརྡར་མཁོ་འདོན་དང་། ཚན་རྩལ་སློབ་གསོ་དང་། སྨན་བཅོས་འཕྲོད་བསྟེན། གནོད་འགོག་གེགས་སེལ། ཁོར་ཡུག་བཅོས་སྐྱོང་། རི་སྐྱེས་རི་དྭགས་དང་རྩི་ཤིང་སྲུང་སྐྱོང་། དབུལ་ཕོངས་ཉུང་དུ་གཏོང་བ་ལ་སོགས་པའི་ཁྱབ་ཁོངས་སུ་ཕྱི་ཕྱོགས་སུ་མཉམ་ལས་དང་རོགས་སྐྱོར་བྱེད་ཤུགས་ཆེ་རུ་བཏང་ནས། མི་ཆོས་རིང་ལུགས་ཀྱི་རོགས་སྐྱོར་བྱེད་ཤུགས་ཆེ་རུ་གཏོང་དགོས། 2030ལོའི་རྒྱུན་མཐུད་གོང་སྤེལ་གྱི་གྲོས་རིམ་དུ་རང་འགུལ་གྱིས་ཞུགས་དགོས།
རྒྱལ་སྤྱིའི་སྤྱི་པའི་བདེ་འཇགས་བསྲུང་བ་དང་། རྣམ་པ་ཅི་རིགས་པའི་འཇིགས་སྐུལ་རིང་ལུགས་ལ་ངོ་རྒོལ་དང་། མཉམ་འབྲེལ་རྒྱལ་ཚོགས་ཀྱི་ཞི་བདེ་སྲུང་བའི་བྱ་སྤྱོད་ལ་རོགས་སྐྱོར་ཧུར་ཐག་བྱེད་པ་དང་དེའི་ནང་ཞུགས་དགོས། ཁ་འཐོར་ཟློག་པའི་རྒྱལ་སྤྱིའི་མཉམ་ལས་བྱེད་ཤུགས་ཆེ་རུ་གཏོང་བ་དང་། གླེང་གནད་ཚོར་སྣང་སྐྱེན་པའི་གནད་དོན་དོ་དམ་དང་ཚོད་འཛིན་བྱེད་པར་ཞུགས་པ་དང་། རྒྱལ་སྤྱིའི་བརྒྱུད་ལམ་ཐུན་མོང་ཐོག་ཉེན་མེད་དུ་སྲུང་བ་བཅས་བྱ་དགོས། ཕྱོགས་མང་དང་ཕྱོགས་གཉིས་མཐུན་སྦྱོར་བྱེད་ཤུགས་ཆེ་རུ་བཏང་སྟེ། གོ་ལ་ཧྲིལ་པོའི་དྲ་བའི་བདེ་འཇགས་ལ་སྲུང་བར་ཞུགས་དགོས། རུལ་སུངས་ལ་རྒོལ་བའི་རྒྱལ་སྤྱིའི་མཉམ་ལས་ལ་སྐུལ་སྤེལ་གཏོང་དགོས།
བདུན། མཉམ་སྤྱོད་འཕེལ་རྒྱས་མཐའ་འཁྱོངས་བྱས་ཏེ། མི་དམངས་སྔར་ལས་བདེ་སྐྱིད་ཡོང་གང་ཐུབ་བྱ་དགོས།
མི་ཚང་མ་ཐེ་ཞུགས་དང་། མི་ཚང་མས་གང་ལྕོགས། མི་ཚང་མས་ལོངས་སྤྱོད་པ་བཅས་ཀྱི་བླང་བྱ་ལྟར། མ་མཐའི་ཚད་ཐིག་མཐའ་གཅིག་ཏུ་སྲུང་བ་དང་། གཙོ་གནད་འབུར་ཐོན། ལམ་ལུགས་འཐུས་ཚང་། སྔོན་དཔག་སློབ་སྟོན་བཅས་དང་། གོ་སྐབས་འདྲ་མཉམ་ལ་མཐོང་ཆེན། གཞི་རྩའི་དམངས་འཚོར་འགན་སྲུང་བཅས་བྱས་ཏེ། མི་དམངས་ཡོངས་ཐུན་མོང་དུ་ཕྱོགས་ཡོངས་ནས་འབྱོར་འབྲིང་གི་སྤྱི་ཚོགས་སུ་བསྐྱོད་ཐུབ་པར་བྱ་དགོས།
གཅིག སྤྱི་པའི་ཞབས་ཞུ་མཁོ་འདོན་ཇེ་མང་དུ་གཏོང་དགོས། ཡོངས་ཕན་གྱི་རང་བཞིན་དང་། གཞི་རྩ་སྲུང་བ། འདྲ་མཉམ་ཅན། རྒྱུན་མཐུད་རུང་བ་བཅས་ཀྱི་ཁ་ཕྱོགས་མཐའ་འཁྱོངས་དང་། མི་དམངས་ཀྱིས་སེམས་ཁུར་བྱེད་ཡུལ་ཆེ་ཤོས་དང་ཐད་ཀའི་ཁེ་ཕན་དངོས་དང་འབྲེལ་བ་ཡོད་པའི་དཀའ་ངལ་སེལ་རྒྱུ་ནས་འགོ་རྩོམ་པ་དང་། སྲིད་གཞུང་གི་འགན་འཁྲི་ཆེ་རུ་གཏོང་བ། སྤྱི་པའི་ཞབས་ཞུའི་མཉམ་སྐྲུན་གྱི་ནུས་པ་དང་མཉམ་སྤྱོད་ཀྱི་ཆུ་ཚད་མཐོ་རུ་གཏོང་བ་བཅས་བྱ་དགོས།
འོས་འགན་སློབ་གསོ་དང་། ལས་ཞུགས་སློབ་གསོ། སྤྱི་ཚོགས་འགན་སྲུང་། གཞི་རྩའི་སྨན་བཅོས། སྤྱི་པའི་འཕྲོད་བསྟེན། སྤྱི་པའི་རིག་གནས། ཁོར་ཡུག་སྲུང་སྐྱོང་ལ་སོགས་པའི་གཞི་རྩའི་སྤྱི་པའི་ཞབས་འདེགས་ཞུ་ཤུགས་ཆེ་རུ་བཏང་སྟེ། ཁྱོན་ཡོངས་ལ་ཁྱབ་གང་ཐུབ་བྱ་དགོས། གསར་བརྗེའི་གནས་གཞིའི་ས་ཁུལ་རྙིང་པ་དང་། མི་རིགས་ས་ཁུལ། མཐའ་མཚམས་ས་ཁུལ། དབུལ་ཕོངས་ས་ཁུལ་བཅས་ཀྱི་སྤོ་སྒྱུར་གཏོང་སྤྲོད་བྱེད་ཤུགས་ཆེ་རུ་གཏོང་དགོས་པ་དང་། ཆེད་དམིགས་མི་ཚོགས་ཀྱི་དམིགས་བསལ་དཀའ་ངལ་ལ་རོགས་སྐྱོར་བྱེད་ཤུགས་ཆེ་རུ་གཏོང་དགོས།
སྤྱི་པའི་ཞབས་ཞུ་མཁོ་འདོན་བྱེད་སྟངས་གསར་གཏོད་བྱས་ཏེ། སྲིད་གཞུང་གིས་ཞབས་ཞུ་ཉོ་སྒྲུབ་བྱས་ནས་མཁོ་འདོན་བྱེད་ཐུབ་རིགས། སྲིད་གཞུང་གིས་སྔར་བཞིན་སྒྲུབ་འགན་འཁུར་ལེན་མི་བྱེད་པ་དང་། སྲིད་གཞུང་དང་སྤྱི་ཚོགས་ཀྱིས་མ་རྩ་མཉམ་གཉེར་བྱས་ནས་མཁོ་འདོན་ཐུབ་རིགས་སུ་སྤྱི་ཚོགས་ཀྱི་མ་རྩ་རྒྱ་ཁྱབ་ཏུ་འགུག་འདྲེན་བྱས་ནས་ཞུགས་སུ་འཇུག་དགོས། སྤྱི་ཚོགས་ཀྱི་བྱ་གཞག་སྒྱུར་བཅོས་ཇེ་མགྱོགས་སུ་གཏོང་དགོས།
གཉིས། དབུལ་ཐར་འགག་སྒྲོལ་གྱི་ལས་གཞི་དོན་འཁྱོལ་བྱ་དགོས། གྲོང་གསེབ་ཀྱི་དབུལ་ཕོངས་མི་གྲངས་དབུལ་ཕོངས་ལས་ཐར་བར་བྱ་རྒྱུ་ནི་འབྱོར་འབྲིང་སྤྱི་ཚོགས་ཁྱོན་ཡོངས་ནས་འཛུགས་སྐྲུན་ལེགས་གྲུབ་བྱེད་པའི་ལས་འགན་དཀའ་ཚེགས་ཆེ་ཤོས་ཤིག་ཡིན་པས། ཆབ་སྲིད་དང་ལམ་ལུགས་ཀྱི་བཟང་ཆ་ངེས་པར་དུ་འདོན་སྤེལ་གང་ཐུབ་བྱས་ཏེ། དབུལ་ཐར་འགག་སྒྲོལ་གྱི་དམག་འཐབ་ལ་རྒྱལ་ཁ་མཐའ་གཅིག་ཏུ་ཐོབ་པར་བྱ་དགོས།
དབུལ་སྐྱོར་གནད་འཁེལ་དང་། དབུལ་ཐར་གནད་འཁེལ་ལག་བསྟར་བྱེད་པ་དང་། མི་དང་ཡུལ་ལ་བསྟུན་ནས་སྲིད་ཇུས་དོན་འཁྱོལ་བྱ་དགོས་པ་དང་། དབུལ་སྐྱོར་གྱི་ཕན་འབྲས་དངོས་ཐོན་པར་བྱ་དགོས། དབུལ་ཕོངས་ཁྱིམ་ཚང་ལ་རིགས་དབྱེ་ནས་རོགས་སྐྱོར་བྱས་ཏེ་ངལ་རྩོལ་ནུས་ཤུགས་ཡོད་མཁན་ལ་ཁྱད་ཆོས་ལྡན་པའི་ཐོན་ལས་འཕེལ་རྒྱས་དང་གནས་སྤོ་ལས་ཞུགས་ཀྱི་རོགས་སྐྱོར་བྱེད་པ་དང་། “ཡུལ་གནས་གཅིག་གིས་ཡུལ་གནས་དེ་གའི་མི་གསོ་མི་ཐུབ་པ་”ལ་དབུལ་སྐྱོར་གནས་སྤོར་གྱི་བྱེད་ཐབས་སྤྱོད་དགོས། སྐྱེ་ཁམས་ལྷག་པར་གལ་ཆེན་ཡིན་པ་དང་ཤིན་ཏུ་ཞན་ཁུལ་དུ་སྐྱེ་ཁམས་སྲུང་སྐྱོང་གི་དབུལ་སྐྱོར་བྱེད་པ། ངལ་རྩོལ་ནུས་ཤུགས་ཤོར་རིགས་ལ་རྩ་བ་ནས་སྐྱོར་བ་ཅན་གྱི་འགན་སྲུང་སྲིད་ཇུས་དོན་འཁྱོལ་བྱེད་པ། ནད་ཀྱི་དབང་གིས་དབུལ་པོར་གྱུར་རིགས་ལ་སྨན་བཅོས་སྐྱོབ་རོགས་ཀྱི་འགན་སྲུང་བྱེད་པ་བཅས་བྱ་དགོས། མ་མཐའི་འགན་སྲུང་གི་སྲིད་ཇུས་དང་དབུལ་སྐྱོར་སྲིད་ཇུས་ལག་ལེན་བསྟར་རྒྱུ་འབྲེལ་མཐུད་བྱས་ཏེ། དབུལ་ཕོངས་མི་འབོར་ལས་མ་མཐའི་འཚོ་རྟེན་འགན་སྲུང་དགོས་རིགས་ལ་འགན་སྲུང་གང་ཐུབ་བྱ་དགོས།
དབུལ་ཕོངས་ས་ཁུལ་དུ་རྨང་གཞིའི་སྒྲིག་བཀོད་ཁྱབ་ཁྱོན་ཆེ་རུ་གཏོང་བ་དང་། ཡུལ་བབ་དང་བསྟུན་ནས་བགྲོད་ལམ་ཤར་བགྲོད་དང་། ཆུ་ཤར་འདྲེན། གློག་ཤར་གཏོང་། དྲ་བ་ཤར་འདྲེན་སོགས་པའི་དཀའ་ངལ་སེལ་དགོས། དབུལ་ཕོངས་ས་ཁུལ་དུ་ཆུ་གློག་དང་། གཏེར་ཁའི་ཐོན་ཁུངས་གསར་སྤེལ་བྱས་ཏེ་ཐུན་མོང་གི་ས་ཆ་འཛིན་རིགས་ཀྱིས་སྔར་གནས་ཡུལ་མིར་ཐུན་མོང་གི་རྐང་དབང་སྤྲོད་སྟངས་ལ་བརྟེན་ནས་གྱོ ང་གུན་གསབ་ཐབས་སྤྱོད་དགོས་པ་དང་། དབུལ་ཕོངས་མི་འབོར་ལ་ཐོན་ལས་ཀྱི་ཡོང་སྒོའི་རོགས་སྐྱོར་ལམ་ལུགས་ལག་བསྟར་བྱེད་པའི་འཚོལ་ཞིབ་བྱ་དགོས།
དབུལ་ཕོངས་ས་ཁུལ་གྱི་རྨང་གཞིའི་སློབ་གསོའི་སྤུས་ཚད་དང་སྨན་བཅོས་ཞབས་ཞུའི་ཆུ་ཚད་མཐོ་རུ་གཏོང་བ་དང་། དབུལ་ཕོངས་ས་ཁུལ་གྱི་མ་མཐའི་སྤྱི་པའི་ཞབས་ཞུ་འདྲ་མཉམ་ཅན་དུ་སྐུལ་སྤེལ་གཏོང་དགོས། གྲོང་གསེབ་ཀྱི་གཞིས་སྡོད་བྱིས་པ་དང་བུད་མེད། རྒན་རྒོན་བཅས་བྱམས་སྐྱོང་བྱེད་པའི་མ་ལག་འཛུགས་པ་དང་འཐུས་སྒོ་ཚང་དུ་གཏོང་དགོས།
དབུལ་བྲལ་གྱི་ལས་ཀའི་འགན་འཁྲིའི་ལམ་ལུགས་ལག་ལེན་བསྟར་དགོས། ཀྲུང་དབྱང་གིས་གཅིག་གྱུར་འཆར་འགོད་དང་། ཞིང་ཆེན་རང་སྐྱོང་ལྗོངས་དང་། ཐད་སྐྱོང་གྲོང་ཁྱེར་གྱིས་སྤྱིའི་འགན་འཁུར་བ་དང་། གྲོང་ཁྱེར་ས་ཁུལ་དང་རྫོང་གིས་དོན་འཁྱོལ་དམ་འཛིན་བྱེད་པའི་ལས་ཀའི་ལམ་སྲོལ་སྔར་ལས་འཐུས་སྒོ་ཚང་དུ་གཏོང་དགོས། དབུལ་ཐར་གྱི་ལས་ཀའི་འགན་འཁྲིར་དཔྱད་ཞིབ་བྱེད་ཤུགས་ཆེ་རུ་གཏོང་བ་དང་། དབུལ་ཕོངས་རྫོང་དུ་དབུལ་བྲལ་གྱི་གྲུབ་འབྲས་གཙོ་གནད་དུ་བཟུང་ནས་དཔྱད་ཞིབ་བྱ་དགོས། ཀྲུང་དབྱང་དང་ཞིང་ཆེན་རིམ་པའི་ནོར་སྲིད་ཀྱིས་དབུལ་བྲལ་ལ་མ་དངུལ་གཏོང་ཤུགས་ཆེ་རུ་བཏང་ནས་སྲིད་ཇུས་ཀྱི་རང་བཞིན་ལྡན་པའི་དངུལ་རྩ་དང་ཚོང་ལས་ཀྱི་རང་བཞིན་ལྡན་པའི་དངུལ་རྩ་ཕན་ཚུན་གསབ་རེས་བྱེད་པའི་ནུས་པ་འདོན་སྤེལ་བྱེད་པ་དང་། དབུལ་སྐྱོར་གྱི་མ་དངུལ་རིགས་སྡེབ་སྒྲིག་བྱས་ནས་དབུལ་སྐྱོར་གསར་སྤེལ་མ་དངུལ་འབྱུང་ཐབས་གསར་པ་གཏོད་དགོས། ཤར་ནུབ་རོགས་ལས་དང་ཏང་སྲིད་ལས་ཁུངས་དང་། དམག་དཔུང་། མི་དམངས་ཀྱི་ཚོགས་པ། གཞུང་དབང་ཁེ་ལས་བཅས་ཀྱིས་གནས་ཡུལ་གཏན་འཁེལ་ཐོག་ནས་དབུལ་སྐྱོར་བྱེད་པའི་ལམ་སྲོལ་འཐུས་སྒོ་ཚང་དུ་གཏོང་བ་དང་། ཁེ་ལས་རིགས་ཁག་དང་། སྤྱི་ཚོགས་ཀྱི་རྩ་འཛུགས། སྒེར་པ་བཅས་ཀྱིས་རང་མོས་ཐོག་ནས་འགན་གཙང་ལེན་ཐབས་ལ་བརྟེན་ནས་དབུལ་སྐྱོར་ལ་ཞུགས་པར་བསྔགས་སྐུལ་བྱ་དགོས། གསར་བརྗེའི་གནས་གཞི་རྙིང་པའི་ཁུལ་དང་། མི་རིགས་ཀྱི་ས་ཁུལ། མཐའ་མཚམས་ས་ཁུལ། གཅིག་བསྡུས་ཡུག་སྦྲེལ་གྱི་དབུལ་ཕོངས་ས་ཁུལ་བཅས་དབུལ་སྐྱོར་འགག་སྒྲོལ་གྱི་ལྟེ་གནད་དུ་འཛིན་དགོས།
གསུམ། སློབ་གསོའི་སྤུས་ཀ་མཐོ་རུ་གཏོང་དགོས། ཏང་གི་སློབ་གསོའི་བྱེད་ཕྱོགས་ཁྱོན་ཡོངས་ནས་ལག་ལེན་བསྟར་བ་དང་། སྤྱོད་སྐྱོང་མི་གསོའི་རྩ་བའི་ལས་འགན་དོན་འཁྱོལ་བྱེད་པ། སྤྱི་ཚོགས་རིང་ལུགས་ཀྱི་ལྟེ་བའི་རིན་ཐང་ལྟ་བའི་སློབ་གསོ་རྒྱག་ཤུགས་ཆེ་རུ་གཏོང་བ། སྤྱོད་ཤེས་ལུས་མཛེས་བཞི་ཕྱོགས་ཡོངས་ནས་འཕེལ་རྒྱས་ཅན་གྱི་སྤྱི་ཚོགས་རིང་ལུགས་འཛུགས་སྐྲུན་མཁན་དང་རྗེས་སྐྱོང་མཁན་སྐྱེད་སྲིང་བཅས་བྱ་དགོས། སློབ་གསོ་སྒྱུར་བཅོས་ཟབ་སྤེལ་བྱས་ཏེ་སློབ་མའི་སྤྱི་ཚོགས་ཀྱི་འགན་འཁྲི་འཁུར་སེམས་དང་། གསར་གཏོད་བྱེད་སེམས། ལག་ལེན་གྱི་ནུས་པ་བཅས་ཆེ་རུ་གཏོང་རྒྱུ་དེ་ལས་འགན་གལ་ཆེན་དུ་བརྩིས་ཏེ་རྒྱལ་དམངས་སློབ་གསོའི་རྒྱུད་རིམ་ཡོངས་རྫོགས་སུ་ལག་བསྟར་བྱ་དགོས།
འོས་འགན་སློབ་གསོ་དོ་མཉམ་ངང་ནས་འཕེལ་རྒྱས་ཡོང་བར་བྱས་ཏེ་སློབ་གསོ་དང་སློབ་ཁྲིད་ཀྱི་སྤུས་ཚད་ཁྱོན་ཡོངས་ནས་མཐོ་རུ་གཏོང་དགོས། མཐོ་རིམ་སློབ་འབྲིང་དུས་རིམ་གྱི་སློབ་གསོ་ཁྱབ་གདལ་དུ་གཏོང་བ་དང་། འབྲིང་རིམ་ལས་རིགས་སློབ་གསོར་སློབ་ཡོན་རྩག་རྩིག་མེད་པར་བཟོ་བ་རིགས་དབྱེ་ནས་རིམ་པར་ཁྱབ་སྤེལ་བྱེད་པ་དང་། སྔོན་ལ་དཔལ་འབྱོར་དཀའ་ངལ་ཡོད་པའི་ཁྱིམ་ཚང་གི་སློབ་མ་ཡིག་ཚགས་ཀྱི་གྭ་བཟོས་རིགས་ཀྱི་མཐོ་རིམ་སློབ་འབྲིང་དཀྱུས་མའི་སློབ་ཡོན་རྩག་རྩིག་མེད་པར་བཟོ་དགོས། སློབ་ཞུགས་སྔོན་གྱི་སློབ་གསོ་འཕེལ་རྒྱས་གཏོང་བ་དང་། ཡོངས་ཁྱབ་ཏུ་ཕན་པའི་རང་བཞིན་གྱི་བུ་བཅོལ་ཁང་འཕེལ་རྒྱས་གཏོང་བར་སྐུལ་ལྕག་གཏོང་དགོས། རོགས་དངུལ་སྤྲོད་སྟངས་འཐུས་སྒོ་ཚང་དུ་བཏང་ནས། ཁྱིམ་ཚང་ལ་དཔལ་འབྱོར་དཀའ་ངལ་ཡོད་པའི་སློབ་མར་རོགས་དངུལ་སྤྲོད་པ་ཡོངས་སུ་ཁེབས་པར་བྱ་དགོས།
སློབ་གསོ་འདྲ་མཉམ་ཡོང་བར་བྱ་དགོས། གྲོང་ཁྱེར་དང་གྲོང་གསེབ་ཀྱི་འོས་འགན་སློབ་གསོའི་གཞུང་བཙུགས་སློབ་གྲྭ་ཚད་ལྡན་ཅན་དུ་འཛུགས་སྐྲུན་བྱེད་རྒྱུ་མགྱོགས་སུ་གཏོང་བ་དང་། དགེ་རྒན་གྱི་དཔུང་ཁག་དང་ལྷག་པར་དུ་གྲོང་གསེབ་ཀྱི་དགེ་རྒན་དཔུང་ཁག་འཛུགས་ཤུགས་ཆེ་རུ་གཏོང་བ། གྲོང་ཁྱེར་དང་གྲོང་གསེབ་ཀྱི་དགེ་རྒན་སྤེལ་རེས་ལ་སྐུལ་འདེད་གཏོང་བ་བཅས་བྱ་དགོས་པ་དང་། དམིགས་བསལ་སློབ་གསོ་ཡག་པོར་གཉེར་དགོས།
མཐོ་རིམ་སློབ་གྲྭའི་སློབ་གསོའི་ཆུ་ཚད་དང་གསར་གཏོད་ཀྱི་ནུས་པ་ཆེ་རུ་བཏང་ནས་མཐོ་རིམ་སློབ་གྲྭ་འགའ་ཞིག་དང་རིག་གཞུང་ཚན་ཁག་ཁག་ཅིག་འཛམ་གླིང་གི་རྩེར་སོན་ཆུ་ཚད་དུ་སླེབས་པའམ་དེར་ཉེ་བར་བྱ་དགོས། དེང་རབས་ཀྱི་ལས་རིགས་སློབ་གསོའི་མ་ལག་འཛུགས་པ་དང་། ཐོན་ལས་དང་སློབ་གསོ་ལྷན་འདྲེས་དང་། སློབ་གྲྭ་དང་ཁེ་ལས་ཟུང་འབྲེལ་ལ་སྐུལ་སྤེལ་གཏོང་དགོས། རིག་གཞུང་ཚན་ཁག་གི་ཆེད་ལས་བཀོད་པ་དང་ཤེས་ལྡན་པ་གསོ་སྐྱོང་བྱེད་པའི་ལམ་སྲོལ་བཟང་པོར་བསྒྱུར་བ་དང་། ཆ་རྐྱེན་ཡོད་པའི་དངོས་གཞིའི་ཚན་ཁག་གི་མཐོ་རིམ་སློབ་གྲྭ་དཀྱུས་མ་དངོས་སྤྱོད་ཅན་དུ་སྒྱུར་བར་སྐུལ་ལྕག་གཏོང་དགོས།
རྒྱུགས་ལེན་སློབ་བསྡུའི་ལམ་ལུགས་སྒྱུར་བཅོས་དང་སློབ་གསོ་དང་སློབ་ཁྲིད་སྒྱུར་བཅོས་དོན་འཁྱོལ་བྱེད་པ་མ་ཟད་ཟབ་སྤེལ་ཡང་གཏོང་དགོས། སྒེར་གྱི་སློབ་སྦྱོང་རྩིས་ཐོ་དང་སློབ་སྐར་རིམ་བསགས་ལམ་ལུགས་འཛུགས་པ་དང་། རྒྱུན་མཐུད་སློབ་གསོ་དང་། ཚེ་གང་སློབ་སྦྱོང་བྱེད་པའི་བགྲོད་ལམ་ཡངས་པོར་ཕྱེ་དགོས། སློབ་གསོ་ཆ་འཕྲིན་ཅན་དུ་འགྱུར་བའི་སྐུལ་སྤེལ་དང་། རྒྱང་སྦྲེལ་སློབ་གསོ་འཕེལ་རྒྱས། སྤུས་དག་སློབ་གསོའི་ཐོན་ཁུངས་ཀྱི་ཁེབས་རྒྱ་ཇེ་ཆེར་གཏོང་བ་བཅས་བྱ་དགོས། སློབ་གསོའི་ལྟ་སྐུལ་སློབ་སྟོན་འཐུས་སྒོ་ཚང་དུ་གཏོང་བ་དང་། སྤྱི་ཚོགས་ཀྱི་ལྟ་སྐུལ་བྱེད་ཤུགས་ཆེ་རུ་གཏོང་དགོས། དམངས་གཉེར་སློབ་གསོ་འཕེལ་རྒྱས་གཏོང་བར་རྒྱབ་སྐྱོར་བྱེད་པ་དང་ཚད་ལྡན་བཟོ་དགོས། སྤྱི་ཚོགས་ཀྱི་སྟོབས་ཤུགས་དང་དམངས་ཁྲོད་ཀྱི་མ་རྩའི་ཐོག་ནས་སྣ་མང་ཅན་གྱི་སློབ་གསོའི་ཞབས་ཞུ་མཁོ་འདོན་བྱེད་པར་བསྔགས་སྐུལ་བྱ་དགོས།
བཞི། ལས་ཞུགས་དང་ལས་གཏོད་ལ་སྐུལ་སྤེལ་གཏོང་དགོས། ལས་ཞུགས་དམིགས་བཀར་གྱི་འཐབ་ཇུས་མཐའ་འཁྱོངས་བྱས་ནས། སྔར་བས་ཕན་ནུས་ལྡན་པའི་ལས་ཞུགས་སྲིད་ཇུས་ལག་བསྟར་བྱེད་པ་དང་། ལས་ཞུགས་ལས་གནས་སྔར་ལས་མང་པོ་གསར་གཏོད་བྱེད་པ་དང་། གྲུབ་ཚུལ་རང་བཞིན་གྱི་ལས་ཞུགས་འགལ་བ་ཤུགས་ཆེན་པོས་ཐག་གཅོད་བྱ་དགོས། ལས་གཏོད་རོགས་སྐྱོར་སྲིད་ཇུས་འཐུས་ཚང་བཟོ་བ་དང་། ལས་གཏོད་ཀྱིས་ལས་ཞུགས་སྐུལ་ཁྲིད་བྱེད་པར་སྐུལ་སློང་བྱས་ནས། མི་ཚང་མར་ཁ་ཕྱོགས་པའི་ལས་གཏོད་ཀྱི་ཞབས་ཞུའི་སྟེགས་བུ་སྐྲུན་ཐབས་བྱ་དགོས།
མི་ཤུགས་ཐོན་ཁུངས་ཀྱི་ཁྲོམ་ར་གཅིག་གྱུར་འཆར་འགོད་བཟོ་བ་དང་། གྲོང་ཁྱེར་དང་གྲོང་གསེབ། ས་ཁུལ། ལས་རིགས་ཁ་ཕྲལ་བྱེད་པའམ་ཐོབ་ཐང་དང་ཕོ་མོའི་ཁྱད་ཀྱིས་མཐོང་ཆུང་བྱེད་རིགས་མེད་པར་བཟོས་ནས། ངལ་རྩོལ་བ་འདྲ་མཉམ་ཐོག་ལས་ཞུགས་བྱེད་པའི་ཁེ་དབང་སྲུང་སྐྱོང་བྱ་དགོས། སྐབས་བསྟུན་ལས་ཞུགས་དང་ལས་ཞུགས་ཀྱི་རྣམ་པ་གསར་བར་རྒྱབ་སྐྱོར་བྱེད་རྒྱུར་ཤུགས་བསྣན་ནས། ངལ་རྩོལ་པ་རང་སྟོབས་ཀྱིས་ལས་ཞུགས་བྱེད་པར་སྐུལ་སློང་བྱ་དགོས། མཐོ་རིམ་སློབ་གྲྭའི་མཐར་ཕྱིན་སློབ་མའི་ལས་ཞུགས་ལ་སྐུལ་སྤེལ་དང་ལས་གཏོད་ལ་སྣེ་ཁྲིད་བྱེད་པའི་འཆར་གཞི་དོན་འཁྱོལ་བྱས་ཏེ། ན་གཞོན་རྣམས་ལ་ལས་ཞུགས་ལས་གཏོད་ཐད་ནས་སྣེ་ཁྲིད་བྱ་དགོས། ལས་ཞུགས་རོགས་སྐྱོར་ལ་ཤུགས་སྣོན་བརྒྱབ་ནས་ལས་ཞུགས་ལ་དཀའ་ཁག་ཡོད་མཁན་རྣམས་ལས་ཞུགས་ཐུབ་པར་རོགས་རམ་བྱ་དགོས།
ཚེ་གང་ལས་རིགས་ནུས་རྩལ་གསོ་སྦྱོང་ལམ་ལུགས་ཁྱབ་སྤེལ་གཏོང་དགོས། གསར་ཐོན་གླ་རྒྱག་ཞིང་པའི་ལས་རིགས་ནུས་རྩལ་ཡར་འདེགས་ཀྱི་འཆར་གཞི་ལག་བསྟར་བྱ་དགོས། དཀའ་ངལ་ཡོད་པའི་ཁྱིམ་ཚང་གི་བུ་ཕྲུག་དང་། སློབ་འཕར་མ་བྱས་པའི་དམའ་འབྲིང་དང་མཐོ་འབྲིང་སློབ་ཐོན་སློབ་མ། གླ་རྒྱག་ཞིང་པ། ལས་ཤོར་མི་སྣ། ལས་བརྗེའི་ལས་བཟོ་བ། དམག་ཁོངས་ནས་ཐོན་པའི་དམག་མི་རྣམས་ཀྱིས་རིན་མེད་རྩ་ཆག་བཏང་བའི་ལས་རིགས་གསོ་སྦྱོང་གི་བྱེད་སྒོའི་ནང་ཞུགས་རྒྱུ་དང་ལེན་བྱ་དགོས། བཟོ་སློབ་ཟུང་འབྲེལ་དང་། སློབ་གྲྭ་དང་ཁེ་ལས་མཉམ་ལས་བྱེད་པའི་ལག་རྩལ་མི་སྣ་གསོ་སྦྱོང་གི་དཔེ་རྣམ་ཁྱབ་གདལ་གཏོང་བ་དང་། ཁེ་ལས་ཀྱིས་རྣམ་པ་གསར་པའི་སློབ་ཕྲུག་བསྡུ་བའི་ལམ་ལུགས་ཁྱབ་སྤེལ་གཏོང་དགོས། ལག་རྩལ་མི་སྣའི་གླ་ཕོགས་མཐོར་འདེགས་དང་གོ་མིང་དཔྱད་འཇོག་གི་ལམ་ལུགས་འཐུས་ཚང་བཟོས་ཏེ། ཆེད་ལས་ལག་རྩལ་གྱི་གོ་མིང་དང་ནུས་རྩལ་ཨང་རིམ་སོགས་ནི་གྲོང་ཁྱེར་ཆེན་པོར་ཁྱིམ་གཞིས་འཛུགས་པ་དང་ཞོར་འབྲེལ་བྱེད་པའི་སྒྲུབ་ཐབས་ཁྱབ་སྤེལ་གཏོང་དགོས།
ངལ་རྩོལ་པའི་བྱང་ཚད་དང་། ངལ་རྩོལ་ནང་ཞུགས་ཚད། ངལ་རྩོལ་ཐོན་སྐྱེད་བྱེད་ཚད་བཅས་ཇེ་མཐོར་གཏོང་བ་དང་། ངལ་རྩོལ་པའི་ཁྲོམ་རའི་བབ་བསྟུན་རང་བཞིན་ཇེ་ཆེར་བཏང་སྟེ། ངལ་རྩོལ་པ་ས་ཁུལ་དང་། ལས་རིགས། ཁེ་ལས་བཅས་ཀྱི་བར་རང་མོས་འགྲོ་སྐྱོད་ཐུབ་པར་སྐུལ་འདེད་གཏོང་དགོས། འཆམ་མཐུན་གྱི་ངལ་རྩོལ་འབྲེལ་བ་འཛུགས་པ་དང་། ལས་བཟོ་པ་དང་ཁེ་ལས་ཀྱི་ཁྲིམས་མཐུན་ཁེ་དབང་སྲུང་སྐྱོང་བྱ་དགོས།
ལས་ཞུགས་ཞབས་ཞུའི་མ་ལག་འཐུས་ཚང་བཟོ་བ་དང་། ལས་ཞུགས་ཞབས་ཞུའི་ནུས་པ་ཇེ་མཐོར་གཏོང་དགོས། ལས་ཞུགས་ལས་ཤོར་སྡོམ་རྩིས་ཀྱི་དམིགས་ཚད་མ་ལག་འཐུས་ཚང་བཟོ་དགོས།
ལྔ། ཡོང་འབབ་ཀྱི་ཧེ་བག་ཆུང་དུ་གཏོང་དགོས། གྲོང་མིའི་ཡོང་འབབ་འཕར་བ་དེ་དཔལ་འབྱོར་འཕར་བ་དང་དུས་མཉམ་དང་། ངལ་རྩོལ་ཐོབ་ཆ་མཐོ་རུ་གཏོང་བ་དེ་ངལ་རྩོལ་ཐོན་སྐྱེད་བྱེད་ཚད་མང་དུ་གཏོང་བ་དང་དུས་མཉམ་བྱ་རྒྱུ་མཐའ་འཁྱོངས་བྱེད་པ་དང་། གྲོང་ཁྱེར་དང་གྲོང་གསེབ་ཀྱི་སྡོད་དམངས་ཡོང་འབབ་རྒྱུན་མཐུད་ངང་འཕར་སྣོན་བྱ་དགོས། རྒྱལ་དམངས་ཡོང་འབབ་ཀྱི་བགོ་བཤའ་རྒྱག་སྟངས་སྙོམ་སྒྲིག་བྱེད་པ་དང་། ཐོག་མའི་བགོ་བཤའ་རྒྱག་སྟངས་ཚད་ལྡན་བཟོས་ནས། སླར་ཡང་བགོ་བཤའ་རྒྱག་པའི་མཐུན་སྦྱོར་ནུས་ཤུགས་ཆེར་བསྐྱེད་དགོས།
ཚན་རིག་དང་མཐུན་པའི་གླ་ཕོགས་ཚད་གཞི་གཏན་འཁེལ་གྱི་ལམ་སྲོལ་དང་། རྒྱུན་ལྡན་འཕར་སྣོན་གྱི་ལམ་སྲོལ། གཏོང་སྤྲོད་འགན་ལེན་གྱི་ལམ་སྲོལ་བཅས་འཐུས་ཚང་བཟོ་བ་དང་། ཁེ་ལས་ཀྱི་གླ་ཕོགས་ཐུན་མོང་གིས་གྲོས་མོལ་བྱེད་པའི་ལམ་ལུགས་ཁྱབ་སྤེལ་གཏོང་དགོས། མ་མཐའི་གླ་ཕོགས་འཕར་བའི་ལམ་སྲོལ་འཐུས་ཚང་བཟོ་བ་དང་། ཁྲོམ་རའི་གདེང་འཇོག་གི་རྒྱུ་རྐྱེན་ལྟར་སྐྱེས་སུ་འབུལ་བ་དང་སྐྱེས་སུ་ཕུལ་བ་ཚད་གཞིར་བཟུང་ནས་བགོ་བཤའ་རྒྱག་པའི་ལམ་སྲོལ་འཐུས་ཚང་བཟོ་བ་དང་། ལས་ཁུངས་ལས་དོན་སྡེ་ཁག་གི་ཁྱད་ཆོས་དང་མཐུན་པའི་གླ་ཕོགས་ལམ་ལུགས་འཐུས་ཚང་བཟོ་བ་བཅས་བྱ་དགོས།
ཡོང་འབབ་ཀྱི་ཧེ་བག་ཆུང་དུ་གཏོང་བར་ཕན་པའི་སྲིད་ཇུས་ལག་བསྟར་བྱེད་པ་དང་། ཡོང་འབབ་དམའ་བའི་ངལ་རྩོལ་བའི་ཡོང་འབབ་མངོན་གསལ་མཐོར་འདེགས་གཏོང་བ་དང་། ཡོང་འབབ་འབྲིང་བའི་བསྡུར་ཚད་ཆེར་བསྐྱེད་དགོས། ཕྱོགས་བསྡུས་དང་རིགས་དབྱེ་ཟུང་འབྲེལ་གྱི་ལམ་ནས་མི་སྒེར་གྱི་ཐོབ་ཁྲལ་ལམ་ལུགས་གང་མགྱོགས་གསར་འཛུགས་བྱ་དགོས། ཐབས་ལམ་སྣ་མང་གི་སྒོ་ནས་སྡོད་དམངས་ཀྱི་རྒྱུ་ནོར་རང་བཞིན་གྱི་ཡོང་འབབ་འཕར་སྣོན་བྱ་དགོས། ཡོང་འབབ་བགོ་བཤའ་རྒྱག་པའི་སྒྲིག་ལམ་ཚད་ལྡན་བཟོ་བ་དང་། ཁྲིམས་མཐུན་གྱི་ཡོང་འབབ་སྲུང་སྐྱོབ་དང་མི་མངོན་པའི་ཡོང་འབབ་ཚད་ལྡན་བཟོ་བ་དང་། དབང་ཆ་དང་སྲིད་འཛིན་སྒེར་སྡེམ་སོགས་ཚོང་རའི་རྒྱུ་རྐྱེན་མ་ཡིན་པའི་ཡོང་འབབ་ལེན་པ་བཀག་སྡོམ་བྱེད་རྒྱུ་མ་ཟད། ཁྲིམས་འགལ་གྱི་ཡོང་འབབ་གཏན་འགོག་བྱ་དགོས།
གཞན་ཕན་གྱི་བྱ་གཞག་གོང་འཕེལ་ཡོང་བར་རྒྱབ་སྐྱོར་བྱེད་པ་དང་། སྤྱི་ཚོགས་ཀྱི་སྟོབས་ཤུགས་སྐུལ་སློང་རྒྱ་ཆེར་བྱས་ནས་སྤྱི་ཚོགས་རྒུད་སྐྱོབ་དང་། སྤྱི་ཚོགས་སྐུལ་སྤེལ། དང་བླངས་ཞབས་ཞུ་བཅས་ཀྱི་བྱེད་སྒོ་སྤེལ་དགོས། སྤྱི་ཚོགས་ལ་ཕྱིར་འབུལ་བ་དང་དབུལ་སྐྱོར་རོགས་རམ་བྱེད་པར་སྐུལ་ལྕག་གཏོང་བའི་ཁྲལ་བསྡུའི་སྲིད་ཇུས་འཐུས་ཚང་བཟོ་དགོས།
དྲུག སྔར་བས་དྲང་བདེན་དང་སྔར་བས་རྒྱུན་མཐུད་ཐུབ་པའི་སྤྱི་ཚོགས་འགན་སྲུང་ལམ་ལུགས་གསར་འཛུགས་བྱ་དགོས། དམངས་ཡོངས་འགན་སྲུང་ནང་ཞུགས་པའི་འཆར་གཞི་ལག་བསྟར་བྱེད་པ་དང་། གཞི་རྩའི་ཆ་ནས་ཁྲིམས་བཀོད་མི་སྣ་ཕྱོགས་ཡོངས་ལ་ཁྱབ་པར་བྱ་དགོས། རྩིས་ཞིབ་དོ་མཉམ་མཐའ་འཁྱོངས་དང་མ་དངུལ་གྲབས་གསོག་གི་ལམ་སྲོལ་འཐུས་ཚང་བཟོ་བ་དང་། སྲིད་གཞུང་དང་། ཁེ་ལས། མི་སྒེར་སོགས་ཀྱི་འགན་འཁྲི་གསལ་པོར་འབྱེད་དགོས། སྤྱི་ཚོགས་ཀྱི་འགན་བཅོལ་གྲོན་དངུལ་གྱི་ཚད་འོས་འཚམ་གྱིས་དམའ་རུ་གཏོང་བ་དང་། སྤྱི་ཚོགས་ཀྱི་འགན་བཅོལ་མ་ལག་འཐུས་ཚང་བཟོ་དགོས།
ལས་བཟོ་བའི་རྒན་གསོ་འགན་ལེན་ཐད་མི་སྒེར་གྱི་རྩིས་ཁྲ་ལམ་ལུགས་འཐུས་ཚང་བཟོ་བ་དང་། མང་སྤྲོད་མང་ཐོབ་ཀྱི་སྐུལ་སློང་ལམ་སྲོལ་ཆ་ཚང་བཟོ་དགོས། ལས་བཟོ་བའི་རྨང་གཞིའི་རྒན་གསོའི་འཚོ་དངུལ་རྒྱལ་ཡོངས་སུ་གཅིག་གྱུར་འཆར་འགོད་བྱེད་པ་དང་། གཞི་རྩའི་རྒན་གསོའི་འཚོ་དངུལ་བབ་བསྟུན་སྙོམ་སྒྲིག་གྱི་ལམ་སྲོལ་གསར་འཛུགས་བྱ་དགོས། སྤྱི་ཚོགས་ཀྱི་འགན་བཅོལ་ཐེབས་རྩར་མ་འཇོག་བྱེད་སྟངས་རྒྱ་སྐྱེད་གཏོང་བ་དང་། ཉེན་ཟོན་དོ་དམ་ཤུགས་སྣོན་བརྒྱབ་ནས་མ་དངུལ་བཞག་པའི་ཕན་འབྲས་ཐོབ་ཚད་ཇེ་མཐོར་གཏོང་དགོས། གཞུང་དབང་མ་རྩའི་ཁེ་བཟང་དེ་སྤྱི་པའི་ནོར་སྲིད་ནང་སྤྲོད་པའི་བསྡུར་ཚད་རིམ་བཞིན་ཇེ་མཐོར་གཏོང་བ་དང་། གཞུང་དབང་མ་རྩ་ཁག་ཅིག་སྤྱི་ཚོགས་འགན་ལེན་གྱི་ཐེབས་རྩའི་ནང་དུ་སྒྱུར་སྤྲོད་བྱ་དགོས། ལས་འཁྱུར་ངལ་གསོའི་ལོ་ཚད་རིམ་བཞིན་ཕྱིར་འགྱང་བྱེད་པའི་སྲིད་ཇུས་འདོན་དགོས། ལས་རིགས་ཀྱི་ལོ་ཕོགས་དང་། ཁེ་ལས་ཀྱི་ལོ་ཕོགས། ཚོང་ལས་ཀྱི་རྒན་གསོའི་འགན་བཅོལ་སོགས་གོང་འཕེལ་གཏོང་དགོས།
སྨན་བཅོས་འགན་བཅོལ་གཏན་འཇགས་རྒྱུན་མཐུད་ཀྱིས་མ་དངུལ་གྲབས་གསོག་བྱེད་པ་དང་འགྲོ་སོང་རྩིས་ཞུའི་བསྡུར་ཚད་སྙོམ་སྒྲིག་བྱེད་པའི་ལམ་སྲོལ་ཆ་ཚང་བཟོ་རྒྱུ་དང་། ལས་བཟོ་པའི་ལས་འཁྱུར་མི་སྣས་སྨན་བཅོས་འགན་བཅོལ་རིན་དངུལ་སྤྲད་དེ་འགན་བཅོལ་ནང་ཞུགས་པའི་སྲིད་ཇུས་ལ་ཞིབ་འཇུག་དང་ལག་ལེན་བསྟར་དགོས། གྲོང་ཁྱེར་དང་གྲོང་གསེབ་ཀྱི་གྲོང་མིའི་ནད་ཆེན་འགན་བཅོལ་ལམ་ལུགས་ཕྱོགས་ཡོངས་ནས་ལག་ལེན་བསྟར་དགོས། སྨན་བཅོས་འགན་བཅོལ་གྱི་གྲོན་དངུལ་སྤྲོད་སྟངས་བསྒྱུར་བཅོས་བྱེད་པ་དང་། སྨན་བཅོས་འགན་བཅོལ་ཐད་ལ་འགྲོ་གྲོན་ཚོད་འཛིན་ནུས་པ་འདོན་སྤེལ་བྱ་དགོས། མི་སྒེར་གྱི་རྩིས་ཁྲ་ལེགས་བཅོས་བྱེད་པ་དང་སྒོ་བསྟེན་གྲོན་དངུལ་གཅིག་གྱུར་འཆར་འགོད་བྱ་དགོས། ཞིང་ཆེན་དང་ས་ཁུལ་བརྒལ་ནས་བདེ་འགོད་བྱས་པའི་ལས་འཁྱུར་མི་སྣ་སྨན་ཁང་ནང་བསྡད་པའི་སྨན་རིན་ཐད་ཀར་རྩིས་རྒྱག་ཐུབ་པ་མངོན་འགྱུར་བྱ་དགོས། གྲོང་ཁྱེར་དང་གྲོང་གསེབ་ཀྱི་གྲོང་མིའི་སྨན་བཅོས་འགན་བཅོལ་གྱི་སྲིད་ཇུས་དང་གཉེར་སྐྱོང་དོ་དམ་སྡེབ་འདྲེས་བྱ་དགོས། ཁ་གསབ་སྨན་བཅོས་ཀྱི་འགན་བཅོལ་དང་ཚོང་ལས་བདེ་ཐང་གི་འགན་བཅོལ་གོང་འཕེལ་ཡོང་བར་སྐུལ་མ་གཏོང་དགོས། ཚོང་ལས་འགན་བཅོལ་གྱི་ལས་ཁུངས་དེ་སྨན་བཅོས་འགན་བཅོལ་གཉེར་སྐྱོང་ནང་ཞུགས་པར་སྐུལ་མ་གཏོང་དགོས། ཕྲུ་གུ་བཙའ་བའི་འགན་བཅོལ་དང་གཞི་རྩའི་སྨན་བཅོས་འགན་བཅོལ་ཟླ་སྒྲིལ་བཏང་ནས་ལག་ལེན་བསྟར་དགོས། རོགས་སྐྱོར་མ་ལག་གཅིག་གྱུར་འཆར་འགོད་དང་། སྲིད་ཇུས་ཀྱི་སྦྲེལ་མཐུད་ལ་ཤུགས་སྣོན་བརྒྱབ་ནས། ལམ་ལུགས་ཟླ་སྒྲིལ་ལ་སྐུལ་འདེད་གཏོང་བ་དང་། དཀའ་ཁག་ཡོད་པའི་མང་ཚོགས་ཀྱི་གཞི་རྩའི་འཚོ་བར་ཁག་ཐེག་བྱ་དགོས།
བདུན། བདེ་ཐང་ཀྲུང་གོ་འཛུགས་སྐྲུན་ལ་སྐུལ་འདེད་གཏོང་དགོས། སྨན་བཅོས་འཕྲོད་བསྟེན་ལམ་ལུགས་བསྒྱུར་བཅོས་ཟབ་སྤེལ་བྱེད་པ་སྟེ། སྨན་བཅོས་དང་། སྨན་བཅོས་འགན་བཅོལ། སྨན་རྫས་དང་སྨན་བཅོས་བཅས་མཉམ་འགུལ་བྱེད་པ་ལག་ལེན་བསྟར་ནས། སྨན་རྫས་དང་སྨན་བཅོས་སོ་སོར་འབྱེད་པ་དང་། རིམ་པ་དབྱེ་སྟེ་སྨན་བཅོས་བྱེད་པ་དང་། གྲོང་ཁྱེར་དང་གྲོང་གསེབ་ཏུ་གཞི་རྩའི་སྨན་བཅོས་འཕྲོད་བསྟེན་དང་དེང་རབས་སྨན་ཁང་གི་དོ་ལམ་ལམ་ལུགས་ཡོངས་སུ་ཁྱབ་བརྡལ་གཏོང་དགོས།
ཕྱོགས་ཡོངས་ནས་གཞུང་བཙུགས་སྨན་ཁང་ཕྱོགས་བསྡུས་བསྒྱུར་བཅོས་ལ་སྐུལ་འདེད་བྱེད་པ་དང་། སྤྱི་ཕན་རང་བཞིན་མཐའ་འཁྱོངས་དང་། ཁེ་བཟང་ཧམ་གཉེར་གྱི་ལམ་སྲོལ་མེད་པར་བཟོས་ནས། སྨན་བཅོས་ལས་རིགས་ཀྱི་ཁྱད་ཆོས་དང་འཚམ་པའི་མི་དོན་གླ་ཕོགས་ལམ་ལུགས་འཛུགས་དགོས། སྨན་བཅོས་འཕྲོད་བསྟེན་ལས་ཁུངས་བཀོད་སྒྲིག་བྱེད་ཚུལ་ལེགས་སྒྱུར་དང་། གོང་འོག་མཉམ་འགུལ་དང་སྦྲེལ་མཐུད་གསབ་རེས་ཀྱི་སྨན་བཅོས་ཞབས་ཞུའི་མ་ལག་ཆ་ཚང་བཟོས་ཏེ། གཞི་རིམ་གྱི་སྨན་བཅོས་ཞབས་ཞུའི་དཔེ་རྣམ་འཐུས་ཚང་བཟོ་བ་དང་། རྒྱང་སྦྲེལ་སྨན་བཅོས་གོང་འཕེལ་གཏོང་དགོས། སྨན་བཅོས་ཐོན་ཁུངས་དེ་གཞི་རིམ་དང་གྲོང་གསེབ་ཏུ་འགྲོ་སྐྱོད་བྱེད་པར་སྐུལ་སྤེལ་གཏོང་བ་དང་། སྤྱི་ཚན་སྨན་པ་དང་། ཁྱིམ་ཚང་གི་སྨན་པ། མྱུར་མཁོའི་ཁྱབ་ཁོངས་ཀྱི་སྨན་བཅོས་ཞབས་ཞུའི་ནུས་པ་མཐོར་འདེགས་དང་། གློག་རྡུལ་བདེ་ཐང་ཡིག་ཚགས་སོགས་ཀྱི་ལས་དོན་སྐུལ་འདེད་གཏོང་དགོས། སྤྱི་ཚོགས་ཀྱི་སྟོབས་ཤུགས་ལ་བརྟེན་ནས་བདེ་ཐང་ཞབས་ཞུའི་ལས་རིགས་སྐྲུན་པར་སྐུལ་མ་གཏོང་བ་དང་། ཁེ་གཉེར་མིན་པའི་དམངས་གཉེར་སྨན་ཁང་དང་གཞུང་བཙུགས་སྨན་ཁང་ལ་ཐོབ་ཐང་འདྲ་མཚུངས་སྤྲོད་པར་སྐུལ་འདེད་གཏོང་དགོས། སྨན་བཅོས་ཀྱི་རྒྱུ་སྤུས་ཐད་ལྟ་སྐྱོང་དོ་དམ་བྱེད་པར་ཤུགས་སྣོན་རྒྱག་པ་དང་། རྩོད་གཞི་འདུམ་འགྲིག་གི་ལམ་སྲོལ་འཐུས་ཚང་བཟོས་ཏེ་སྨན་པ་དང་ནད་པའི་འབྲེལ་བ་འཆམ་མཐུན་བཟོ་དགོས།
ནུབ་ལུགས་གསོ་རིག་དང་རྒྱ་ལུགས་གསོ་རིག་མཉམ་དུ་གལ་ཆེན་དུ་འཛིན་པ་མཐའ་འཁྱོངས་བྱེད་པ་དང་། རྒྱ་ལུགས་གསོ་རིག་དང་མི་རིགས་གསོ་རིག་གོང་འཕེལ་ཡོང་བར་སྐུལ་སྤེལ་གཏོང་དགོས། གཞི་རྩའི་སྨན་རྫས་ལམ་ལུགས་འཐུས་ཚང་བཟོ་བ་དང་། སྨན་རྫས་མཁོ་འདོན་འགན་སྲུང་གི་ལམ་སྲོལ་ཆ་ཚང་བཟོ་བ། སྨན་རྫས་ཀྱི་རིན་གོང་ལེགས་འགོད་བྱེད་པ། ཨེ་ཙི་ནད་འགོག་བྱེད་པ་སོགས་དམིགས་བསལ་སྨན་རྫས་རིན་གོང་རྩ་ཆག་བཏང་ནས་མཁོ་སྤྲོད་བྱེད་ཚད་ཇེ་མང་དུ་གཏོང་བ་བཅས་བྱ་དགོས། སྨན་རྫས་ཀྱི་རྒྱུ་སྤུས་མཐོར་འདེགས་བྱེད་པ་དང་། སྨན་སྤྱོད་སྟངས་ཀྱི་བདེ་འཇགས་ཁག་ཐེག་བྱ་དགོས། འགོས་ནད་དང་རྒྱུན་ནད། ས་གནས་ནད་སོགས་ནད་ཡམས་ཚབས་ཆེན་རིགས་ཕྱོགས་བསྡུས་བཅོས་སྐྱོང་དང་ལས་རིགས་ནད་ཀྱི་གནོད་འཚེ་སྔོན་འགོག་བཅོས་སྐྱོང་བྱེད་པར་ཤུགས་སྣོན་རྒྱག་པ་དང་། བྱེད་ཐབས་སྣ་མང་ལ་བརྟེན་ནས་ནད་གཞི་ལྕི་མོ་དང་རྒྱུན་ནད་སྨན་བཅོས་བྱེད་པའི་འགྲོ་སོང་དམའ་རུ་གཏོང་དགོས། བདེ་ཐང་གི་འཚོ་ཐབས་དར་སྤེལ་བྱེད་པ་དང་། སེམས་ཁམས་བདེ་ཐང་གི་ཞབས་ཞུར་ཤུགས་སྣོན་རྒྱག་དགོས།
ཟས་རིགས་བདེ་འཇགས་ཀྱི་འཐབ་ཇུས་ལག་ལེན་བསྟར་ནས། དམ་ནན་ནུས་མཐོ་དང་སྤྱི་ཚོགས་ཐུན་མོང་གིས་བཅོས་སྐྱོང་བྱེད་པའི་ཟས་རིགས་བདེ་འཇགས་བཅོས་སྐྱོང་མ་ལག་ཆགས་པར་བྱས་ནས། མི་དམངས་ཟས་རིགས་ལ་བློ་བདེ་པོ་ཡོང་བར་བྱ་དགོས།
བརྒྱད། མི་འབོར་དོ་མཉམ་གྱིས་འཕེལ་རྒྱས་ཡོང་བར་སྐུལ་སྤེལ་བྱ་དགོས། འཆར་ལྡན་བུ་བཙའི་གཞི་རྩའི་རྒྱལ་ཇུས་མཐའ་འཁྱོངས་བྱེད་པ་དང་། མི་འབོར་འཕེལ་རྒྱས་གཏོང་བའི་འཐབ་ཇུས་འཐུས་ཚང་བཟོ་དགོས། བཟའ་ཟླ་གཉིས་ལ་ཕྲུ་གུ་གཉིས་སྐྱེས་ཆོག་པའི་སྲིད་ཇུས་ཕྱོགས་ཡོངས་ནས་ལག་ལེན་བསྟར་དགོས། སྐྱེ་འཕེལ་བདེ་ཐང་དང་མ་བུ་བདེ་འཚམ། བུ་བཅོལ་སོགས་སྤྱི་པའི་ཞབས་ཞུའི་ཆུ་ཚད་མཐོར་འདེགས་གཏོང་དགོས། དམིགས་བསལ་དཀའ་ཁག་ཡོད་པའི་འཆར་ལྡན་བུ་བཙའི་ཁྱིམ་ཚང་ལ་རོགས་སྐྱོར་བྱ་དགོས། ཁྱིམ་ཚང་གི་འཕེལ་རྒྱས་ལ་མཐོང་ཆེན་བྱ་དགོས།
མི་འབོར་རྒན་རྒོན་ཅན་དུ་འགྱུར་བར་ཁ་གཏད་འཇལ་བའི་བྱ་སྤྱོད་ཧུར་ཐག་གིས་སྤེལ་རྒྱུ་སྟེ། རྒན་བཀུར་དང་། རྒན་གསོ། རྒན་རོགས་བཅས་བྱེད་པའི་སྤྱི་ཚོགས་ཀྱི་སྲོལ་བཟང་དར་སྤེལ་དང་། ཁྱིམ་ནང་སྡོད་པ་གཞིར་བཞག་ཐོག་སྡེ་ཁུལ་ལ་བརྟེན་པ་དང་ལས་ཁུངས་ནས་ཁ་གསབ་བྱེད་པ་བཅས་ཀྱི་རིམ་པ་མང་བའི་རྒན་གསོའི་ཞབས་ཞུའི་མ་ལག་སྐྲུན་ཐབས་བྱེད་རྒྱུ་དང་། སྨན་བཅོས་འཕྲོད་བསྟེན་དང་རྒན་གསོའི་ཞབས་ཞུ་ཕན་ཚུན་ཟུང་འབྲེལ་བྱེད་པར་སྐུལ་འདེད་བཏང་ནས། རྒྱུན་རིང་གི་ནད་སྐྱོང་འགན་སྲུང་ལམ་ལུགས་གསར་འཛུགས་བྱེད་པར་འཚོལ་ཞིབ་བྱ་དགོས། རྒན་གསོའི་ཞབས་ཞུའི་ཁྲོམ་ར་ཕྱོགས་ཡོངས་ནས་གློད་པ་དང་། ཞབས་ཞུ་ཉོ་སྒྲུབ་དང་། རྐང་དབང་མཉམ་ལས་སོགས་བྱེད་ཐབས་སྤྱད་ནས་ཚོང་རའི་གྲུབ་ཆ་གཙོ་བོར་རྒན་གསོའི་ཞབས་ཞུ་དང་ཐོན་རྫས་མཁོ་འདོན་བྱེད་ཚད་ཇེ་མང་དུ་གཏོང་བར་རྒྱབ་སྐྱོར་བྱ་དགོས།
ཕོ་མོ་འདྲ་མཉམ་ཡིན་པའི་རྩ་བའི་རྒྱལ་ཇུས་མཐའ་འཁྱོངས་བྱེད་པ་དང་། བུད་མེད་དང་ལོ་ན་མ་སོན་པའི་སྐྱེ་བོའི་ཁེ་དབང་འགན་སྲུང་བྱ་དགོས། དབང་པོ་སྐྱོན་ཅན་གྱི་བྱ་གཞག་གོང་འཕེལ་གཏོང་བར་རྒྱབ་སྐྱོར་དང་། དབང་པོ་སྐྱོན་ཅན་ལ་རོགས་སྐྱོར་དང་རོགས་རམ་བྱེད་པའི་ཞབས་ཞུའི་མ་ལག་ཆ་ཚང་བཟོ་དགོས།
བརྒྱད། ཏང་གི་འགོ་ཁྲིད་ལ་ཤུགས་སྣོན་རྒྱག་པ་དང་ལེགས་བཅོས་བྱས་ཏེ།“ལྔ་ཚན་བཅུ་གསུམ་པའི་”འཆར་འགོད་མངོན་འགྱུར་བྱེད་པར་འགན་ལེན་སྲ་བརྟན་འདོན་སྤྲོད་བྱ་དགོས།
འཕེལ་རྒྱས་ནི་ཏང་གི་སྲིད་སྐྱོང་རྒྱལ་དར་གྱི་འགན་འཁྲི་ཨང་དང་པོ་ཡིན། རིམ་པ་ཁག་གི་ཏང་ཨུས་འཕེལ་རྒྱས་ཀྱི་ཆོས་ཉིད་ལ་ངེས་པར་དུ་ངོས་འཛིན་གཏིང་ཟབ་དང་། འཕེལ་རྒྱས་ལ་སྣེ་ཁྲིད་བྱེད་ནུས་དང་ཆུ་ཚད་མཐོར་འདེགས། རྒྱལ་ཁབ་ཀྱི་བདག་སྐྱོང་མ་ལག་དང་བདག་སྐྱོང་བྱེད་ནུས་དེང་རབས་ཅན་དུ་ཕྱོགས་པར་སྐུལ་སྤེལ་བཅས་བྱས་ཏེ། དཔལ་འབྱོར་དང་སྤྱི་ཚོགས་སྔར་ལས་ལྷག་པར་གོང་དུ་སྤེལ་བར་སྐུལ་འདེད་གཏོང་དགོས།
གཅིག ཏང་གིས་དཔལ་འབྱོར་དང་སྤྱི་ཚོགས་གོང་སྤེལ་གྱི་ལས་ཀའི་སྒྲིག་སྲོལ་དང་ལམ་སྲོལ་འཐུས་ཚང་དུ་གཏོང་དགོས། ཏང་གིས་ཁྱོན་ཡོངས་ཀྱི་གནས་ཚུལ་འཛིན་སྐྱོང་བྱེད་པ་དང་། ཕྱོགས་སོ་སོ་མཐུན་སྦྱོར་ཡོང་བར་བྱེད་པ་རྒྱུན་འཁྱོངས་དང་། རིམ་པ་ཁག་གི་ཏང་ཨུ་(ཏང་ཙུའུ་)འགོ་ཁྲིད་སྲོག་ཤིང་ཡིན་པའི་ནུས་པ་འདོན་སྤེལ་བྱེད་པ། ལམ་ལུགས་ཅན་གྱི་འཛུགས་སྐྲུན་ལ་ཤུགས་སྣོན་རྒྱག་པ། ལས་ཀའི་སྒྲིག་སྲོལ་ལམ་སྲོལ་དང་བྱེད་ཐབས་རྣམ་པ་ལེགས་བཅོས་བྱེད་པ། ཚང་འཛོམས་ཨུ་ཡོན་ལྷན་ཁང་གི་ཇུས་གཅོད་དང་ལྟ་སྐུལ་བྱེད་ནུས་ལ་ཤུགས་སྣོན་རྒྱག་དགོས། ཇུས་གཅོད་ཀྱི་ཚན་རིག་རང་བཞིན་གྱི་ཆུ་ཚད་ཇེ་མཐོར་གཏོང་བ་དང་། ཏང་ཨུས་དཔལ་འབྱོར་དང་སྤྱི་ཚོགས་འཕེལ་རྒྱས་ཀྱི་འཐབ་ཇུས་ཞིབ་འཇུག་དང་། དུས་བཀག་ལྟར་དཔལ་འབྱོར་གྱི་གནས་བབ་ལ་དབྱེ་ཞིབ། བྱེད་ཕྱོགས་དང་སྲིད་ཇུས་གལ་ཆེན་ཞིབ་འཇུག་བྱེད་པའི་ལས་ཀའི་ལམ་སྲོལ་འཐུས་ཚང་དུ་གཏོང་བ། ཇུས་གཅོད་ཀྱི་འདྲི་རྩད་ལམ་སྲོལ་འཐུས་སྒོ་ཚང་བར་བཟོ་བ་བཅས་བྱ་དགོས། ཆ་འཕྲིན་ཁྱབ་བསྒྲགས་ཀྱི་ལམ་ལུགས་འཐུས་ཚང་དུ་གཏོང་དགོས།
འགོ་ཁྲིད་ཚན་པའི་ཤེས་བྱའི་གྲུབ་ཚུལ་དང་ཆེད་ལས་གྲུབ་ཚུལ་ལེགས་སྒྲིག་དང་། ཆབ་སྲིད་ཀྱི་བློ་རྩ་བརྟན་ཞིང་། ཆེད་ལས་རྟོགས་པ། བདག་སྐྱོང་མཁས་པ། ཁག་འཁུར་ཕོད་པ། སྤྱོད་ཚུལ་བཟང་པའི་འགོ་ཁྲིད་ལས་བྱེད་པ་གསོ་སྐྱོང་དང་འདེམས་བསྐོ་བྱེད་པ་གཙིགས་ཆེར་འཛིན་པ། ཆེད་ལས་རང་བཞིན་གྱི་ཆུ་ཚད་མཐོ་རུ་གཏོང་བ་བཅས་བྱ་དགོས། ལས་བྱེད་པའི་མི་དོན་ལམ་ལུགས་བསྒྱུར་བཅོས་གཏིང་ཟབ་དང་། སྲིད་དོན་བྱས་རྗེས་དཔྱད་ཞིབ་དང་གདེང་འཇོག་གི་མ་ལག་དང་བྱ་དགའ་ཆད་གཅོད་ཀྱི་ལམ་སྲོལ་འཐུས་ཚང་གཏོང་བ། རིམ་པ་ཁག་གི་ལས་བྱེད་མི་སྣའི་ལས་ཀའི་བརྩོན་སེམས་དང་། རང་འགུལ་རང་བཞིན། གསར་གཏོད་རང་བཞིན་བཅས་སྐུལ་སྤེལ་བྱ་དགོས།
ཏང་གི་རིམ་པ་ཁག་གི་རྩ་འཛུགས་འཛུགས་སྐྱོང་ལ་ཤུགས་སྣོན་པ་དང་། གཞི་རིམ་གྱི་ཏང་གི་རྩ་འཛུགས་ཀྱི་སྤྱི་ཡོངས་ཀྱི་མཐུ་ནུས་ཤུགས་ཆེ་རུ་གཏོང་བ། འཐབ་འཛིང་གི་བཙན་རྫོང་གི་ནུས་པ་དང་ཏང་ཡོན་གྱི་གདོང་ལེན་དཔེ་སྟོན་གྱི་ནུས་པ་འདོན་སྤེལ་བྱེད་པ། རྒྱ་ཆེའི་ལས་བྱེད་པ་ཚོའི་གསར་གཏོད་ཡར་བརྩོན་དང་། འགག་གནད་ལས་སྒྲོལ་བའི་སྤོབས་སེམས་སྐུལ་སློང་བཅས་བྱས་ཐོག སྔར་ལས་ལེགས་པར་མང་ཚོགས་ཀྱི་སྣེ་ཁྲིད་དེ་འབྱོར་འབྲིང་སྤྱི་ཚོགས་ཕྱོགས་ཡོངས་ནས་འཛུགས་སྐྲུན་ལེགས་གྲུབ་བྱ་དགོས།
རུལ་རྒོལ་གཙང་སྤེལ་གྱི་འཛུགས་སྐྱོང་དེ་ནམ་ཡང་སྤེལ་བཞིན་པའི་སྒང་ཡིན། རུལ་རྒོལ་གྱི་གོམ་མཚམས་འཇོག་མི་རུང་ལ་ལྷོད་གཡེང་ཡང་བྱེད་མི་རུང་། ཁྱོན་ཡོངས་ནས་ཏང་ནན་སྐྱོང་བྱེད་པ་རྒྱུན་འཁྱོངས་དང་། “ནན་གསུམ་དྲང་གསུམ་”གྱི་བླང་བྱ་དོན་འཁྱོལ། ཏང་གི་སྒྲིག་ཁྲིམས་དང་སྒྲིག་སྲོལ་དམ་པོ་བཟོ་བ། ཏང་སྲོལ་ཡོ་བསྲང་དང་སྲིད་དོན་གཙང་སྐྱོང་བྱེད་པོའི་འགན་འཁྲི་དང་ལྟ་སྐུལ་གྱི་འགན་འཁྲི་དོན་འཁྱོལ། སྤྱོད་ཚུལ་ལེགས་སྒྱུར་གྱི་ཡུན་ཕན་ལམ་སྲོལ་འཐུས་ཚང་དུ་གཏོང་བ། དབང་ཆ་བེད་སྤྱོད་བྱེད་པར་ཚོད་འཛིན་དང་ལྟ་སྐུལ་བྱེད་ཤུགས་ཆེ་རུ་གཏོང་བ། རུལ་སུངས་ཀྱི་གྲུབ་འབྲས་བརྟན་པོ་བཟོ་བ། རུལ་སུངས་བྱེད་མི་ཕོད་པ་དང་། རུལ་སུངས་བྱེད་མི་ཐུབ་པ། རུལ་སུངས་བྱེད་མི་བསམ་པ་བཅས་ཀྱི་ནུས་ལྡན་ལམ་སྲོལ་འཛུགས་པ། ལས་བྱེད་པའི་ཀུན་སྤྱོད་ལེགས་པ་དང་། སྲིད་གཞུང་སྤྱོད་གཙང་ཡིན་པ། ཆབ་སྲིད་དྭངས་གསལ་ཡིན་པ་བཅས་མངོན་འགྱུར་བྱེད་པར་ཧུར་བརྩོན་བྱས་ཏེ། དཔལ་འབྱོར་དང་སྤྱི་ཚོགས་གོང་འཕེལ་གཏོང་བར་ཆབ་སྲིད་ཀྱི་ཁོར་ཡུག་གཙང་མ་ཞིག་བསྐྲུན་དགོས།
གཉིས། མི་དམངས་མང་ཚོགས་ཀྱིས་མཐུན་སྒྲིལ་འབད་འབུངས་བྱེད་པར་སྐུལ་སློང་བྱ་དགོས། དམངས་གཙོ་དར་སྤེལ་གང་ལེགས་དང་། ཏང་གི་མང་ཚོགས་ལམ་ཕྱོགས་དོན་འཁྱོལ། མང་ཚོགས་ལ་དྲིལ་སྒྲོག་དང་མང་ཚོགས་རྩ་འཛུགས་བྱེད་པའི་ནུས་པ་མཐོར་འདེགས་གཏོང་བ། དཔལ་འབྱོར་སྤྱི་ཚོགས་གོང་འཕེལ་གྱི་གནད་དོན་འགངས་ཆེན་དང་མང་ཚོགས་ཀྱི་བདེ་རྩར་ཐུག་པའི་ཁེ་ཕན་དང་འབྲེལ་བའི་གནད་དོན་གྲོས་མོལ་བྱེད་པར་ཤུགས་སྣོན་པ། ཁྲིམས་ལྟར་མི་དམངས་ཀྱི་ཁེ་དབང་ཐམས་ཅད་འགན་སྲུང་། རིགས་སོ་སོའི་མི་དམངས་ཀྱི་མེས་རྒྱལ་འཛུགས་སྐྲུན་བྱེད་པའི་བདག་པོའི་འདུ་ཤེས་སྐུལ་སློང་བཅས་བྱ་དགོས།
བསམ་བློའི་ཆབ་སྲིད་བྱ་བར་ཤུགས་སྣོན་རྒྱག་པ་དང་། མང་ཚོགས་ཀྱི་བྱ་བའི་སྒྲིག་སྲོལ་ལམ་སྲོལ་དང་བྱེད་ཐབས་རྣམ་པ་གསར་གཏོད། བཟོ་ཚོགས་དང་། གུང་གཞོན་ཚོགས་པ། བུད་མེད་ལྷན་ཚོགས་སོགས་ཚོགས་པའི་རྩ་འཛུགས་ཀྱི་བྱེད་ནུས་འདོན་སྤེལ་གང་ལེགས་བྱེད་པ། མི་དམངས་ནང་ཁུལ་གྱི་འགལ་བ་ཐག་གཅོད་ཡང་དག་དང་། རང་ནུས་ཅི་ལྕོགས་ཀྱིས་སྤྱི་ཚོགས་ཧྲིལ་པོའི་སྟོབས་ཤུགས་གཅིག་བསྡུས་བྱས་ནས་བསྒྱུར་བཅོས་གོང་སྤེལ་ལ་སྐུལ་འདེད་དང་། སྤྱི་ཚོགས་འཆམ་མཐུན་བརྟན་བརླིང་ཐད་ཀྱི་ངོས་འཛིན་གཅིག་མཐུན་ཅན་དང་སྟོབས་ཤུགས་ལ་སྲུང་སྐྱོང་བྱ་དགོས། འདུ་ཤེས་འཛིན་སྟངས་ཁྱབ་ཁོངས་ཀྱི་ལས་ཀ་ལེགས་པོ་སྒྲུབ་པར་མཐོང་ཆེན་བྱེད་པ་དང་། འདུ་ཤེས་འཛིན་སྟངས་ཐད་ཀྱི་བདེ་འཇགས་འགན་སྲུང་ཏན་ཏིག་བྱ་དགོས།
གཞི་རྒྱ་ཆེ་བའི་རྒྱལ་གཅེས་འཐབ་ཕྱོགས་གཅིག་གྱུར་སྲ་བརྟན་དང་གོང་དུ་སྤེལ་བ་དང་། ཏང་གི་ཤེས་ལྡན་མི་སྣ་དང་། མི་རིགས། ཆོས་ལུགས། ཕྱིར་སྡོད་རང་མིའི་ལས་དོན་སོགས་ཀྱི་སྲིད་ཇུས་ཁྱོན་ཡོངས་ནས་དོན་འཁྱོལ་བྱ་དགོས། དམངས་གཙོ་ཏང་ཤོག་ཁག་དང་། བཟོ་ཚོང་མཉམ་འབྲེལ་ཚོགས་པ། ཏང་ཤོག་གང་ལའང་མི་གཏོགས་པའི་མི་སྣ་བཅས་ཀྱི་ནུས་པ་འདོན་སྤེལ་གང་ལེགས་བྱེད་པ། མི་རིགས་མཐུན་སྒྲིལ་ཡར་ཐོན་གྱི་དྲིལ་སྒྲོག་སློབ་གསོ་གཏིང་ཟབ་སྤེལ་བ་དང་། ཆོས་ལུགས་སྤྱི་ཚོགས་རིང་ལུགས་ཀྱི་སྤྱི་ཚོགས་དང་འཚམ་མཐུན་ཡོང་བར་སྐུལ་ཁྲིད། སྲིད་ཏང་གི་འབྲེལ་བ་དང་། མི་རིགས་ཀྱི་འབྲེལ་བ། ཆོས་ལུགས་ཀྱི་འབྲེལ་བ། རིམ་གྲས་ཀྱི་འབྲེལ་བ། རྒྱལ་ཁབ་ཕྱི་ནང་གི་སྤུན་ཟླ་བར་གྱི་འབྲེལ་བ་བཅས་འཆམ་མཐུན་ཡོང་བར་སྐུལ་སྤེལ་གཏོང་བ། རྒྱལ་ཡོངས་ཀྱི་རིགས་སོ་སོའི་མི་དམངས་བར་གྱི་མཐུན་སྒྲིལ་ཆེན་པོ་སྲ་བརྟན་དང་། རྒྱལ་ཁབ་ཕྱི་ནང་གི་ཀྲུང་ཧྭའི་བུ་ཕྲུག་ཚོའི་མཐུན་སྒྲིལ་ལ་ཤུགས་སྣོན་རྒྱག་པ་བཅས་བྱ་དགོས།
གསུམ། ཤེས་ལྡན་རྒྱལ་དྲག་འཛུགས་སྐྱོང་བྱེད་པའི་གོམ་སྟབས་ཇེ་མགྱོགས་སུ་གཏོང་དགོས། ཤེས་ལྡན་པ་དམིགས་སུ་བཀར་ནས་འཕེལ་རྒྱས་གཏོང་བའི་འཐབ་ཇུས་ལག་བསྟར་གཏིང་ཟབ་དང་། ཤེས་ལྡན་པ་གོང་སྤེལ་གྱི་སྒྲིག་སྲོལ་བསྒྱུར་བཅོས་དང་སྲིད་ཇུས་གསར་གཏོད་བྱེད་པར་སྐུལ་འདེད་བཏང་ནས། རྒྱལ་སྤྱིའི་ཐོག་འགྲན་རྩོད་བྱེད་ནུས་ལྡན་པའི་ཤེས་ལྡན་པའི་ལམ་ལུགས་ལེགས་པོ་ཆགས་པར་བྱ་དགོས།
ཤེས་ལྡན་པའི་གྲུབ་ཚུལ་ལ་འཐབ་ཇུས་རང་བཞིན་གྱི་ལེགས་སྒྲིག་བྱེད་པར་སྐུལ་འདེད་དང་། “སྤུས་ལེགས་ཞིབ་ཚགས་རྩེ་གྲ་དཀོན་པ་”བཅས་ཀྱི་སྟོན་ཕྱོགས་འབུར་ཐོན་ཡོང་བ། ཤེས་ལྡན་པའི་ལས་གཞི་གལ་ཆེན་ལག་བསྟར་བཅས་བྱེད་པ་དང་། འཐབ་ཇུས་རང་བཞིན་ལྡན་པའི་ཚན་རིག་པ་དང་། ཚན་རྩལ་གྱི་སྣེ་ཁྲིད་མི་སྣ། ཁེ་ལས་འཇོན་མི། མཐོ་རིམ་ནུས་པ་ཡོད་མཁན་བཅས་ཀྱི་ཤེས་ལྡན་པའི་དཔུང་ཁག་གསར་རྙེད་དང་། གསོ་སྦྱོང་། འཚོལ་སྡུད་བཅས་བྱ་དགོས། གསར་གཏོད་ལ་མཁས་པའི་ཤེས་ལྡན་པ་ནང་འདྲེན་བྱེད་པའི་སྲིད་ཇུས་སྔར་ལས་ལྷོད་པོ་ལག་བསྟར་དང་། ནུས་ཤུགས་ཡོད་རྒུས་དཀོན་ཞིང་མྱུར་མཁོའི་ཤེས་ལྡན་པ་ནང་འདྲེན་བྱེད་པ་དང་། གནམ་འོག་གི་ཤེས་ལྡན་པ་ཀུན་གྱི་བློ་གྲོས་བསྡུས་ནས་བྱེད་སྤྱོད་གཏོང་དགོས། སྲིད་གཞུང་གི་མ་དངུལ་གཏོང་བའི་ཁྲིད་སྟོན་བྱེད་ནུས་འདོན་སྤེལ་བྱེད་པ་དང་། ཁེ་ལས་དང་། མཐོ་རིམ་སློབ་ཆེན། ཚན་ཞིབ་སློབ་གླིང་། སྤྱི་ཚོགས་ཀྱི་རྩ་འཛུགས། མི་སྒེར་སོགས་སྒྲིག་རིམ་ཡོད་པའི་སྒོ་ནས་ཤེས་ལྡན་པའི་ཐོན་ཁུངས་གསར་འབྱེད་དང་ཤེས་ལྡན་པ་ནང་འདྲེན་གྱི་ལས་ཀའི་ནང་དུ་ཞུགས་པར་སྐུལ་ལྕག་གཏོང་དགོས།
མི་ཤུགས་མ་རྩའི་བཀོད་སྒྲིག་ཇེ་ལེགས་སུ་གཏོང་བ་དང་། ཤེས་ལྡན་མི་སྣ་འཁོར་རྒྱུག་གི་བཀག་རྐྱེན་སེལ་ཐབས་བྱེད་ཅིང་། སྤྱི་ཚོགས་སྟེང་གི་འཕྲེད་ཕྱོགས་དང་གཞུང་ཕྱོགས་ཀྱི་འཁོར་རྒྱུག་གི་རང་བཞིན་ཇེ་ཆེར་གཏོང་དགོས། ཤེས་ལྡན་མི་སྣ་གདེང་འཇོག་གི་བརྩོན་སྐུལ་ལམ་སྲོལ་དང་ཞབས་ཞུའི་འགན་ལེན་མ་ལག་འཐུས་ཚང་གཏོང་བ་དང་། མི་སོ་སོ་འཇོན་ཐང་ཅན་དུ་འགྱུར་ཐུབ་པ་དང་ན་གཞོན་ཤེས་ཡོན་པས་ནུས་རྩལ་ཀུན་འདོན་ཐུབ་པའི་སྤྱི་ཚོགས་ཀྱི་ཁོར་ཡུག་ལེགས་པོ་བསྐྲུན་དགོས། ཤེས་ལྡན་མི་སྣ་གཞི་རིམ་དང་། དབུས་རྒྱུད་དང་ནུབ་རྒྱུད་དུ་འགྲོ་བར་ཕན་པའི་སྲིད་ཇུས་ཀྱི་མ་ལག་ཆ་ཚང་གཏོང་དགོས།
བཞི། ཁྲིམས་སྐྱོང་གི་འདུ་ཤེས་དང་ཁྲིམས་སྐྱོང་གི་བྱེད་ཐབས་སྤྱད་དེ་འཕེལ་རྒྱས་ལ་སྐུལ་འདེད་གཏོང་དགོས། ཁྲིམས་སྐྱོང་ལག་ལེན་ནན་ཏན་བྱེད་པ་ནི་སྤྱི་ཚོགས་རིང་ལུགས་ཀྱི་ཚོང་རའི་དཔལ་འབྱོར་གོང་འཕེལ་གཏོང་བའི་ནང་གནས་རེ་འདུན་ཡིན། ཁྲིམས་ལྟར་སྲིད་དོན་སྐྱོང་བ་ངེས་པར་དུ་མཐའ་འཁྱོངས་དང་། ཏང་གིས་རྩ་ཁྲིམས་དང་བཅའ་ཁྲིམས་གཞིར་བཟུང་སྟེ་རྒྱལ་སྲིད་སྐྱོང་བ་དང་། ཏང་ནང་ཁུལ་གྱི་ཁྲིམས་སྲོལ་ལྟར་ཏང་བདག་སྐྱོང་དང་དོ་དམ་བྱེད་ནུས་དང་ཆུ་ཚད་ཕྱོགས་ཡོངས་ནས་མཐོ་རུ་གཏོང་དགོས།
ཏང་གིས་ཁྲིམས་འཛུགས་ལས་དོན་ལ་འགོ་ཁྲིད་བྱེད་པར་ཤུགས་སྣོན་དགོས། ཁྱབ་ཁོངས་གཙོ་ཆེའི་ཁྲིམས་འཛུགས་ཇེ་མགྱོགས་སུ་གཏོང་བ་དང་། ཁྲིམས་ལུགས་འཛུགས་སྐྱོང་དང་། ལེགས་བཅོས་བྱེད་པ། རྩིས་མེད་གཏོང་བ། གསལ་འགྲེལ་བྱེད་པ་བཅས་མཉམ་དུ་སྤེལ་བ་རྒྱུན་འཁྱོངས་བྱེད་པ། ཚན་རིག་དང་མཐུན་ཞིང་དམངས་གཙོའི་སྒོ་ནས་ཁྲིམས་འཛུགས་པར་སྐུལ་སྤེལ་གཏིང་ཟབ་བྱས་ཏེ་འཐུས་སྒོ་ཚང་བའི་ཁྲིམས་སྲོལ་ལམ་ལུགས་ཀྱི་མ་ལག་ཅིག་ཆགས་པའི་གོམ་སྟབས་ཇེ་མགྱོགས་སུ་གཏོང་དགོས།
ཁྲིམས་སྐྱོང་སྲིད་གཞུང་འཛུགས་སྐྱོང་བྱེད་པར་ཤུགས་སྣོན་རྒྱག་པ་དང་། ཁྲིམས་ལྟར་དབང་ཆ་སྒྲིག་བཟོ་དང་། དབང་ཆ་བེད་སྤྱོད། དབང་ཆར་ཚོད་འཛིན། དབང་ཆར་ལྟ་སྐུལ་བཅས་བྱེད་པ་དང་། ཁྲིམས་ལྟར་དཔལ་འབྱོར་སྙོམས་སྒྲིག་དང་བདག་སྐྱོང་བྱེད་པ། ཕྱོགས་བསྡུས་ཀྱིས་ཁྲིམས་འཛིན་བྱེད་པ་ཁྱབ་གདལ་གཏོང་བ་བཅས་བྱས་ཏེ། སྲིད་གཞུང་གི་བྱེད་སྒོ་ཡོད་ཚད་ཁྱོན་ཡོངས་ནས་ཁྲིམས་སྐྱོང་གི་ལམ་བུར་ཞུགས་པ་མངོན་འགྱུར་བྱ་དགོས། ཁྲིམས་འཛིན་སྒྲིག་སྲོལ་གྱི་བསྒྱུར་བཅོས་ཟབ་སྤེལ་དང་། ཁྲིམས་འཛིན་གྱི་ཆོས་ཉིད་བརྩི་སྲུང་། ཁྲིམས་འཛིན་དྲང་གཞག་ལ་སྐུལ་སྤེལ། ཁེ་དབང་གི་ཁྲིམས་འཛིན་འགན་སྲུང་དང་དབང་ཆའི་ཁྲིམས་འཛིན་ལྟ་སྐུལ་འཐུས་ཚང་དུ་གཏོང་དགོས། སྤྱི་ཚོགས་རིང་ལུགས་ཀྱི་ཁྲིམས་སྐྱོང་སྙིང་སྟོབས་དར་སྤེལ་དང་། སྤྱི་ཚོགས་ཡོངས་དང་ནང་སྒོས་སུ་གཞུང་ལས་གཉེར་མཁན་གྱི་ཁྲིམས་སྲུང་དང་། ཁྲིམས་སློབ། ཁྲིམས་བཀུར། ཁྲིམས་སྤྱོད་བཅས་ཀྱི་འདུ་ཤེས་ཇེ་དྲག་ཏུ་བཏང་སྟེ། སྤྱི་ཚོགས་ཡོངས་སུ་ཁྲིམས་སྐྱོང་གི་ཁ་དབུགས་དང་ཁྲིམས་སྐྱོང་གི་གོམས་སྲོལ་ལེགས་པོ་ཞིག་ཆགས་པར་བརྩོན་དགོས།
ལྔ། སྤྱི་ཚོགས་བདག་སྐྱོང་བྱེད་པར་ཤུགས་སྣོན་རྒྱག་པ་དང་གསར་གཏོད་བྱ་དགོས། ཞི་བདེའི་ཀྲུང་གོ་འཛུགས་སྐྱོང་དང་། ཏང་ཨུའི་འགོ་ཁྲིད་དང་། སྲིད་གཞུང་གི་གཙོ་ཁྲིད། སྤྱི་ཚོགས་ཀྱི་མཉམ་ལས། མང་ཚོགས་ཐེ་ཞུགས། ཁྲིམས་སྐྱོང་འགན་སྲུང་བཅས་ཀྱི་སྤྱི་ཚོགས་བདག་སྐྱོང་སྒྲིག་གཞི་འཐུས་ཚང་དུ་གཏོང་བ་དང་། སྤྱི་ཚོགས་བདག་སྐྱོང་ཞིབ་ཕྲ་ཅན་དུ་ཕྱོགས་པར་སྐུལ་འདེད་དང་། དམངས་ཡོངས་ཀྱིས་མཉམ་སྐྲུན་མཉམ་སྤྱོད་བྱེད་པའི་སྤྱི་ཚོགས་བདག་སྐྱོང་གི་གནས་སྟངས་འཛུགས་སྐྱོང་བྱ་དགོས། ཁེ་ཕན་མཚོན་པ་དང་། ཁེ་མཉམ་མཐུན་སྦྱོར། ཁེ་ཕན་སྲུང་སྐྱོང་བཅས་བྱེད་པའི་ལམ་སྲོལ་འཐུས་ཚང་གཏོང་བ་དང་། མང་ཚོགས་ཀྱིས་ཁྲིམས་ལྟར་དབང་ཆ་བེད་སྤྱོད་དང་། འདོད་གསོལ་ཞུ་བ། རྩོད་གླེང་ཐག་གཅོད་བཅས་བྱེད་པར་ཁྲིད་སྟོན་བྱ་དགོས། སྡེ་ཁུལ་གྱི་ཞབས་ཞུའི་བྱེད་ནུས་ཇེ་ལེགས་སུ་བཏང་སྟེ། སྲིད་གཞུང་གིས་བདག་སྐྱོང་དང་སྤྱི་ཚོགས་ཀྱིས་འདུམ་འགྲིག སྡོད་དམངས་ཀྱིས་རང་སྐྱོང་བཅས་ཡིན་པའི་དགེ་མཚན་ལྡན་པའི་མཉམ་འགུལ་ཡོང་བར་བྱ་དགོས།
སྤྱི་ཚོགས་བདག་སྐྱོང་གི་རྨང་གཞིའི་ལམ་ལུགས་འཛུགས་སྐྱོང་ལ་ཤུགས་སྣོན་རྒྱག་པ་དང་། རྒྱལ་ཁབ་ཀྱི་རྨང་གཞིའི་མི་གྲངས་ཀྱི་ཆ་འཕྲིན་མཛོད་འཛུགས་སྐྲུན་དང་། སྤྱི་ཚོགས་ཀྱི་ཡིད་རྟོན་ཚབ་ཨང་ལམ་ལུགས་དང་འབྲེལ་ཡོད་དངོས་མིང་ཐོ་འགོད་ལམ་ལུགས་གཅིག་གྱུར་བྱེད་པ། སྤྱི་ཚོགས་ཀྱི་ཡིད་རྟོན་མ་ལག་འཐུས་ཚང་གཏོང་བ། སྤྱི་ཚོགས་ཀྱི་སེམས་ཁམས་ཞབས་ཞུའི་མ་ལག་དང་གསེད་བཀྲོལ་གྱི་ལམ་སྲོལ། ཉམས་ཉེན་ཐེ་གཏོགས་ཀྱི་ལམ་སྲོལ་བཅས་འཐུས་སྒོ་ཇེ་ཚང་དུ་གཏོང་དགོས།
སྤྱི་ཚོགས་ཀྱི་བདེ་འཇགས་ཕྱོགས་བསྡུས་བཅོས་སྐྱོང་གི་སྒྲིག་སྲོལ་དང་ལམ་སྲོལ་འཐུས་ཚང་དུ་གཏོང་བ་དང་། བརྡ་འཕྲིན་ཅན་གྱི་འདེགས་སྐྱོར་འོག་སྤྱི་ཚོགས་ཀྱི་བདེ་འཇགས་བཅོས་སྐྱོང་གི་ལངས་གཟུགས་སྔོན་འགོག་མ་ལག་འཛུགས་སྐྲུན་གང་མགྱོགས་གཏོང་བ་དང་། རྨང་གཞིའི་ཕྱོགས་བསྡུས་ཞབས་ཞུའི་དོ་དམ་སྟེགས་བུ་འཛུགས་སྐྲུན་བྱ་དགོས། ཇུས་གཅོད་འགངས་ཆེན་གྱི་སྤྱི་ཚོགས་བརྟན་འཇགས་དང་ཉེན་ཁའི་དཔྱད་དཔོག་ལམ་ལུགས་ལག་བསྟར་དང་། སྤྱི་ཚོགས་ཀྱི་འགལ་བ་རྩད་ཞིབ་ཀྱི་ཉེན་ཟོན་ཉེན་བརྡ་དང་འདུམ་སེལ་གྱི་ཕྱོགས་བསྡུས་ལམ་སྲོལ་འཐུས་ཚང་བཟོ་བ། ཡིག་སྐུར་ངོ་བཅར་དང་འདུམ་འགྲིག་གི་ལས་ཀ་ཇེ་ལེགས་སུ་འགྲོ་བར་ཤུགས་སྣོན་རྒྱག་པ། འགལ་བ་དང་རྩོད་གླེང་སྔོན་འགོག་དང་འདུམ་སེལ་ནུས་ལྡན་བཅས་བྱ་དགོས། ཁྲིམས་འགལ་ཉེས་གསོག་བྱ་སྤྱོད་ལ་
©༢༠༡༧ཀན་ལྷོའི་ཏང་གི་འཛུགས་སྐྲུན་དྲ་བ། ཀྲུང་གུང་ཀན་ལྷོ་ཁུལ་ཨུའི་རྩ་འཛུགས་པུའུ་ཡིས་གཙོ་སྒྲུབ་བྱས་པས་པར་དབང་འདི་གར་དབང་།
སྡོད་གནས། ཀན་ལྷོ་ཁུལ་ཨུའི་གཅིག་གྱུར་གཞུང་ལས་ཐོག་ཁང་གི་དྲུག་ཐོག ཁ་པར། ༠༩༤༡--༨༢༢༢༡༥༩ སྦྲག་ཨང་། ༧༤༧༠༠༠
དྲ་ངོས་རྡེབ་ཚད།མི་ཐེངས། དྲ་ངོས་སྒྲིག་བཟོ། ཧུང་ཏེན་དྲ་རྒྱ།


text:
༧གནས་མཆོག་གངས་དཀར་ཏི་སེའི་ནི།
- །
- ལྷག་པ།, 17 ཟླ་དགུ་པ། 2014 14:49
- ། རྩོམ་རིག་མེ་ལོང༌།
མཛོད་སྒྲ་འགྲེལ་ལས། རྣིལ་དང་རྭང་ཞེས་བྱ་སྟེ། རྩེ་མོ་གངས་རི་དང་རྩ་བ་བྲག་རི་ཡོད་པ།ཤེལ་གྱི་མཆོད་རྟེན་འདྲ་བ་ཞིག་ཡོད་དོ།
།ཤིམ་ཕོད་ནམ་པོའི་ཚུལ་རོལ་ན། ། ཞེས་པའི་ལུང་གིས་གྲུབ་པའི་གནས་རི་གངས་དཀར་ཏི་སེ་ནི་བོད་ལྗོངས་ཀྱི་མངའ་ཁོང་སྟོད་མངའ་རིས་སྐོར་གསུམ་གྱི་ས་ཆ་པུ་རོང་རྫོང་གི་ཁོངས་གཏོགས་ལ་ཡོད་ཅིང༌། ཕྱི་ལྟར་ན་གངས་རི་ཤེལ་གྱི་མཆོད་རྟེན་ཚངས་པའི་སྲིད་རྩེ་དང་མཚུངས་པ། ནང་ལྟར་ན་ཡི་དམ་གསས་མཁར་མཆོག་ལྔའི་ཕོ་བྲང་གཏོས་དང་མཉམ་པ།གསང་བ་ལྟར་ན་གནས་ལུགས་རིག་པ་གཅེར་མཐོང་གི་གུར་ཁང་ལྟ་བུ་འདི་ལ།དབུ་རྩེ་ཟླུམ་ལ་འབུར་བ་ལྷ་ཡི་ནོར་བུ་དང་མཉམ་པ། རི་རྩེ་ཟླ་བ་ཚེས་པ་ལྟ་བུ། སྐེད་པ་ལྷུན་ལ་བརྗིད་པའི་རི་རྒྱལ་ལྷུན་པོ་དང་མཚུངས་པ་རི་སྨད་གྲུ་བཞི་ལྡན་ལ་གླིང་བཞི་ཆགས་ལ་བཏབ་པ་འདྲ་བའི་ཞང་ཞུང་བོན་གྱི་བླ་རི་ཏི་སེ་ཞེས་དང༌།རྒྱལ་གཤེན་མུ་ཁྲིའི་ཞལ་ནས། །གངས་གཉན་ཡ་བག་ཤ་ར་འདི། །དང་པོ་འབྱུང་བ་བཞི་ལས་གྲུབ། །རྒྱུ་ནི་གཡའ་གངས་ཤེལ་ལས་གྲུབ། །ཡས་མར་དཔག་ཚད་ཕྱེད་དང་བརྒྱད། །མཐའ་སྐོར་རྒྱང་གྲགས་ཕྱེད་དང་བརྒྱད། །དབྱིབས་ནི་ཤེལ་གྱི་མཆོད་རྟེན་འདྲ། །གྲུ་བཞི་ཕྱོགས་བཞིར་སྒོ་བཞིར་དོད། །ཞེས་དང༌། ཏི་སེའི་དཀར་ཆག་ཚངས་དབྱངས་ཡིད་འཕྲོག་ལས། མ་བརྩེགས་སྲིད་པའི་རི་བོ་ཆེན་པོ་བཞི། མ་བདལ་པའི་ཐང་ཆེན་པོ་བཞི། མ་བཀོད་འཁྱིལ་བའི་མཚོ་ཆེན་པོ་བཞི། རང་བྱུང་ཁྲུས་ཀྱི་སྒོ་མོ་ཆེན་པོ་བཞི། ཁ་ནས་འབབ་པའི་ཆུ་བོ་ཆེན་པོ་བཞི། མཆོག་ཏུ་བསྒྲུབ་པའི་གནས་ཆེན་པོ་བཞི། དྲག་པོ་དབལ་གྱི་རོང་ཆེན་པོ་བཞི། མི་འགྱུར་གླིང་གི་ཚལ་ཆེན་པོ་བཞི། རྫུ་འཕྲུལ་སྤྲུལ་པའི་གསང་ཕུག་ཆེན་པོ་བཞི། མི་འཇིག་གཏམ་པའི་བྲག་ཆེན་པོ་བཞི། གཙུག་ལག་བོན་གྱི་གཏེར་ཆེན་པོ་བཞི། རིན་ཆེན་ནོར་གྱི་གཏེར་ཆེན་པོ་བཞི། ཁ་ལ་རག་ཆོག་གི་ཆུ་མིག་ཆེན་པོ་བཞི། ཐོད་པ་བོར་ཆོག་གི་དུར་ཁྲོད་ཆེན་པོ་བཞི། གོམ་པ་སྤོས་ཆོག་གི་གླིང་ཆེན་པོ་བཞི། སྨོན་ལམ་བཏབ་ཆོག་གི་ལམ་བཞི། གཞན་ཡང་གསང་བའི་སྦས་ཕུག་བཅུ་གསུམ། ལྷ་ཡི་ཁྲུས་ཆབ་བཅུ་གསུམ། སྐུ་གདུང་མཆོད་རྟེན་བཅུ་གསུམ། མི་འགྱུར་ས་རྟགས་བཅུ་གསུམ། སྐུ་གསུང་ཐུགས་ཀྱི་གནས་གསུམ། མགོན་པོ་གསུམ་གྱི་གནས་གསུམ། ཡེ་ཤེས་རྫུ་འཕྲུལ་ལས་བཞི་སོགས་ཡོད། ཅེས་དང༌། བློ་ལྡན་ཟུར་བྱང་ལས། འཛམ་གླིང་སྟེ་བ་གངས་ཏི་སེ། །གང་མཇལ་སྐྱེ་བ་གསུམ་ནས་ཐར། །མ་པང་གཡུ་མཚོ་སྔོན་མོ་ལ། །གང་འཐུང་ཚེ་རབས་སྒྲིབ་པ་བྱང༌། ཞེས་ལུང་ཟིན་གྱི་གནས་ཁྱད་པར་ཅན་ཡིན་ནོ། །


text:
མཚོ་སྔོན་གསར་འགྱུར་དྲ་བའི་འཕྲིན་ལྟར་ན། ཉེ་ལམ། ཞིང་ཆེན་དམངས་སྲིད་ཐིན་གྱིས་ཤུགས་ཆེན་པོའི་སྒོ་ནས《གཞིས་ཁུལ་གྱི་སྤྱི་ཚོགས་རྩ་འཛུགས་ལ་སྐུལ་འདེད་དང་གསོ་སྐྱོང་བྱས་ཏེ་གོ་རིམ་ལྡན་པའི་སྒོ་ནས་འཕེལ་རྒྱས་སུ་གཏོང་བའི་ལག་བསྟར་བསམ་འཆར》ཞེས་པ་པར་སྐྲུན་འགྲེམས་སྤེལ་བྱས་ཤིང་། མཚོ་སྔོན་གྱི་དོན་དངོས་བྱ་བར་ཟུང་འབྲེལ་བྱས་ཏེ། གཞིས་ཁུལ་གྱི་སྤྱི་ཚོགས་རྩ་འཛུགས་ལ་ཤུགས་ཆེན་པོས་སྐུལ་འདེད་བྱས་ཏེ་བདེ་ཐང་གོ་རིམ་ལྡན་པའི་སྒོ་ནས་འཕེལ་རྒྱས་སུ་གཏོང་པའི་སྤྱིའི་དམིགས་འབེན་དང་དེ་མིན་གསོ་སྐྱོང་། བདག་དོམ། རོགས་འདེགས་སོགས་ཀྱི་བྱེད་ཐབས་མང་པོ་ཞིག་གི་ཐད་ལ་གཞིས་ཁུལ་སྤྱི་ཚོགས་རྩ་འཛུགས་བྱས་ཏེ་བདེ་ཐང་གོ་རིམ་ལྡན་པའི་ངང་ནས་འཕེལ་རྒྱས་སུ་གཏོང་པར་སྐུལ་འདེད་བྱས།
《ལག་བསྟར་བསམ་འཆར》དེས་ས་གནས་གཙོ་བོ་དག་གི་གསོ་སྐྱོང་བྱ་བ་སྟེ་བགྲེས་སོང་དང་བུད་མེད། བྱིས་པ། དབང་བོ་སྐྱོན་ཅན། ལས་ཤོར་མི་སྣ། ཞིང་བ་ལས་བཟོ་པ་སོགས་ཀྱི་ཞབས་ཞུ་མཁོ་སྤྲོད་བྱས་ཏེ། གཞིས་ཁུལ་གྱི་སྤྱི་ཚོགས་རྩ་འཛུགས་བྱས། དེ་ཡང་བདག་དོམ་རེ་འདུན་ཐད་ནས་ལག་བསྟར་བསམ་འཆར་གྱིས་གཞིས་ཁུལ་གྱི་སྤྱི་ཚོགས་རྩ་འཛུགས་འཚོལ་བསྡུ་བྱས་ཏེ་རིགས་བཀར་བདག་དོམ་དང་ཁྲིམས་མཐུན་ཐོ་འགོད་ཆ་རྐྱེན་དང་མཐུན་པའི་གཞིས་ཁུལ་གྱི་སྤྱི་ཚོགས་རྩ་འཛུགས་དེར་རྫོང་རིམ་པའི་དམངས་སྲིད་སྡེ་ཁག་གིས་ཁྲིམས་བསྟུན་ཐོ་འགོད་བྱེད་རྒྱུ་གཏན་ཁེལ་གསལ་པོ་བྱས་ཡོད། ཐོ་འགོད་ཀྱི་ཆ་རྐྱེན་དང་མི་མཐུན་པའི་གཞིས་ཁུལ་གྱི་སྤྱི་ཚོགས་རྩ་འཛུགས་ལ་སྲང་ལམ་དོན་གཅོད་ཁང་དང་ཤང་གྲོང་བརྡལ་སྲིད་གཞུང་གིས་བདག་དོམ་ལག་བསྟར་བྱེད་དགོས། དེ་ཡང་གཞི་ཁྱོན་ཆུང་བ་དང་རྩ་འཛུགས་ལྷོད་པ། བྱ་འགུལ་གྱི་ཁྱབ་ཁོངས་སུ་ཚད་བཀག་ཐེབས་པའི་གཞིས་ཁུལ་གྱི་སྤྱི་ཚོགས་རྩ་འཛུགས་དེ་ནི་གཞིས་ཁུལ་དེའི་ཏང་རྩ་འཛུགས་ཀྱི་འགོ་ཁྲིད་དང་གཞི་རིམ་མང་ཚོགས་རང་བཞིན་གྱི་རང་སྐྱོང་རྩ་འཛུགས་ཀྱི་བྱ་འགུལ་མཛུབ་སྟོན་དང་བདག་དོམ་གཙོར་འཛིན་དགོས་པ་བཅས་ཡིན།
《ལག་བསྟར་བསམ་འཆར》དེས་ས་ཁུལ་སོ་སོའི་མ་དངུལ་རྒྱབ་སྐྱོར་ལ་སྐུལ་འདེད་དང་སྲིད་གཞུང་གི་ཉོ་བསྡུའི་ཞབས་ཞུ་སོགས་ཀྱི་ཐད་ལ་སྲིད་ཇུས་ཀྱིས་རོགས་སྐྱོར་བྱེད་པའི་ཚད་གཞི་དེ་ཡང་ཆེས་ཆེར་བཏང་ཡོད་ལ། སྤྱི་ཚོགས་ཀྱི་ཞབས་ཞུའི་ལྟེ་གནས་བེད་སྤྱོད་ཀྱིས་གཞིས་ཁུལ་གྱི་ཞབས་ཞུའི་ལྟེ་གནས་དེ་གཞིས་ཁུལ་སྤྱི་ཚོགས་ཀྱི་སྤྱི་ཕན་གསར་གཏོད་དངུལ་གཏོང་ཐད་ལ་མཁོ་སྤྲོད་བྱས་ཤིང་། བྱ་དགའི་ཁ་གསབ་རོགས་དངུལ་སྤྲོད་པ། བྱ་འགུལ་གྱི་ཡུལ་དངོས། རིན་དངུལ་ཇེ་ཉུང་དུ་གཏོང་བ་སོགས་ལ་རྒྱབ་སྐྱོར་བྱས་ཏེ། གཞིས་ཁུལ་གསུམ་གྱི་མཐུད་སྦྲེལ་ཇེ་ལེགས་སུ་བཏང་ནས་ལས་བྱེད་མི་སྣར་ཤུགས་སྣོན་དང་དང་བླངས་མཁན་གྱི་རུ་དཔུང་རྩ་འཛུགས་བྱས། དེ་ལས་གཞན《ལག་བསྟར་བསམ་འཆར》དེའི་ཏང་གི་འགོ་ཁྲིད་དང་བྱ་བའི་མཛུབ་སྟོན། ཡིད་རྟོན་རང་བཀུར་འཛུགས་སྐྲུན། རྩ་འཛུགས་དྲིལ་སྒྲོག་སོགས་ཀྱི་ཐད་ལ་གཞིས་ཁུལ་སྤྱི་ཚོགས་རྩ་འཛུགས་ཀྱི་བདག་དོམ་ཞབས་ཞུ་འདོན་སྤྲོད་བྱེད་པར་སྐུལ་འདེད་བྱས།
རིམ་པ་མི་འདྲ་བའི་གསོ་སྐྱོང་རོགས་འདེགས་བྱེད་ཐབས་བརྒྱུད་བརྩོན་ལེན་བྱས་ཤིང2020ལོར་སླེབས་དུས། རང་ཞིང་གི་གཞིས་ཁུལ་སྤྱི་ཚོགས་རྩ་འཛུགས་འཕེལ་རྒྱས་ཀྱི་ཐོག་མའི་གྲུབ་འབྲས་མངོན་གསལ་ཅན་དུ་བཏང་། གྲོང་ཁྱེར་གྱི་གཞིས་ཁུལ་སོ་སོར་ཆ་སྙོམས་སྒོས་གཞིས་ཁུལ་སྤྱི་ཚོགས་རྩ་འཛུགས10ལྷག་དང་ཞིང་སྡེའི་གཞིས་ཁུལ་གྱི་ཆ་སྙོམས་ལྟར་ན་གཞིས་ཁུལ་གྱི་སྤྱི་ཚོགས་རྩ་འཛུགས3-5བར་ཡོད། དེའི་འཕྲོར་ལོ5-10བར་བེད་སྤྱོད་གང་ལེགས་སྒོས་གཞིས་ཁུལ་གྱི་སྤྱི་ཚོགས་རྩ་འཛུགས་བདག་དོམ་ལམ་ལུགས་སྔར་ལས་མཐུས་ཚང་ཅན་དུ་བཏང་ཞིང་། བྱེད་ཐབས་ལ་རྒྱབ་སྐྱོར་བྱེད་པ་འཐུས་ཚང་དུ་བཏང་ནས་འཕེལ་རྒྱས་ལ་གོ་རིམ་ལྡན་པའི་སྒོ་ནས་གཞི་རིམ་གྱི་སྤྱི་ཚོགས་བཅོས་སྐྱོང་ལ་བྱེད་ནུས་ངེས་ཅན་ཞིག་འདོན་སྤེལ་བྱེད་པར་སྐུལ་འདེད་བཏང་ཡོད།
ལོ་ཙཱ་བ། ལྷ་དཔལ་སྐྱབས།